കൊവിഡ് ബാധിച്ച് മുംബൈയിൽ ഒരു മലയാളി...\nബിപിഎല് അന്ത്യോദയ കാര്‍ഡ് ഉടമകള്‍ക്ക് 1000...\nഒറ്റപ്പാലത്ത് മത്സരിക്കാന് 84 ല് ഒരു കറുത്ത സ്യൂട്ട്കേയ്സും കയ്യില് തൂക്കി ഷൊര്‍ണൂരില് ട്രെയിനിറങ്ങി കെ എ സമാജത്തിന്റെ ജീപ്പില് ഗസ്റ്റ് ഹൗസില് എത്തിയ കെ ആര് നാരായണന് അവസാനം ഒറ്റപ്പാലത്ത് നിന്ന് മടങ്ങുന്നത് നൂറിലേറെ വാഹനങ്ങളുടെ അകമ്പടിയോടെ ഇന്ത്യന് രാഷ്ട്രപതിയായി. ഒരു സാധാ എംപിയില് നിന്നും റെയിസനക്കുന്നിലെ രാഷ്ട്രപതി ഭവനിലേക്കുള്ള ജൈത്രയാത്ര – അതിങ്ങനെ !! അതിനിടയില് ഒരു കഥാപാത്രമായി ഇന്നലെ അന്തരിച്ച ലെനിന് രാജേന്ദ്രന് എന്ന മീനമാസത്തിലെ സൂര്യനും\nപിന്നാമ്പുറങ്ങള് / ഇന്ദിരാഗാന്ധി കണ്ടെത്തിയ ജീനിയസ്സായിരുന്നു കോച്ചേരി രാമൻ നാരായണൻ എന്ന കെ ആർ നാരായണൻ. കോണ്‍ഗ്രസിലൂടെ വന്ന് എം പിയായി, മന്ത്രിയായി, ഉപരാഷ്ട്രപതിയായി, പിന്നെ രാഷ്ട്രപതിയായി.\nവധിക്കപ്പെടുന്നതിന് മുൻപേ ഇന്ദിര കെ ആര് നാരായണനെ കോൺഗ്രസ്സ് പാർട്ടിയിലേക്ക് ക്ഷണിക്കുവാൻ കാരണം നെഹ്രുവിന്റെ ഉപദേശമായിരുന്നു. രാജ്യം കണ്ട ഏറ്റവും നന്മയുള്ള നയതന്ത്രജ്ഞൻ എന്ന് നെഹ്‌റു വിശേഷിപ്പിച്ചപ്പോൾ അദ്ദേഹം അമേരിക്കയിലും ജപ്പാനിലും ചൈനയിലും തുർക്കിയിലും ബ്രിട്ടനിലും തായ്‌ലാന്റിലും അംബാസിഡറായി ജോലിയെടുത്തിരുന്നു.\nഇന്ദിര ഗാന്ധി തന്നെ നേരിട്ട് ലീഡർ കെ കരുണാകരനെ ഡൽഹിയിലേക്ക് വിളിപ്പിക്കുകയും നാരായണന്റെ രാഷ്ട്രീയ പ്രവേശം സുഗമമാക്കുകയുമായിരുന്നു. പക്ഷേ, നാരായണന് കോണ്‍ഗ്രസ് ടിക്കറ്റില് മത്സരിക്കാനായത് ഇന്ദിര വധിക്കപ്പെട്ടതിനു ശേഷം നടന്ന 1984 ലെ തിരഞ്ഞെടുപ്പിലാണ്.\nഅന്നൊരു സ്യൂട്ട്കേസുമായി ഷൊര്‍ണൂര് റെയില്‍വേ സ്റ്റേഷനില് വന്നിറങ്ങിയ കെ ആര് നാരായണനെ സ്വീകരിക്കാന് പോകാന് പോലും ഉന്നത നേതാക്കളൊന്നുമില്ലായിരുന്നു.\nഅന്ന് തൃശൂര് ഡി സി സി സെക്രട്ടറിയായിരുന്ന ചെറുതുരുത്തിക്കാരന് എം മുരളീധരന് കേരളീയ ആയുര്‍വേദ സമാജത്തിന്റെ ജീപ്പുമായി ചെന്നാണ് നാരായണനെ കൂട്ടി ഷൊര്‍ണൂര് ഗസ്റ്റ് ഹൗസില് എത്തുന്നത്. അങ്ങനെയാണ് ഒറ്റപ്പാലത്തെ സ്ഥാനാര്‍ഥിയെ പ്രദേശത്തെ കോണ്‍ഗ്രസുകാര് പരിചയപ്പെടുന്നത്.\nഉയര്‍ന്ന ഉദ്യോഗസ്ഥനായി വിരമിച്ച വ്യക്തിയാണ് സ്ഥാനാര്‍ഥിയെങ്കിലും പിന്നോക്കക്കാരനായതിനാല് പ്രചരണ കാലത്ത് പോലും കോണ്‍ഗ്രസ് നേതാക്കള് അദ്ദേഹത്തെ വകവച്ചില്ല. പ്രചരണത്തിനെത്തിയ കോണ്‍ഗ്രസ് നേതാക്കളെക്കൊണ്ട് ഷൊര്‍ണൂര് ഗസ്റ്റ് ഹൗസിലെ മുറികള് നിറഞ്ഞപ്പോള് നാരായണന് ഒരു പുതപ്പെടുത്ത് വിരിച്ച് ആ ഗസ്റ്റ് ഹൌസിന്റെ വരാന്തയില് കിടന്നുറങ്ങി.\nഅന്ന് അദ്ദേഹത്തിന് അല്‍പ്പമെങ്കിലും പരിഗണന നല്‍കിയത് ഷൊര്‍ണൂരിലെ സമ്പന്ന കുടുംബമായിരുന്ന മയില്‍വാഹനം കുടുംബമാണ്. ഒടുവില് തെരഞ്ഞെടുപ്പില് ഏകെ ബാലനെ അട്ടിമറിച്ച് കെ ആർ നാരായണൻ ലോക്‌സഭംഗമായി.\nപിന്നീട് രാജീവ് ഗാന്ധി മന്ത്രിസഭയിൽ വിദേശകാര്യ സഹമന്ത്രിയായും ശാസ്ത്ര സാങ്കേതിക വകുപ്പ് മന്ത്രിയായും ആസൂത്രണക്കമ്മീഷൻ വകുപ്പ് മന്ത്രിയായുമൊക്കെ പ്രവര്‍ത്തിച്ചു.\nമന്ത്രിയായപ്പോഴാണ് പാലക്കാട്ടെയും തൃശൂരുമൊക്കെയുള്ള കോണ്‍ഗ്രസ് നേതാക്കള് കെ ആര് നാരായണനെ ഗൌനിച്ചു തുടങ്ങിയത്. അന്നും അവസാനം വരെയും വിനയമായിരുന്നു അദ്ദേഹത്തിന്‍റെ മുഖമുദ്ര. അദ്ദേഹത്തെ വാനോളം ഉയര്‍ത്തിയത് ആ വിനയം തന്നെയായിരുന്നു.\nപിന്നീടാണ് ട്വിസ്റ്റുകൾ അരങ്ങേറുന്നത്. അത് സാക്ഷാല് കെ കരുണാകരന്റെ പ്രതാപ കാലമായിരുന്നു. കേന്ദ്രത്തിലും കേരളത്തിലും ഭരണം നിയന്ത്രിക്കുന്ന കിംഗ് മേക്കറും.\nഅതിനാല്‍ത്തന്നെ കേന്ദ്രത്തിലായാലും കേരളത്തിലായാലും എത്ര പ്രമാണിമാരായാലും ലീഡർക്ക് ആവശ്യമായ ബഹുമാനം കിട്ടിയേ മതിയാകൂ. അത് അദ്ദേഹത്തിന്‍റെ വാശിയായിരുന്നു. അന്നത്തെ കേന്ദ്രമന്ത്രിമാർക്ക് എല്ലാം ലീഡറെ ഏറെ ബഹുമാനമായിരുന്നു. ശരത്പവാർ മുതൽ എസ് കൃഷ്ണകുമാർ വരെയുള്ളവരുടെ കാര്യം അതുതന്നെ.\nആയിടക്കാണ് മഹാരാഷ്ട്ര തിരഞ്ഞെടുപ്പിൽ കോൺഗ്രസ്സിന് ഭരിക്കുവാൻ പത്തോളം സീറ്റിന്റെ കുറവ് വന്നത്. ശരത്പവാർ ഒരു സ്വകാര്യ വിമാനം കൊച്ചിയിലേക്ക് അയച്ച് ലീഡറെർ മുംബൈയിലെത്തിച്ചു.\nരണ്ടു ദിവസത്തോളം താജിൽ തങ്ങിയ ലീഡര് പതിനേഴ് എംഎൽഎമാരെ ചാക്കിട്ട് പിടിച്ച് ശരത്പവാറിനെ മുഖ്യമന്ത്രിയാക്കുക്കിയാണ് അതേ വിമാനത്തില് പിന്നെ കൊച്ചിയിലേക്ക് മടങ്ങിയത്.\nഈ ഓപ്പറേഷനിൽ ലീഡര്‍ക്ക് ഭാഷാസഹായിയായി പങ്കെടുത്ത ആളായിരുന്ന, പിന്നീട് വിവാദനായകനായ ‘പാവം പയ്യൻ’. പിന്നീട് കേരളത്തിൽ തിരിച്ചെത്തിയ ലീഡറോട് പ്രമുഖ പത്രക്കാരൻ ചോദിച്ചു, “ഈ ഹിന്ദി ഭാഷ നല്ലവണ്ണം അറിയാതെ എങ്ങനെ താങ്കൾ ഇത്രേം വലിയ ഓപ്പറേഷൻ നടത്തി ?”.\nലീഡർ സ്വതസിദ്ധമായ ശൈലിയിൽ പറഞ്ഞു, “വാണിയംകുളത്തെയും കുഴഴൽമന്ദത്തെയും മാട് ചന്തകളിൽ ബ്രോക്കർമാർക്ക് ഒരു ഭാഷയുണ്ട്. കൈകളിൽ തോർത്തുമുണ്ടിട്ട് വിരലുകൾകൊണ്ടുള്ള കച്ചവടം, ആ തിയറി പ്രാക്ടിക്കലായി ഞാൻ പരീക്ഷിച്ചുനോക്കി, വിജയം കണ്ടു”. കണ്ണിറുക്കി ഒരു ചിരിയും.\n1989 ലോക്സഭാ തിരഞ്ഞെടുപ്പിൽ ഒറ്റപ്പാലത്ത് കെആർ നാരായണനെതിരെ മീനമാസത്തിലെ സൂര്യനായിരുന്ന ലെനിൻ രാജെന്ദ്രൻ എന്ന ചെറുപ്പക്കാരനെ ഇടതുപക്ഷം പരീക്ഷിച്ചുനോക്കിയെങ്കിലും നാരായണൻ തന്റെ ഭൂരിപക്ഷം വർദ്ധിപ്പിച്ചു. മീനമാസത്തിലെ സൂര്യൻ വിജയിച്ചിരുന്നില്ലെങ്കിലും ഒരു ഇടതുസഹയാത്രികൻ എന്ന നിലയിലായിരുന്നു സീറ്റ് നൽകിയത്.\nഅന്ന് ഇന്നത്തെപ്പോലെ ആരും ഒരു പ്രത്യേക പാർട്ടിയുടെ വക്താവായി അറിയപ്പെടാന് ധൈര്യപ്പെട്ടിരുന്നില്ല. ഐവി ശശിയും ടി ദാമോദരനും രാഷ്ട്രീയ സിനിമകൾ ഇറക്കിയപ്പോൾ ഇടത്തിനുവേണ്ടി പടം പിടിച്ചു എന്ന ഒറ്റക്കാരണമാണ് ലെനിന് രാജേന്ദ്രനെ പ്രശസ്തനാക്കിയതും സ്ഥാനാര്‍ഥിയാക്കിയതും.\nപക്ഷേ, ചെറുപ്പം മുതല് ഇടത് സഹയാത്രികനായിരുന്നു ലെനിന് രാജേന്ദ്രന്. പിന്നെ അദ്ദേഹത്തിനുണ്ടായിരുന്ന പ്ലസ് പോയിന്റായിരുന്നു ലെനിൻ എന്നുള്ള പേര്. അത് കേള്‍ക്കുമ്പോള് സഖാക്കള്‍ക്ക് ചോര തിളക്കുമല്ലോ ? പക്ഷെ അതൊന്നും ഒറ്റപ്പാലത്തുകാർ വോട്ടുപെട്ടിയിൽ നിക്ഷേപിച്ചില്ല. നാരായണന്റെ ഭൂരിപക്ഷം പിന്നെയും വർദ്ധിച്ചു.\n1991 ലോക്സഭാ തിരഞ്ഞെടുപ്പിലും നാരായണനെതിരെ ലെനിൻ രാജേന്ദ്രൻ മത്സരിച്ചപ്പോൾ പരാജയം തന്നെയായിരുന്നു ഫലം. പക്ഷെ അന്ന് മാനസികമായി ലീഡറുടെ അനുഗ്രഹം ഉണ്ടായിരുന്നു എന്നൊരു പിന്നാമ്പുറക്കഥയുണ്ട്. അതിന്റെ കാരണം അതിനോടകം കെ ആര് നാരായണന് കേന്ദ്രത്തില് സമ്മതിയുള്ള നേതാവായി വളര്‍ന്നു കഴിഞ്ഞിരുന്നു.\nഭരണം കിട്ടിയാല് ക്യാബിനറ്റില് കേന്ദ്ര വിദേശകാര്യ മന്ത്രിയായി നാരായണന് മാറുമോ എന്ന് ലീഡര് ഭയപ്പെട്ടിരിക്കണം. അങ്ങനെ വന്നാല് ക്യാബിനറ്റ് മന്ത്രിമാര് കേരളത്തില് എത്തുമ്പോള് അന്ന് മുഖ്യമന്ത്രിയായിരുന്ന ലീഡര്‍ക്കൊപ്പമാകും പ്രോട്ടോക്കോള്. ആരും ഒപ്പം നില്‍ക്കുന്നതും കൂടെ നില്‍ക്കുന്നതും ലീഡര്‍ക്ക് ഇഷ്ടമായിരുന്നില്ല.\nഅതിനാല് തന്നെ സര്‍ക്കാര് രൂപീകരിച്ചപ്പോള് കേരളത്തില് നിന്ന് ആര്‍ക്കും ക്യാബിനറ്റ് വേണ്ടെന്ന് നരസിംഗ റാവുവിന് ലീഡര് പ്രത്യേക നിര്‍ദ്ദേശം നല്‍കിയിരുന്നു.\nകെആർ നാരായണൻ ഒരു പിന്നോക്കക്കാരന് ആയതുകൊണ്ടാണോ ലീഡർക്ക് ആ വിമ്മിഷ്ടം തോന്നിയത് എന്നാർക്കും അറിയില്ല. കാരണം താഴ്ന്ന ജാതിക്കാരെ സമൂഹത്തിൽ ഉയരത്തിലെത്തിക്കുവാൻ ഏറ്റവും കൂടുതൽ ബുദ്ധിമുട്ടിയ ആളായിരുന്നു ലീഡർ. അതുകൊണ്ട് അക്കാര്യത്തിൽ എന്താണ് അദ്ദേഹത്തിന്റെ ഇഷ്ടക്കുറവിന്റെ കാരണം എന്നത് ഇപ്പോഴും അവ്യക്തമാണ്.\nഎന്തായാലും തിരഞ്ഞെടുപ്പിൽ കെആർ നാരായൺ വിജയിച്ചുവെങ്കിലും നരസിംഹറാവു മന്ത്രിസഭയിൽ അദ്ദേഹത്തെ ഉൾപ്പെടുത്തിയില്ല.\nകെ ആര് നാരായണന് ജയിച്ചത് കോൺഗ്രസ്സ് ടിക്കറ്റിൽ ആയിരുന്നെങ്കിലും ആശയങ്ങളെല്ലാം ഇടതിനൊപ്പം ആണെന്നായിരുന്നു അതിന് കാരണമായി കരുണാകരന് ഡല്‍ഹിയില് പറഞ്ഞത്.\nപക്ഷേ അതിന് ശേഷമാണ് കരുണാകരന്റെ രാജയോഗം ബ്രേക്ക് ചെയ്ത അപകടവും കെ ആര് നാരായണന്റെ രാജയോഗം ഹൈക്ക് ചെയ്ത സംഭവവും അരങ്ങേറിയത്.\n1992 ആഗസ്റ്റില് ശങ്കർദയാൽ ശർമ വിരമിച്ചപ്പോള് പകരം ഒരു ഉപരാഷ്ട്രപതി വേണം കോണ്‍ഗ്രസിന്. അന്ന് ഒളിഞ്ഞും തെളിഞ്ഞും കെ ആര് നാരായണന്റെ പേര് പലരും പറയുന്നുണ്ടായിരുന്നു. ഒപ്പം മലയാളിയായ പി സി അലക്സാണ്ടര്‍ക്കും ആ പദവിയില് നോട്ടമുണ്ടായിരുന്നു. ഈ സമയത്താണ് കരുണാകരന്റെ അപകടം.\nനാട്ടിലെ ചികിത്സയ്ക്ക് ശേഷം വിദഗ്ധ ചികിത്സയ്ക്കായി അദ്ദേഹം അമേരിക്കയ്ക്ക് പറക്കുകയാണ്. പോകുന്നതിന് തൊട്ടുമുമ്പ് ലീഡര് നരസിംഗ റാവുവിനെ വിളിച്ച് പറഞ്ഞു – കേരളത്തില് നിന്നാരെയും ഉപരാഷ്ട്രപതി സ്ഥാനത്തേക്ക് പരിഗണിക്കേണ്ടെന്ന്. പക്ഷേ മുന് പ്രധാനമന്ത്രി വി പി സിംഗ് അന്ന് കെ ആര് നാരായണന്റെ പേര് നിര്‍ദ്ദേശിച്ചു. നരസിംഹറാവു അതംഗീകരിച്ച് അദ്ദേഹത്തെ ഉപരാഷ്ട്രപതിയാക്കി.\nകരുണാകരന് മടങ്ങിയെത്തിയപ്പോള് കെ ആര് നാരായണന് ഉപരാഷ്ട്രപതിയാണ്. ലീഡര് അന്ന് റാവുവിനെ വിളിച്ച് ചോദിച്ചു, “ഞാന് പറഞ്ഞില്ലായിരുന്നോ” എന്ന്. സൂത്രശാലിയായ നരസിംഹ റാവുവിന്റെ മറുപടി ഇങ്ങനെയായിരുന്നു, “താങ്കള് പി സി അലക്സാണ്ടറെയല്ലായിരുന്നോ ഉദ്ദേശിച്ചത്, അത് ഞാന് വെട്ടിയല്ലോ”.\nപിന്നീട് കോണ്‍ഗ്രസ് രാഷ്ട്രീയത്തില് കരുണാകരനും നരസിംഹ റാവുവും ദുര്‍ബലരായി മാറി. കെ ആര് നാരായണന് ഉപരാഷ്ട്രപതി സ്ഥാനവും കഴിഞ്ഞ് രാഷ്ട്രപതിയുമായി.\n“ഞാൻ കമ്മ്യൂണിസത്തെ കണ്ണടച്ച് വിശ്വസിക്കുന്നില്ലെങ്കിലും എനിക്ക് കമ്മ്യൂണിസത്തെ എതിർക്കാനാവില്ല” എന്ന വാക്കുകൾ നാരായണന് കമ്മ്യുണിസ്റ്റ് പാർട്ടികളുടെ പിന്തുണ ലഭിക്കുവാൻ കാരണമായി. അങ്ങനെ 95 ശതമാനം വോട്ടുകളുടെ പിൻബലത്തിലായിരുന്നു കേരളത്തിലെ ന്യൂനപക്ഷ ഗവണ്മെന്റ് നാരായണനെ രാഷ്ട്രപതിയാക്കിയത്.\nഅങ്ങനെ ഒറ്റപ്പാലത്ത് നിന്ന് തുടങ്ങിയ ഒരു ജൈത്രയാത്രയാണ് റെയ്സിനക്കുന്നുകളില് അവസാനിച്ചത്. 2005 നവംബർ9ന് ആ സൂര്യനും നമ്മെ വിട്ടുപിരിഞ്ഞു. കോണ്‍ഗ്രസിന്റെ ഒരധ്യായമാണ് അതോടെ പൂര്‍ത്തിയായത്.\nഅത്തരം പിന്നാമ്പുറ കഥകള് ഓര്‍മ്മിച്ചെടുക്കുകയാണ് ഈ പംക്തി. സത്യം ഓണ്‍ലൈനില് വായിക്കുക, ‘പിന്നാമ്പുറങ്ങള്’.. തയാറാക്കിയത് ഓണ്‍ലൈന് രംഗത്ത് പല സൂപ്പര് ഹിറ്റ് പംക്തികള്‍ക്കും രചന നിര്‍വഹിച്ച എ കെ സത്താര്.\nരാഷ്ട്രീയ കൊലപാതക പരമ്പര, കെടുകാര്യസ്ഥത, പിടിപ്പ് കേട് എന്നിവയാണ് സര്‍ക്കാരിന്റെ ...\nഉഴവൂർ ജയ് ഹിന്ദ് പബ്ലിക് ലൈബ്രറി പുനരുദ്ധാരണം; പൊതുമാരാമത്ത് ഉദ്യോഗസ്ഥർ സന്ദർശനം ന...


കൊവിഡ് ബാധിച്ച് ഒരു മാസത്തിനിടെ ഒരു കോണ്‍വെന്റിലെ 13 കന്യാസ്ത്രീകള് മരിച്ചു - Pravasishabdam\nHome News International കൊവിഡ് ബാധിച്ച് ഒരു മാസത്തിനിടെ ഒരു കോണ്‍വെന്റിലെ 13 കന്യാസ്ത്രീകള് മരിച്ചു\nകൊവിഡ് ബാധിച്ച് ഒരു മാസത്തിനിടെ ഒരു കോണ്‍വെന്റിലെ 13 കന്യാസ്ത്രീകള് മരിച്ചു\nമിഷിഗണ്: ലോകത്ത് ഏറ്റവും കൂടുതല് കൊവിഡ് മരണം സംഭവിച്ചിരിക്കുന്നത് അമേരിക്കയിലാണ്. ദിനംപ്രതി കൊവിഡ് രോഗികളും കൊവിഡ് മരണങ്ങളും വര്‍ദ്ധിച്ചുകൊണ്ടിരിക്കുകയാണ്. ലക്ഷക്കണക്കിന് കൊവിഡ് രോഗികളാണ് അമേരിക്കയില് ഇപ്പോഴുള്ളത്. വിലപ്പെട്ട നിരവധി ജീവനുകള് പൊലിയുകയും ശവസംസ്‌കാരം നടത്താന് പോലും കഴിയാത്ത അവസ്ഥയിലേക്കും കാര്യങ്ങള് എത്തിക്കഴിഞ്ഞു.\nഅതേസമയം അമേരിക്കയിലെ ഒരു കോണ്‍വെന്റില് കോവിഡ് ബാധിച്ച് 13 കന്യാസ്ത്രീകള് മരിച്ചു.ഒരു മാസത്തെ ഇടവേളയിലാണ് ഈ കന്യാസ്ത്രീകള് മരിച്ചത്. 69 മുതല് 99 വയസ് വരെയായിരുന്നു ഇവരുടെ പ്രായം. അമേരിക്കയിലെ മിഷിഗണിലാണ് സംഭവം നടന്നിരിക്കുന്നത്.ജൂണ് ആദ്യവാരം മരിച്ച സിസ്റ്റര് മേരി ദനാതാ സുചീറ്റ കൊവിഡ് മുക്തി നേടിയിരുന്നു. എന്നാല് രണ്ടാമതും വൈറസ് ബാധയെ അതിജീവിക്കാന് ഇവര്‍ക്ക് സാധിച്ചില്ല.\n98 വയസായിരുന്നു പ്രായം. കോണ്‍വെന്റിന്റെ ആദ്യ കാലങ്ങളില് 800 അന്തേവാസികള് ഉണ്ടായിരുന്ന ഇവിടെ നിലവില് 50 പേരാണ് താമസിക്കുന്നത്. പ്രസ്, സ്‌കൂള് തുടങ്ങിയ സേവന സംരംഭങ്ങളില് പ്രവര്‍ത്തിച്ചിരുന്ന കന്യാസ്ത്രീകള് വിശ്രമജീവിതം നയിക്കുകയായിരുന്നു ഇവിടെ.അതേസമയം ഏപ്രില് 10 മുതല് മെയ് 10 വരെയുള്ള സമയത്ത് 12 കന്യാസ്ത്രീകളാണ് കൊവിഡിന് കീഴടങ്ങിയത്. അന്തേവാസികളില് മുപ്പത് പേരില് കൊവിഡ് സ്ഥിരീകരിച്ചതായും 17 പേര് രോഗ വിമുക്തി നേടിയതായും കോണ്‍വെന്റിന്റെ ചുമതലയുള്ള സൂസന് വ്യക്തമാക്കി.\nPrevious articleഹനുമാന് ശ്ലോകം ജപിച്ചാല് മതി കൊവിഡ് വരില്ല, പ്രഗ്യ സിങ് താക്കൂര് എം.പി\nNext articleഎറണാകുളത്ത് ജ്വല്ലറി കുത്തിത്തുറന്ന് മോഷണം, പ്രതി പിടിയില്


ചികിത്സയിലുള്ളവർ 35,418; ആകെ രോഗമുക്തി നേടിയവർ 10,43,473\nകഴിഞ്ഞ 24 മണിക്കൂറിനിടെ 62,486 സാമ്പിളുകൾ പരിശോധിച്ചു\n3 പുതിയ ഹോട്ട് സ്പോട്ടുകൾ;4പ്രദേശങ്ങളെ ഒഴിവാക്കി\nതിരുവനന്തപുരം:കേരളത്തിൽ ബുധനാഴ്ച 2475 പേർക്ക് കോവിഡ്-19 സ്ഥിരീകരിച്ചു. കോഴിക്കോട് 341, മലപ്പുറം 283, എറണാകുളം 244, പത്തനംതിട്ട 233, കൊല്ലം 201, തൃശൂർ 195, കോട്ടയം 180, തിരുവനന്തപുരം 178, ആലപ്പുഴ 171, കണ്ണൂർ 123, കാസർഗോഡ് 121, ഇടുക്കി 85, വയനാട് 63, പാലക്കാട് 57 എന്നിങ്ങനേയാണ് ജില്ലകളിൽ രോഗബാധ സ്ഥിരീകരിച്ചത്.\nയു.കെ.യിൽ നിന്നും വന്ന ആർക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചിട്ടില്ല. ഇതോടെ അടുത്തിടെ യുകെ (98), സൗത്ത് ആഫ്രിക്ക (2) എന്നീ രാജ്യങ്ങളിൽ നിന്നും വന്ന 100 പേർക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരിൽ 83 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ 24 മണിക്കൂറിനിടെ 62,486 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 3.96 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 1,20,60,313 സാമ്പിളുകളാണ് പരിശോധനയ്ക്കായി അയച്ചത്.\nകഴിഞ്ഞ ദിവസങ്ങളിലുണ്ടായ 14 മരണങ്ങളാണ് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 4342 ആയി.\nരോഗം സ്ഥിരീകരിച്ചവരിൽ 75 പേർ സംസ്ഥാനത്തിന് പുറത്ത് നിന്നും വന്നവരാണ്. 2235 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 153 പേരുടെ സമ്പർക്ക ഉറവിടം വ്യക്തമല്ല. കോഴിക്കോട് 331, മലപ്പുറം 272, എറണാകുളം 234, പത്തനംതിട്ട 218, കൊല്ലം 194, തൃശൂർ 182, കോട്ടയം 172, തിരുവനന്തപുരം 112, ആലപ്പുഴ 166, കണ്ണൂർ 85, കാസർഗോഡ് 106, ഇടുക്കി 82, വയനാട് 62, പാലക്കാട് 19 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\n12 ആരോഗ്യ പ്രവർത്തകർക്കാണ് രോഗം ബാധിച്ചത്. പാലക്കാട് 6, എറണാകുളം, കണ്ണൂർ2വീതം, കൊല്ലം, കോഴിക്കോട് 1 വീതം ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 4192 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 250, കൊല്ലം 250, പത്തനംതിട്ട 362, ആലപ്പുഴ 139, കോട്ടയം 281, ഇടുക്കി 90, എറണാകുളം 1000, തൃശൂർ 264, പാലക്കാട് 130, മലപ്പുറം 211, കോഴിക്കോട് 519, വയനാട് 248, കണ്ണൂർ 348, കാസർഗോഡ് 100 എന്നിങ്ങനേയാണ് പരിശോധനാഫലം നെഗറ്റീവായത്. ഇതോടെ 35,418 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 10,43,473 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 1,62,766 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 1,57,648 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 5118 പേർ ആശുപത്രികളിലും നിരീക്ഷണത്തിലാണ്. 616 പേരെയാണ് ബുധനാഴ്ച ആശുപത്രിയിൽ പ്രവേശിപ്പിച്ചത്.\nമൂന്ന് പുതിയ ഹോട്ട് സ്പോട്ടുകളാണുള്ളത്.4പ്രദേശങ്ങളെ ഹോട്ട് സ്പോട്ടിൽ നിന്നും ഒഴിവാക്കി. ആകെ 351 ഹോട്ട് സ്പോട്ടുകളാണുള്ളത്.


പാകിസ്ഥാന്റെ പണം കൊണ്ട് ആഡംബര ജീവിതം , അന്യന്റെ മക്കളെ ജിഹാദിന് വിട്ട് സ്വന്തം മക്കളെ ആസ്ട്രേലിയയിലും യൂറോപ്പിലും അയച്ചു പഠനവും ജോലിയും നൽകുന്ന വിഘടന വാദി നേതാക്കൾ – East Coast Daily Malayalam\nപാക് പണത്തിന്റെ ഒഴുക്ക് നിർത്തുവാനുള്ള ശക്തമായ നടപടികളുമായാണ് കേന്ദ്രസർക്കാർ മുന്നോട്ടു പോകുന്നത്.\nശ്രീനഗർ : വിഘടനവാദി നേതാക്കൾ പാകിസ്ഥാൻ കൊടുക്കുന്ന പണം ഉപയോഗിച്ചു ഭീകരപ്രവർത്തനത്തിനൊപ്പം ആഡംബര ജീവിതത്തിനും ഉപയോഗിക്കുന്നതായി റിപ്പോർട്ട്. സ്വന്തം മക്കളെയും ബന്ധുക്കളേയും ഇന്ത്യക്ക് പുറത്തേക്ക് പഠനത്തിനും താമസത്തിനും അയയ്ക്കുന്ന ഇവർ അന്യന്റെ മക്കളെ ജിഹാദിനുപയോഗിക്കുകയാണെന്നും കണ്ടെത്തൽ. പാക് പണത്തിന്റെ ഒഴുക്ക് നിർത്തുവാനുള്ള ശക്തമായ നടപടികളുമായാണ് കേന്ദ്രസർക്കാർ മുന്നോട്ടു പോകുന്നത്. ഹവാല പ്രവർത്തനത്തിനു തടയിടാൻ എല്ലാ മാർഗ്ഗങ്ങളും ഉപയോഗിക്കുന്നുണ്ട്.\nപണം വരവ് നിലച്ചാൽ താഴ്വരയിലെ വിഘടനവാദ പ്രവർത്തനത്തിന് ശക്തമായ തിരിച്ചടി ഉണ്ടാകുമെന്നാണ് കരുതുന്നത്. ജമ്മുകശ്മീരിലെ വിഘടനവാദി നേതാക്കളുടെ സാമ്പത്തിക ഇടപെടൽ അന്വേഷിച്ചപ്പോൾ കിട്ടിയത് ഞെട്ടിക്കുന്ന വിവരങ്ങളാണ് . താഴ്വരയിലെ വനിത വിഘടന വാദി നേതാവും പാകിസ്ഥാൻ അനുകൂലിയുമായ അസിയ അന്ദ്രാബിയുടെ രണ്ടു മക്കൾ മലേഷ്യയിലും ഓസ്ട്രേലിയയിലുമാണ്. ഐ.എസ്.ഐയുടെ പണം പറ്റുന്ന അന്ദ്രാബി ഇതിൽ നിന്നെടുത്താണ് മക്കളുടെ പഠന ചെലവിനു പണം നൽകുന്നത്.\nഫീസ് നൽകുന്നതും ഇതിൽ നിന്നു തന്നെ. സയ്യദ് അലിഷാ ഗിലാനിയുടെ കാര്യവും വ്യത്യസ്തമല്ല. ഗിലാനിയുടെ കൊച്ചു മക്കൾ പാകിസ്ഥാനിലും തുർക്കിയിലുമാണ്. മറ്റൊരു വിഘടനവാദി നേതാവായ ബിലാൽ ലോണിന്റെ മക്കൾ ഓസ്ട്രേലിയയിലും.കശ്മീർ താഴ്വരയിൽ ഭീകര പ്രവർത്തനവും വിഘടനവാദവും നടക്കുന്നതിനാൽ പണം ആഡംബരങ്ങൾക്കുപയോഗിക്കുന്നതിൽ പാകിസ്ഥാനും പ്രശ്നമില്ല.\nഎന്നാൽ ജിഹാദെന്ന പേരിൽ ഭീകര പ്രവർത്തനങ്ങളിലേക്ക് തിരിയുന്ന സാധാരണക്കാരുടെ മക്കളാണ് പലപ്പോഴും സൈന്യത്തോടേറ്റുമുട്ടി കൊല്ലപ്പെടുന്നത്. എൻ.ഐ.എയുടെ കണ്ടെത്തൽ അനുസരിച്ച് വിഘടനവാദി നേതാക്കളുടെ 112 മക്കൾ വിദേശത്താണ് പഠിക്കുന്നത്. ഇരുനൂറോളം ബന്ധുക്കൾ താമസിക്കുന്നതും വിദേശത്തു തന്നെയാണ്. ഇതെല്ലാമാണ് അന്വേഷണത്തിൽ കണ്ടെത്തിയിരിക്കുന്നത്.\nisi pakistan fund Jammu kashmir separatists kashmir jihad\nഗള്‍ഫ് രാജ്യങ്ങളില് പാക്കിസ്ഥാൻ പിന്തുണയോടെ സൈബറിടങ്ങളിൽ നടത്തുന്ന ഇന്ത്യാ വിരുദ്ധ പ്രചാരണത്തില് നേരിട്ട് ഇടപെട്ട് പ്രധാനമന്ത്രി നരേന്ദ്ര മോദി: രാഷ്ട്ര തലവന്മാരുമായി ഫോണില് ബന്ധപ്പെട്ടു\nApr 27, 2020, 07:29 am IST\nപാകിസ്ഥാന് സൈന്യവും, രഹസ്യാന്വേഷണ ഏജന്‍സിയും അല്‍ഖ്വയിദയെ പരിശീലിപ്പിച്ചിരുന്നു : ഭീകരവാദപ്രവര്‍ത്തനങ്ങള്‍ക്കെതിരെ അമേരിക്കയുടെ പങ്കാളിയായത് രാജ്യം ചെയ്ത ഏറ്റവും വലിയ മണ്ടത്തരമെന്നു ഇമ്രാൻ ഖാൻ\nSep 24, 2019, 02:25 pm IST


അവസാന ഓവറില് മൈസൂരു, താരമായി ഭരത് | Fanport | Karnataka Premier League News Malayalam\nHome Cricket Karnataka Premier League അവസാന ഓവറില് മൈസൂരു, താരമായി ഭരത്\nഒരു ദിവസത്തെ ഇടവേളയ്ക്ക് ശേഷം തിരിച്ചെത്തിയ കര്‍ണ്ണാടക പ്രീമിയര് ലീഗില് മൈസൂരു വാരിയേഴ്സിനു ആവേശകരമായ ജയം. ആദ്യം ബാറ്റ് ചെയ്ത ഹൂബ്ലി ടൈഗേഴ്സ് മയാംഗ് അഗര്‍വാലിന്റെ പ്രകടനത്തില് 154 റണ്‍സ് നേടിയപ്പോള് ലക്ഷ്യം2പന്ത് ശേഷിക്കെ7വിക്കറ്റ് നഷ്ടത്തില് മറികടന്നു. ഭരത് എന്‍പി നേടിയ അര്‍ദ്ധ ശതകമാണ് വിജയത്തിനു നിര്‍ണ്ണായകമായത്.\nഓപ്പണര് മയാംഗ് അഗര്‍വാല് നേടിയ 68 റണ്‍സാണ് ഹൂബ്ലിയെ 154 എന്ന സ്കോറിലേക്ക് എത്തിച്ചത്. എന്നാല് മറ്റു താരങ്ങളില് വിനയ് കുമാര്(21) ഒഴികെ ആര്‍ക്കും തന്നെ 20നു പുറത്ത് സ്കോര് കണ്ടെത്താനാകാതെ വന്നപ്പോള് ഹൂബ്ലി ഇന്നിംഗ്സ്7വിക്കറ്റ് നഷ്ടത്തില് 154ല് ഒതുങ്ങി. വൈശാഖ് വിജയ് കുമാര് മൈസൂരുവിനായി2വിക്കറ്റ് വീഴത്തി.\nഅര്‍ജ്ജുന് ഹൊയ്സാല്(32), ഭരത്(52) എന്നിവരുടെ പ്രകടനമാണ് മൈസൂരു നിരയില് മികച്ച നിന്നത്. മറ്റു താരങ്ങളില് നിന്ന് വലിയ സ്കോറുകള് വന്നില്ലെങ്കിലും 4പന്തില് 12 റണ്‍സ് നേടി എസ്പി മഞ്ജുനാഥും, 19 നിര്‍ണ്ണായക റണ്‍സുമായി ശ്രേയസ് ഗോപാലും ടീമിന്റെ3വിക്കറ്റ് വിജയം ഉറപ്പാക്കി. ക്രാന്തി കുമാര്, റിതേഷ് ഭട്കല് എന്നിവര്2വീതം വിക്കറ്റ് നേടി.\nPrevious articleപരിക്ക്, ഒക്ടോബർ അവസാനം വരെ പോഗ്ബ കളിക്കില്ല\nNext articleബ്രണ്ടന് ടെയിലര്, ഔദ്യോഗിക പ്രഖ്യാപനവുമായി സിംബാബ്‍വേ ക്രിക്കറ്റ്


meloor news മേലൂർ വാർത്തകൾ: ബ്രോയ്ലർ കോഴികളുടെ അവകാശങ്ങൾ\nതാങ്കൾ ഭക്ഷിക്കുന്ന ബ്രോയ്ലർ കോഴികൾക്കും ചില അവകാശങ്ങൾ ഉണ്ടെന്ന കാര്യം മറന്നു പോകരുത്. മുട്ട വിരിയുന്ന ദിനം മുതൽ കൊല്ലപ്പെടുന്ന ദിനം വരെ അസ്വാതന്ത്ര്യത്തിന്റെയും അനാരോഗ്യത്തിന്റേയും ഇരകളായിത്തീരുന്ന ബ്രോയ്ലർ കോഴികൾക്ക് താങ്കൾ തൽക്കാലം അവകാശങ്ങൾ ഒന്നും കല്പിച്ചു കൊടുത്തില്ലെങ്കിലും അവ കൊല്ലപ്പെടുമെന്നു ഭയപ്പെടുമ്പോളുള്ള ഒരു ഉള്ളുരുകിയുള്ള കരച്ചിലല്ലാതെ മറ്റു പ്രതിക്ഷേധങ്ങളൊന്നും പ്രകടിപ്പിച്ചേക്കുകയില്ല.\nവളരുമ്പോൾ ചിറകു വിരിക്കാനും ഒന്നു കൂകിത്തെളിയാനുമുള്ള ഇടം. വളർച്ച മുഴുവനാകും വരെയെങ്കിലും വളരാനും ഒന്നിണചേരാനുമുള്ള അവസരം. കൂട്ടമായി കൊണ്ടുപോകുമ്പോൾ സുഗമമായി ശ്വസിക്കാനും വിസർജ്ജിക്കാനുമുള്ള അവസരം. ദാഹിക്കുമ്പോൾ അല്പം വെള്ളവും ഭക്ഷിക്കാനിത്തിരി വറ്റും കിട്ടാനും കൊല്ലപ്പെടുമ്പോൾ ക്രൂരമായല്ലാതെ ദയാപൂർവം മരിക്കാനുമുള്ള ഒരവസരം.\nഇതുകൊണ്ട് ബ്രോയ്ലർ കോഴിക്ക് യാതൊരു ഗുണവും ആത്യന്തികമായി ഇല്ലെന്നറിയാം. എങ്കിലും നാമെല്ലാം അഭിമാനിക്കുന്ന മനുഷ്യത്വത്തിന്റെ അന്തസ്സു കാക്കാനെങ്കിലും?\nPosted by ജീവബിന്ദു at 1:50 AM


ജഡ്ജിയുടെ മാറ്റം :ബാംഗ്ലൂര് സ്ഫോടനകേസ് വീണ്ടും മന്ദഗതിയില്... - FUTURELINE\nവിചാരണക്കൊടുവില് ജഡ്ജിയെ മാറ്റുകകൂടി ചെയ്തതോടെ പി.ഡി.പി ചെയര്‍മാന് അബ്ദുന്നാസിര് മഅ്ദനിക്കെതിരായ ബെംഗളൂരു സ്‌ഫോടനക്കേസ് വീണ്ടും മന്ദഗതിയില്.ബെംഗളൂരുവിലെ പ്രത്യേക കോടതി ജഡ്ജിയെയാണ് മാറ്റിയത്.വിചാരണ വൈകിയതോടെ മഅ്ദനി മുമ്പ് സുപ്രീംകോടതിയില് നല്‍കിയ ഹര്‍ജിയെ തുര്‍ന്ന് ഒന്നര വര്‍ഷത്തിനകം കേസ് അവസാനിപ്പിക്കാമെന്ന് 2015ല് പ്രത്യേക കോടതി സുപ്രീംകോടതിയില് ഉറപ്പുനല്‍കിയിരുന്നു.ബെംഗളൂരു സെന്‍ട്രല് ജയിലിലെ കോടതിയിലായിരുന്നു മുമ്പ് കേസിന്റെ വിചാരണ നടന്നിരുന്നത്. പ്രോസിക്യൂട്ടറെ മാറ്റിയതടക്കമുള്ള കാരണങ്ങളാല് വിചാരണ നിലച്ചതോടെയാണ് മഅ്ദനി ജാമ്യത്തിനായി സുപ്രീംകോടതിയെ സമീപിച്ചത്.\nകേസില് വിചാരണ വേഗം പൂര്‍ത്തിയാക്കാനായിരുന്നു സുപ്രീംകോടതി നിര്‍ദേശം. തുടര്‍ന്നാണ് ബംഗളൂരു സ്‌ഫോടനക്കേസിന് മാത്രമായി കര്‍ണാടക സര്‍ക്കാര് പ്രത്യേക കോടതി ഒരുക്കി കേസ് മാറ്റിയത്. നാലുമാസത്തിനകം കേസ് പൂര്‍ത്തിയാക്കുമെന്ന് 2014ല് സുപ്രീംകോടതിയില് സര്‍ക്കാര് നല്‍കിയ ഉറപ്പും ലംഘിക്കപ്പെട്ടു.കേസിലെ സാക്ഷികളെ പുനര്‍വിചാരണക്ക് വിളിച്ചതും കേസ് നീട്ടിക്കൊണ്ടുപോകുന്നതിന്റെ ഭാഗമായായിരുന്നു.ചില സാക്ഷികളെ പുനര്‍വിചാരണ ചെയ്യണമെന്ന സര്‍ക്കാര് അഭിഭാഷകന്റെ വാദം പ്രത്യേക കോടതി അംഗീകരിച്ചു.\nആദ്യഘട്ടത്തില് 20ഓളം പേരുടെ പുനര്‍വിചാരണയ്ക്കാണ് കോടതി അനുമതി നല്‍കിയത്.തുടര്‍ന്ന് പുനര്‍വിചാരണയും കേസിന്റെ അവസാനഘട്ടത്തിലുള്ള അന്വേഷണ ഉദ്യോഗസ്ഥനെ വിസ്തരിക്കലും നടക്കുന്നതിനിടെയാണ് വിധി പറയും മുമ്പ് ജഡ്ജിയുടെ അപ്രതീക്ഷിത സ്ഥലംമാറ്റം. കേസ് നീട്ടിക്കൊണ്ടുപോകുന്നതില് പബ്ലിക് പ്രോസിക്യൂട്ടര്‍ക്കും പ്രത്യേക താല്‍പര്യമുണ്ടെന്നാണ് പ്രതിഭാഗത്തിന്റെ ആരോപണം. കാല് ലക്ഷത്തിലധികം രൂപയാണ് ഒരു ദിവസം കേസിന് ഹാജരായാല് പബ്ലിക് പ്രോസിക്യൂട്ടര്‍ക്ക് കിട്ടുന്നത്. കര്‍ണാടക സര്‍ക്കാറാകട്ടെ മഅ്ദനിയുടെ കാര്യത്തില് കടുത്ത അവഗണന തുടരുകയാണ്. കേരളം ഭരിക്കുന്ന എല്.ഡി.എഫിന്റെ ഘടകകക്ഷിയായ ജനതാദള്‍എസിന്റെ അധ്യക്ഷന് എച്ച്.ഡി. കുമാരസ്വാമി കര്‍ണാടക മുഖ്യമന്ത്രിയായിട്ടും മഅ്ദനിയോടുള്ള നീതിനിഷേധത്തില് മാറ്റമൊന്നുമില്ലെന്നതാണ് വസ്തുത.\nPrevious: ബെല്‍ജിയത്തിനെതിരെ തോല്‍ക്കാനുള്ള കാരണം വെളിപ്പെടുത്തി ബ്രസീല് സൂപ്പര് താരം…!!\nNext: കരുനാഗപ്പള്ളി താലുക്ക് ആശുപത്രിയില് ആര്.എസ്.എസ് – സി.പി.എം സംഘര്‍ഷം : പോലീസുകാരുള്‍പ്പെടെ 20 പേര്‍ക്ക് പരിക്ക്\n90 കാരിയെ പീഡിപ്പിച്ച സംഭവം!!!\nഎല്ലാ ദൃഷ്ടിദോഷങ്ങളും അകലട്ടെ, സന്തോഷം മാത്രം നിലനില്‍ക്കട്ടെ; സഹോദരന് ആശംസകളുമായി അര്‍പ്പിത..!!


പുതുവര്‍ഷത്തില് വാഹനങ്ങള്‍ക്ക് വില വര്‍ധിക്കും | Business Malayali\nHome Automotive പുതുവര്‍ഷത്തില് വാഹനങ്ങള്‍ക്ക് വില വര്‍ധിക്കും\nകൊച്ചി: ടാറ്റയുടെ യാത്രാവാഹനങ്ങള് ഒഴികെ രാജ്യത്തെ മിക്ക വാഹനങ്ങള്‍ക്കും പുതുവര്‍ഷത്തില് ചെറിയ രീതിയില് വില വര്‍ധിക്കും. ഉല്‍പ്പാദന ചെവല് വര്‍ധിക്കുന്നതിന്‍റെ ഭാഗമായാണ് വിലവര്‍ധനവും ഉണ്ടാകുന്നതെന്ന് വാഹന നിര്‍മാതാക്കള് പറയുന്നു. പല കമ്ബനികളും കഴിഞ്ഞമാസങ്ങളില് തന്നെ വിലവര്‍ധിപ്പിച്ചിട്ടുണ്ട്. ഇത്തരത്തില് വില വര്‍ധിപ്പിക്കുന്ന കമ്ബനികള് ഏതെല്ലാമെന്ന് പരിശോധിക്കാം.\nഇന്ത്യയിലെ ഏറ്റവും വലിയ കാര് നിര്‍മാതാക്കളായ മാരുതി സുസുക്കി തങ്ങളുടെ എല്ലാ വാഹനങ്ങള്‍ക്കും വില വര്‍ധിക്കുമെന്ന് പ്രഖ്യാപിച്ചിട്ടുണ്ട്. അതേസമയം, എത്ര രൂപ വര്‍ധിക്കുമെന്ന് കമ്ബനി വെളിപ്പെടുത്തിയിട്ടില്ല.\nറെനോ ഇന്ത്യയും തങ്ങളുടെ മോഡലുകള്‍ക്ക് 28,000 രൂപ വരെ വര്‍ധിപ്പിക്കാന് പോവുകയാണ്. വില പരിഷ്കരണം ജനുവരി ഒന്ന് മുതല് പ്രാബല്യത്തില് വരും. വേരിയന്‍റുകള്, മോഡലുകള് എന്നിവയെ അടിസ്ഥാനമാക്കി വില വര്‍ധനവില് വ്യത്യസമുണ്ടാകും.\nഹ്യുണ്ടായ് മോട്ടോര് ഇന്ത്യ\nഒക്ടോബറില് തന്നെ ഹ്യുണ്ടായ് ഇന്ത്യ സാന്‍ട്രോ, ഗ്രാന്‍ഡ് ഐ 10 നിയോസ്, ഔറ, വെന്യു എന്നിവക്ക് 6000 രൂപ വരെ വില വര്‍ധിപ്പിച്ചിട്ടുണ്ട്. മറ്റ് മോഡലുകളില് നിലവില് വിലവര്‍ധന പ്രഖ്യാപിച്ചിട്ടില്ല.\nവാണിജ്യ വാഹനങ്ങള്‍ക്ക് മാത്രമാണ് ടാറ്റ മോട്ടോഴ്‌സ് നിലവില് വിലവര്‍ധനവ് പ്രഖ്യാപിച്ചത്. പാസഞ്ചര് വാഹനങ്ങളുടെ വിലവര്‍ധനവ് സംബന്ധിച്ച് കമ്ബനി പ്രഖ്യാപനങ്ങളൊന്നും നടത്തിയിട്ടില്ല. കൂടാതെ വാണിജ്യ വാഹനങ്ങള്‍ക്ക് എത്ര രൂപയാണ് വര്‍ധിക്കുകയെന്ന വിവരവും പുറത്തുവിട്ടിട്ടില്ല.\nആരാധകര് ഏറെ കാത്തിരുന്ന ഥാര് ഉള്‍പ്പെടെ മഹീന്ദ്രയുടെ എസ്.യു.വികള് 2021 ജനുവരി മുതല് ചെലവേറിയതായിരിക്കും. ജനുവരി മുതല് പാസഞ്ചര് വാഹനങ്ങളുടെ വില വര്‍ധനവ് വരും. എന്നാല്, എത്ര രൂപയാണ് വര്‍ധിക്കുകയെന്നത് അറിവായിട്ടില്ല.\nഫോര്‍ഡ് ഇക്കോസ്പോര്‍ട്ട് സബ് കോംപാക്റ്റ് എസ്.യു.വിയുടെ വില 1,500 രൂപ നേരത്തെ തന്നെ വര്‍ധിപ്പിച്ചിട്ടുണ്ട്. പുതുക്കിയ വില 2020 ഒക്ടോബര് ഒന്ന് മുതല് പ്രാബല്യത്തില് വന്നതായി കമ്ബനിയുടെ ഔദ്യോഗിക വെബ്‌സൈറ്റ് പറയുന്നു.\nഎം.ജി മോട്ടോര് 2021 ജനുവരി ഒന്ന് മുതല് വാഹനങ്ങളുടെ വില മൂന്ന് ശതമാനം വരെ വര്‍ധിപ്പിക്കുമെന്ന് അറിയിച്ചു. ഹെക്ടര്, ഗ്ലോസ്റ്റര്, എം.ജി ഇസെഡ് ഇ.വി തുടങ്ങിയ മോഡലുകളില് വിലവര്‍ധനവ് ബാധകമാണ്. ഹെക്ടര് ഫേസ്ലിഫ്റ്റ്, എം.ജി ഹെക്ടര് പ്ലസ് സെവന് സീറ്റര് തുടങ്ങിയവ ജനുവരിയില് കമ്ബനി അവതരിപ്പിക്കുമെന്നാണ് വിവരം.\nഇസുസു മോട്ടോഴ്സ് ഇന്ത്യ വാണിജ്യ വാഹനങ്ങളുടെ വില നിലവിലെ എക്സ്ഷോറൂം വിലയില്‍നിന്ന് 10,000 രൂപയാണ് വര്‍ധിപ്പിക്കുന്നത്. ജനുവരി ഒന്ന് മുതല് ഇത് പ്രാബല്യത്തില് വരും. ഡി-മാക്സ് റെഗുലര് ക്യാബിനും ഡി-മാക്സ് എസ്-ക്യാബിനും വിലവര്‍ധനവ് ബാധകമാകും.\n2021 ജനുവരി നാല് മുതലാണ് ജര്‍മന് കമ്ബനിയുടെ വിലവര്‍ധനവ് വരുന്നത്. ബി.എം.ഡബ്ല്യു മോഡലുകള്‍ക്ക് പുറമെ മിനി കൂപ്പര് വേരിയന്‍റുകള്‍ക്കും വിലയില് മാറ്റമുണ്ടാകും. രണ്ട് ശതമാനം വരെയാണ് വില വര്‍ധിക്കുക.\n2021 ജനുവരി ഒന്ന് മുതല് ഔഡി ഇന്ത്യയും രണ്ട് ശതമാനം വരെ വിലവര്‍ധനവ് പ്രഖ്യാപിച്ചു. ഇന്ത്യയില് ലഭ്യമായ എല്ലാ മോഡലുകള്‍ക്കും വിലവര്‍ധനവ് ബാധകമാണ്.\nINDIAN VEHICLE PRICE\nNext articleഓഹരി വിപണിയില് മുന്നേറ്റം; സെന്‍സെക്‌സില് 314 പോയന്റ് നേട്ടം: നിഫ്റ്റി 13800ന് മുകളില്


മദ്യത്തിന് അമിത വില വാങ്ങിയാല് കനത്ത പിഴ | Wayanad Vision\nമദ്യത്തിന് അമിത വില വാങ്ങിയാല് കനത്ത പിഴ\nമദ്യത്തിന് അധിക വില ഈടാക്കുകയും ക്രമക്കേടുകള് നടത്തുകയും ചെയ്യുന്ന ബെവ്‌കോ ജീവനക്കാര്‍ക്കുള്ള പിഴ വര്‍ധിപ്പിച്ചു. നിരവധി തവണ മുന്നറിയിപ്പു നല്‍കിയിട്ടും ക്രമക്കേടുകള് തുടരുന്ന സാഹചര്യത്തിലാണ് നടപടി.\nപരമാവധി വിലയേക്കാല് കൂടുതല് തുക മദ്യത്തിന് ഈടാക്കിയാല് അധികമായി ഈടാക്കിയ തുകയുടെ ആയിരം ഇരട്ടിയാണ് പിഴ. ബ്രാന്‍ഡുകള് പൂഴ്ത്തിവച്ചാല് പൂഴ്ത്തിവച്ച ബ്രാന്‍ഡിന്റെയും വിറ്റ ബ്രാന്‍ഡിന്റെയും എംആര്‍പി വ്യത്യാസത്തിന്റെ നൂറിരട്ടി ഈടാക്കും. വില കുറഞ്ഞ മദ്യത്തെ കുറിച്ചുള്ള വിവരങ്ങള് പ്രദര്‍ശിപ്പിച്ചില്ലെങ്കില് ഷോപ്പ് മേധാവിയില്‍നിന്ന് 5000 രൂപ പിഴ ഈടാക്കും.\nഡ്യൂട്ടി സമയത്ത് മദ്യപിച്ചാല് 30,000രൂപ പിഴ. അതുകൂടാതെ അച്ചടക്ക നടപടിയും ഉണ്ടാകും. മോഷണം, ഫണ്ട് വെട്ടിപ്പ് തുടങ്ങിയവയ്ക്ക് ക്രിമിനല് കേസിനു പുറമേ മോഷ്ടിച്ച തുകയുടെ 1000 ഇരട്ടി പിഴ ഈടാക്കും. പരിശോധനയില് കളക്ഷന് തുകയില് കുറവോ കൂടുതലോ കണ്ടാല് കുറവോ കൂടുതലോ ഉള്ള തുകയുടെ 100%മാണ് പിഴ.\nബാധ്യതാ പ്രസ്താവന, ക്ലോസിങ് കണക്കുകള്, ഡെഡ് സ്‌റ്റോക്കിന്റെ കണക്കുകള് എന്നിവ യഥാസമയം അറിയിക്കാതെ ഇരുന്നാല് പ്രതിമാസം 10,000 രൂപ പിഴ ഈടാക്കും\nമദ്യത്തിന് അധിക വില\nഡി എഫ് ഒയെ സ്ഥലം മാറ്റി\nസമര നേതാക്കളുടെ ആരോഗ്യസ്ഥിതി വഷളായി വരുന്നതായി ഡോക്ടര്‍മാര്…\nപ്രളയ ബാധിതര്‍ക്ക് കൈതാങ്ങായി കൊച്ചി ഏലൂരിലെ ഫ്യൂച്ചര്…


വെല്ലുവിളി ഉയര്‍ത്തുന്ന നല്ല കഥാപാത്രങ്ങല് കിട്ടിയാല് കജോളുമായി ഒരുമിച്ച് അഭിനയിക്കും: അജയ് ദേവ്ഗണ് | VygaNews\nവെല്ലുവിളി ഉയര്‍ത്തുന്ന നല്ല കഥാപാത്രങ്ങല് കിട്ടിയാല് കജോളുമായി ഒരുമിച്ച് അഭിനയിക്കും: അജയ് ദേവ്ഗണ്\nമുംബൈ: അജയ് ദേവ്ഗണും കാജോളും വീണ്ടും ഒന്നിക്കുമോയെന്നുള്ള ആരാധകരുടെ ചോദ്യത്തിന് മറുപടിയുമായി അജയ് ദേവ്ഗണ് രംഗത്ത് എത്തി. സ്റ്റീരിയോ ടൈപ...\nമുംബൈ: അജയ് ദേവ്ഗണും കാജോളും വീണ്ടും ഒന്നിക്കുമോയെന്നുള്ള ആരാധകരുടെ ചോദ്യത്തിന് മറുപടിയുമായി അജയ് ദേവ്ഗണ് രംഗത്ത് എത്തി. സ്റ്റീരിയോ ടൈപ്പ് കഥാപാത്രങ്ങളെ തങ്ങള്‍ക്ക് അവതരിപ്പിക്കാന് താല്‍പര്യമില്ലാത്തതിനാലാണ് ഒരുമിക്കാന് വൈകുന്നതെന്നാണ് അജയ് ദേവ്ഗണ് പറയുന്നത്.\nമുമ്പ് തങ്ങള് ഒന്നിച്ച് അഭിനയിച്ചിരുന്നതും സ്റ്റീരിയോ ടൈപ് കഥാപാത്രങ്ങളായിരുന്നില്ല. വെല്ലുവിളിയുയര്‍ത്തുന്നതും ഞങ്ങള്‍ക്ക് എന്തെങ്കിലും ചെയ്യാനുണ്ടെങ്കിലും മാത്രമേ ഞങ്ങള് ഒരുമിക്കുന്നതില് കാര്യമുള്ളു.\nഞങ്ങുടെ തുടക്കത്തില് നിരവധി സിനിമകളില് ഒന്നിച്ചുണ്ട്. പ്യാര് തു ഹോന ഹേ പോലുള്ള സിനിമകളില്. കാജോളിനൊപ്പം സിനിമ ചെയ്യാന് തീര്‍ച്ചയായും ആഗ്രഹമുണ്ട്. കാജോളിനോട് ചോദിച്ചാലും ഇതേ ഉത്തരമായിരിക്കും കിട്ടുക. കാരണം ഞങ്ങള് വിവാഹിതരായിട്ടു തന്നെ ഇരുപത് വര്‍ഷത്തോളമായതിനാല് തന്നെ സാധാരണ പോലുള്ള ഒരു പ്രണയകഥയില് കാര്യമില്ലെന്ന് അജയ് ദേവ്ഗണ് പറയുന്നു.\nVygaNews: വെല്ലുവിളി ഉയര്‍ത്തുന്ന നല്ല കഥാപാത്രങ്ങല് കിട്ടിയാല് കജോളുമായി ഒരുമിച്ച് അഭിനയിക്കും: അജയ് ദേവ്ഗണ്


suraj venjaramoodu Archives - Kerala Talks\nHome | suraj venjaramoodu\nJune 19, 2020 , By Anu Devassy\nപൃഥ്വിരാജിനൊപ്പം സുരാജ് വെഞ്ഞാറമൂട് പ്രധാന വേഷത്തില് എത്തിയ എറ്റവും പുതിയ ചിത്രമായിരുന്നു ഡ്രൈവിംഗ് ലൈസന്‍സ്. ജീന് പോള് ലാല് സംവിധാനം ചെയ്‍ത ഈ ചിത്രത്തിന്‍റെ തിരക്കഥ സച്ചിയുടേതായിരുന്നു. സച്ചിയുടെ അപ്രതീക്ഷിത വിയോഗം തന്നിലുണ്ടാക്കിയ ഞെട്ടലിനെ കുറിച്ച് ഫേസ്‌ബുക്കിൽ കുറിച്ചിരിക്കയാണ് സുരാജ് വെഞ്ഞാറമൂട്. കാതലും കഴമ്പുമുള്ള കഥകൾ മനസ്സിലുള്ള ഒരു എഴുത്തുകാരന്നെന്നും ഒരുപാട് നേരത്തെയാണ് സച്ചിയുടെ യാത്രയെന്നും സുരാജ് പറയുന്നു. “നഷ്ടപ്പെടരുതെന്ന് ഒരുപാട് ആഗ്രഹിച്ച, പ്രാർത്ഥിച്ച ഒരു നഷ്ടം കൂടി… ഒത്തിരി നേരത്തെയാണ് ഈ യാത്ര…ഒരുപാട്കാതലും കഴമ്പുമുള്ള കഥകൾ […]


ശബരിമല: മതില്‍കെട്ടാന് വനിതകള് - Mathrumalayalam\nHome Uncategorized ശബരിമല: മതില്‍കെട്ടാന് വനിതകള്\nശബരിമല: മതില്‍കെട്ടാന് വനിതകള്\nതിരുവനന്തപുരം: ശബരിമല യുവതീപ്രവേശ വിഷയത്തില് ജനുവരി ഒന്നിന് സംസ്ഥാന വ്യാപകമായി വനിതാ മതില് സംഘടിപ്പിക്കുമെന്നു മുഖ്യമന്ത്രി പിണറായി വിജയന്. കാസര്‍കോട് മുതല് തിരുവനന്തപുരം വരെയാകും വനിതാ മതില്. മുഖ്യമന്ത്രി വിളിച്ച സമുദായ നേതാക്കളുടെ യോഗത്തിലാണു തീരുമാനം.\nഇരുണ്ട യുഗത്തിലേക്കു പോകാനാകില്ല എന്ന പ്രഖ്യാപനത്തോടെയാകും പരിപാടി. എസ്എന്‍ഡിപി യോഗം ജനറല് സെക്രട്ടറി വെള്ളാപ്പള്ളി നടേശന് ചെയര്‍മാനും പുന്നല ശ്രീകുമാര് കണ്‍വീനറുമായി സംഘാടക സമിതിയും രൂപീകരിച്ചു. യോഗത്തില് എന്‍എസ്എസിനെതിരെ രൂക്ഷ വിമര്‍ശനമാണ് ഉയര്‍ന്നത്. എന്‍എസ്എസും യോഗക്ഷേമസഭയും ക്ഷത്രിയ ക്ഷേമസഭയും യോഗത്തില് പങ്കെടുത്തില്ല.\nPrevious articleഎ.കെ.ആന്റണി രാഹുല് ഗാന്ധിയുടെ നിലപാടിനോടും പ്രതികരിക്കണമെന്ന് വെള്ളാപ്പള്ളി നടേശന്\nNext articleമധ്യപ്രദേശില് ഇവിഎം സൂക്ഷിപ്പു കേന്ദ്രങ്ങളില് എത്താന് വൈകി; കൃത്രിമം നടന്നുവെന്ന് കോണ്‍ഗ്രസ്\nതോൽവിയിൽ ഞെട്ടി ജയരാജനും സിപിഎമ്മും\nആറ്റുകാല് പൊങ്കാല ജലസമൃദ്ധമാക്കാന് ഒരുക്കങ്ങളുമായി വാട്ടര് അതോറിറ്റി


emalayalee.com - ധര്‍മ്മസങ്കടങ്ങള്- (ഭാഗം: 3- എന്.കെ.കണ്ണന്‍മേനോന്)\nSAHITHYAM 09-Oct-2018 എന്.കെ.കണ്ണന്‍മേനോന്\nപാതയോരത്തെ ബഞ്ചിലിരുന്ന് ഞങ്ങള് കുറച്ചുനേരം വിശ്രമിച്ചു. തിരികെ ഞങ്ങള് നടക്കുമ്പോള് ഫ്രാന്‍സിസ് കഥ തുടര്‍ന്നു: ആശുപത്രിയില് എനിക്ക് നല്ല പരിചരണം ലഭിച്ചു. ശരിക്കും പറഞ്ഞാല് വി.ഐ.പി. ട്രീറ്റ്‌മെന്റ് ചെറിയ ആശുപത്രി ആയിരുന്നെങ്കിലും എല്ലാവരുടെയും ശ്രദ്ധ എന്നിലായിരുന്നു. ഗ്രാമപഞ്ചായത്തദ്ധ്യക്ഷനും സാമാജികരും മുടങ്ങാതെ നിത്യവും എന്നെ സന്ദര്‍ശിച്ച് ക്ഷേമമന്വേഷിച്ചു. സുഗന്ധം പരത്തുന്ന പൂച്ചെണ്ടുകളും പഴവര്‍ഗ്ഗങ്ങളും ഇടയ്ക്കിടെ അവര് എനിക്ക് സമ്മാനിച്ചു. എനിക്കെതിരെ നടന്ന അക്രമങ്ങളെ കുറിച്ചുള്ള വാര്‍ത്ത ദേശീയ പത്രങ്ങളില് ഇടം പിടിച്ചു. എന്നെ നിസ്വാര്‍ത്ഥ സേവനത്തിന്റെ മാതൃകയായി അവരെല്ലാം പ്രകീര്‍ത്തിച്ചു. എന്റെ പൊള്ളി വെന്ത മാംസ പേശികള് ഉണങ്ങാന് രണ്ടു മാസത്തിലേറെ എടുത്തു. മുഖത്തും കൈത്തണ്ടയിലും വെന്ത് കരിഞ്ഞ മാംസപേശികള് എന്നെ വികൃതരൂപനാക്കി. പ്ലാസ്റ്റിക്ക് സര്‍ജറി നടത്തി മുഖകാന്തി വീണ്ടെടുക്കാമെന്നു ഡോ.സെന്നിന്റെ അഭിപ്രായം ഞാന് വിനയപുരസ്‌കരം നിരസിച്ചു. സേവനം നടത്തുന്നവര്‍ക്ക് സൗന്ദര്യത്തിന്റെ ആവശ്യമില്ലെന്ന് ഞാന് പറഞ്ഞു.\nഞാന് വനാന്തരങ്ങളിലെ ആദിവാസി കോളനിയിലേക്ക് തന്നെ തിരിച്ചു പോകാന് തയ്യാറെടുത്തു. എന്റെ പ്രവര്‍ത്തനങ്ങളില് സഹായിക്കുന്ന യുവാക്കളുമൊത്ത് ഞാന് പുറപ്പെട്ടു. കീഴ്ക്കാംതൂക്കായ മലകയറുവാനുള്ള ആരോഗ്യം എനിക്ക് തിരികെ കിട്ടിയിരുന്നില്ല. ഞാനത് കൂട്ടാക്കിയില്ല. എന്നെ അനുഗമിച്ചിരുന്ന യുവാക്കളുടെ ഫലിതങ്ങളും ഗാനങ്ങളും എന്നില് ഉത്സാഹം പകര്‍ന്നു. ഞങ്ങള് വന് മരങ്ങളുടെ വേരുകളില് ഇടയ്ക്കിടെയിരുന്ന് വിശ്രമിച്ചു. യുവാക്കള് കരുതിയിരുന്ന ഭക്ഷണം കഴിച്ചു. കുപ്പിവെള്ളം കുടിച്ച് ദാഹശമനം വരുത്തി.\nകത്തിചാമ്പലായ എന്റെ കുടിലിന്റെ സ്ഥാനത്ത് കൂടുതല് സൗകര്യങ്ങളുള്ള മനോഹരമായ ഒരു പുല്‍കുടില് ഉയര്‍ന്നിരുന്നു. എന്നെ സ്വീകരിക്കുവാന് ആദിവാസികള് കുടുംബസമേതം എത്തിയിരുന്നു. ഉടുത്തൊരുങ്ങിയ ആദിവാസി പെണ്‍കുട്ടികള് താലമെടുത്ത് എന്നെ വരവേറ്റു. ചുകന്ന പുഷ്പഹാരം എന്നെ അണിയിച്ചു. മുതിര്‍ന്ന സ്ത്രീകള് വായ്ക്കുരവയിട്ടു. ഗ്രാമത്തലവന്മാരാ# ചേര്‍ത്ത് കുടിടിലേക്ക് എന്നെ ആനയിച്ചു. ചൂടുള്ള കട്ടന് കാപ്പിയും ആവിപൊന്തുന്ന കപ്പയും കാച്ചിലും അവര് എനിക്ക് തയ്യാറാക്കിയിരുന്നു.\nകുടിലിനുള്ളിലെ കാഴ്ചകള് എന്നെ വിസ്മയപ്പെടുത്തി. മുളകൊണ്ടുതീര്‍ത്ത കട്ടില്, പുല്‍കിടക്ക, പെട്രോമാക്‌സ്, പുതിയ മണ്‍പാത്രങ്ങള്. ചുറ്റും നിന്നിരുന്നവരോട് ഞാന് പറഞ്ഞു: ഇതൊന്നും എനിക്ക് വേണ്ട. എനിക്ക് നിങ്ങളില് ഒരാളാകാനാണിഷ്ടം. മണ്‍പാത്രങ്ങളും കാട്ടില് നിന്നു ശേഖരിക്കുന്ന വിറകും മതി. ഞാന് നിങ്ങളെപ്പോലെ നിലത്ത് പായ വിരിച്ച് കിടക്കുവാന് ഇഷ്ടപ്പെടുന്നു. ദയവുചെയ്ത ഇതെല്ലാം നീക്കം ചെയ്യൂ. എന്റെ വാക്കുകള് കേട്ട് സ്ത്രീകളുടെ കണ്ണുകള് ഈറനാകുന്നത് എനിക്ക് കാണാമായിരുന്നു. ആഢംബരങ്ങളുടെ ലോകത്തേക്ക് ഇനി ഒരിക്കലും മടങ്ങില്ലെന്ന് ഞാന് ദൃഢപ്രതിജ്ഞ ചെയ്തുകഴിഞ്ഞിരുന്നു. അതിനുശേഷം എന്റെ സേവനം കൂടുതല് പ്രദേശങ്ങളിലേക്ക് വ്യാപിപ്പിച്ചു. എന്നെ ആക്രമിക്കുവാന് വന്നവര്‍ക്കെതിരെ പരാതിയില്ലെന്ന് അധികാരികള്‍ക്ക് എഴുതികൊടുത്തത് ആദിവാസികോളനിയിലും ഗ്രാമത്തിലും വലിയ കോളിളക്കം സൃഷ്ടിച്ചു. പ്രതികാരം ഒരു പരിഹാരമല്ലെന്ന് ഞാനെല്ലാവരോടും പറഞ്ഞു. അവരില് പലരും എന്റെ കൂടെ സേവന പ്രവര്‍ത്തനങ്ങളില് പങ്കുചേരാന് സന്നദ്ധരായി മുന്നോട്ടു വന്നു.\nഫ്രാന്‍സിസ് എഴുന്നേറ്റ് മുറിക്കുള്ളില് രണ്ടുമൂന്നു വട്ടം നടന്ന് എന്റെ നേരെ തിരിഞ്ഞു: നീ അറിഞ്ഞൊ, നമ്മുടെ ആനി വലിയൊരപകടത്തില് ചെന്നുപെട്ടത്?\nഅവള്‍ക്കെന്തുപറ്റി? തെല്ലൊരു അതിശയത്തോടെ ഞാന് തിരക്കി.\nതറവാടിയും ഉന്നത വിദ്യാഭ്യാസം ലഭിച്ചവനും സുശീലനും അമേരിക്കയിലെ ഭീമന് അറ്റോര്‍ണി ഗ്രൂപ്പിന്റെ മേലധികാരിയുമായിരുന്ന ആനിയുടെ ഭര്‍ത്താവ് മുഴുകുടിയനും സ്ത്രീലമ്പടനുമായിരുന്നു. ഭാര്യയെ സംശയദൃഷ്ടിയോടെ വീക്ഷിക്കുന്ന ഒരു പ്രത്യേകതരം മാനസികരോഗം അയാള്‍ക്കു പിടിപെട്ടിരുന്നു. അയാള് കുടിച്ച് ബോധം കെടുമായിരുന്നു. ആനിയെ ദോഹോപദ്രവമേല്‍പിക്കുമായിരുന്നു. ഞാനുമായി ഇപ്പോഴും രഹസ്യബന്ധം പുലര്‍ത്തുന്നുണ്ടെന്നാരോപിച്ച് അസഭ്യങ്ങള് പുലമ്പുമായിരുന്നു. അശ്ലീലപദങ്ങള് ഉറക്കെ വിളിച്ചു പറയുവാന് അയാള്‍ക്ക് മടി ഉണ്ടായിരുന്നില്ല.\nഇതെല്ലാം നീയെങ്ങനെയറിഞ്ഞു? എന്റെ ജിജ്ഞാസ വര്‍ദ്ധിച്ചു.\nകുറച്ചു ക്ഷമിക്ക്, എല്ലാം ഞാന് വിസ്തരിച്ചുപറയാം: ഫ്രാന്‍സിസ് വീണ്ടും വിവരണം തുടങ്ങി: വിവാഹാനന്തരം അവര് ലോസ് ആഞ്ചലീസിലേക്കാണ് വന്നത്. അയാള് മേധാവിയായിരുന്ന ഗ്രൂപ്പിന്റെ കേന്ദ്ര ഓഫീസ് അവിടെയായിരുന്നു. അയാള് ഹോളിവുഡ് നഗരത്തിലെ അറിയപ്പെടുന്ന അറ്റോര്‍ണിയായിരുന്നു. കോടീശ്വരനായിരുന്നു. നഗരഹൃദയത്തില് തന്നെ പൂന്തോട്ടങ്ങളും നീന്തല് കുളവും ഉള്ള കൊട്ടാരസദൃശമായ കൂറ്റന് ബംഗാവ് അയാള്‍ക്ക് സ്വന്തമായിരുണ്ടായിരുന്നു. പൂ്‌ന്തോട്ടക്കാരും ഭൃത്യരും ആയമാരുമുണ്ടായിരുന്നു. സമ്പന്നതയുടെ സകല ലക്ഷണങ്ങളും ഒത്തിണങ്ങിയ ജീവിതം പക്ഷെ ഈ പരിഷ്‌ക്കാരങ്ങളൊന്നും വ്യക്തിജീവിതത്തില് ഒട്ടും നിഴലിച്ചില്ല.\nവേശ്യാലയങ്ങള് സന്ദര്‍ശിച്ച് പരസ്ത്രീകളെ പ്രാപിച്ച കഥകള് ആനിയോട് അയാള് വിവരിക്കുമായിരുന്നു. കിടപ്പറയില് അശ്ലീല വീഡിയോകള് പ്രദര്‍ശിപ്പിക്കുമായിരുന്നു. ഓഫീസില് ജോലി ചെയ്യുന്ന പെണ്‍കുട്ടികളുമൊത്ത് വാരാന്ത്യങ്ങളില് അയാള് നക്ഷത്ര ഹോട്ടലുകളില് പാര്‍ക്കുമായിരുന്നു. അഞ്ചുകൊല്ലം ആനി ഇതെല്ലാം കണ്ടും കേട്ടും സഹിച്ചുംകഴിച്ചുകൂട്ടി.\nഅന്നൊരു വെള്ളിയാഴ്ചയായിരുന്നു. പാതിരകഴിഞ്ഞാണ് അയാള് വീട്ടില് വന്നത്. പതിവില്ലാത്തവിധം അയാള് കോപാകുലനായിരുന്നു. കോട്ടഴിച്ചിട്ട് നേരെ കട്ടിലില് മയങ്ങികിടന്നിരുന്ന ആനിയുടെ അടുത്ത് അയാളോടി അടുത്തു. ഞെട്ടിയുണര്‍ന്ന് കിടക്കയില് എഴുന്നേറ്റിരുന്ന ആനിയുടെ ചെകിടത്ത് ആഞ്ഞടിച്ചുകൊണ്ട് അയാള് അലറി: നീ ലോകോളേജിലുണ്ടായിരുന്ന കാമുകനുമൊത്ത് കൊടയ്ക്കനാലിലേക്ക് ഉല്ലാസയാത്ര പോയിട്ടുണ്ടൊ: വേശ്യ, പറ, സത്യ പറ, നിന്റെ കൂടെ ലൊകോളേജില് പഠിച്ച ഒരുത്തനുമായി ഇന്ന് ക്ലബില് വച്ച് ഞാന് പരിചയപ്പെട്ടു. അവനെല്ലാ കഥകളും എന്നോടു പറഞ്ഞു. സത്യ പറഞ്ഞില്ലെങ്കില് നിന്നെ ഞാന് തുണ്ടുതുണ്ടായി അരിയും. ഒരു പെട്ടിയിലാക്കും. നിനക്കറിയാല്ലൊ, പതിനഞ്ചു മിനിറ്റ് ഡ്രൈവ് ചെയ്താല് ശാന്തസമുദ്രത്തിന്റെ തീരത്തെത്താം, അവിടെ സ്രാവുകളെ സൂക്ഷിക്കുക' എന്ന് മുന്നറിയിപ്പ് എഴുതിയ ബോര്‍ഡു കണ്ടിട്ടില്ലെ, അവിടെ കൊണ്ടുപോയി നിന്നെ തള്ളും. നിമിഷങ്ങള്‍ക്കകം വമ്പന് സ്രാവുകള് വന്ന് നിന്നെ വിഴുങ്ങു. ആരും അറിയില്ല. ആരും എന്നോട് ചോദിക്കുകയുമില്ല. ഈ നഗരത്തിലെ ഷെറിഫും മറ്റും ഉന്നതരായ പോലീസുദ്യോഗസ്ഥരും എന്റെ ഉറ്റമിത്രങ്ങളാണ്. നഗരത്തിലെ വനിതയായ സിറ്റി മേയറും എന്റെ ആത്മ സുഹൃത്താണ്. എനിക്കെതിരെ ആരും ഒരു ചെറുവിരല് പോലും അനക്കില്ല.\nഅടിയുടെ ആഘാതത്തില് ആനി നിലത്ത് വീണ് കിടക്കുകയായിരുന്നു. അയാള് അവളെ ചവിട്ടുവാന് കാലോങ്ങിയടത്തു അവള് ഞൊടിയിടകൊണ്ട് ചാടി എണീറ്റ് അലറി: അതെ. കേട്ടതെല്ലാം ശരിയാണ്. ഞാന് നിഷേധിച്ചാലും നിങ്ങളത് വിശ്വസിക്കില്ല. അതെല്ലാം വിവാഹത്തിനു മുമ്പുള്ള കാര്യങ്ങളാണ്. വിവാഹത്തിനു മുമ്പുള്ള കാര്യങ്ങളാണ്. വിവാഹാനന്തരം നിങ്ങളെപോലെ ജീവിതപങ്കാളിയെ ഞാന് വഞ്ചിച്ചിട്ടില്ല. എന്റെ ദേഹം ഞാന് കളങ്കപ്പെടുത്തിയിട്ടില്ല. എത്ര വേശ്യകളെ പ്രാപിച്ചാലും തൃപ്തിവരാത്ത മനുഷ്യാധമനാണ് നിങ്ങള്. എന്നെ തൊട്ടുപോകരുത്. ഇനി എനിക്കത് പൊറുക്കാനും സഹിക്കാനും പറ്റില്ല. ജീവനില് കൊതിയുണ്ടെങ്കില് മാറി നിന്നൊ. അല്ലെങ്കില് നിന്ന്െ ഞാന് വകവരുത്തു. ഞാന് പഠിച്ചതും പ്രാക്ടീസു ചെയ്തതും ക്രിമിനല് ലൊ ആണ്. നിന്നെ വകവരുത്തിയാല് രക്ഷപ്പെടുവാനുള്ള മാര്‍ഗ്ഗം എനിക്ക് നന്നായറിയാം.\nമനുഷ്യനന്മകളൊന്നും നിന്നില് അവശേഷിക്കുന്നില്ല. നീചനും നികൃഷ്ടനും ക്രൂരനുമായ നീ ഈ ലോകത്ത് ജീവിക്കുവാന് അര്‍ഹനല്ല. എന്നെ വകവരുത്തിയാല് മറ്റൊരുത്തിയെ നീ ഈ സ്ഥാനത്ത് കൊണ്ടുവരും. അവള്‍ക്കും എന്റെ ഗതി തന്നെ ഉണ്ടാകും. അതുകൊണ്ട് നിന്റെ കഥ ഇന്നുതന്നെ തീരണം. ഇപ്പോള് തന്നെ തീരണം. ഇതു കേട്ടപ്പോള് ഒരു ഭ്രാന്തനെപ്പോലെ അട്ടഹസിച്ച് അവളെ കടന്നുപിടിക്കുവാന് അടുത്തു. ആനി കട്ടിലിന്റെ മറുഭാഗത്തേക്ക് ഓടിമാറി. അയാള് വിട്ടില്ല. അയാള് ആനിയെ പിടികൂടി. അയാളുടെ കയ്യുകള് അവളുടെ കഴുത്തില് അമര്‍ന്നു. പെട്ടെന്നാണഅ ആനിയുടെ ദൃഷ്ടിയില് കയ്യെത്തും ദൂരത്ത് ഇരിക്കുന്ന മദ്യകുപ്പിപ്പെട്ടത്. നിമിഷങ്ങള്‍ക്കകം അവളത് കയ്യിലാക്കി. കുപ്പി അയാളുടെ നെറുകയില് ആഞ്ഞുപതിഞ്ഞു. ഒരലര്‍ച്ചയോടെ അയാള് മറിഞ്ഞു വീണു. കിടപ്പറ രക്തക്കളമായി. ആനിയുടെ കഴുത്തില് നഖം അമര്‍ന്ന മുറിവുകളില് നിന്നും രക്തം ഒലിച്ചുകൊണ്ടിരുന്നു.\nആനി. 911 വിളിച്ചു. ഒച്ചപ്പാടോടെ പോലീസും ആംബുലന്‍സും ഓടിയെത്തി. കൊലക്കുറ്റം ചുമത്തി പോലീസ് ആനിയെ അറസ്റ്റു ചെയ്തു ജയിലിലടച്ചു. രണ്ടു കൊല്ലം നീണ്ട നിയമയുദ്ധത്തിന്റെ വിധി മറ്റന്നാള് പ്രഖ്യാപിക്കും. ആ സമയത്ത് ഞാന് കോടതിയിലുണ്ടാകണമെന്ന ആനിയുടെ ആഗ്രഹം നിറവേറ്റാണ്, നാളെ വൈകുന്നേരം ഞാന് ലോസ് ആഞ്ചലസിലേക്ക് പോകുന്നത്. ടിക്കറ്റ് ഞാന് ബുക്ക് ചെയ്തിട്ടുണ്ട്.\nഫ്രാന്‍സിസ് നിര്‍ത്തി എന്റെ നേരെ തിരിഞ്ഞു! അമ്പത് പേജു വരുന്ന ഒരു നീണ്ട കത്തിലൂടെയാണ് അവള് ഇതെല്ലാം എന്നെ അറിയിച്ചത്. ഞാനെവിടെയാണെന്നും എന്താണ് ചെയ്യുന്നതെന്നും അവള്‍ക്കറിയാമായിരുന്നു. അപ്രതീക്ഷിതമായി ലഭിച്ച ഈ കത്ത് എന്നെ വല്ലാതെ വ്യാകുലപ്പെടുത്തി.\nഞാനും എഴുന്നേറ്റു: അപ്പോള് നീ.... ഞാന് പറഞ്ഞു തീരും മുമ്പെ ഫ്രാന്‍സിസ് ഇടപട്ടെു: ഞാന് തെരഞ്ഞെടുത്ത ജീവിതം ഉപേക്ഷിക്കുവാന് പോകുകയാണെന്നല്ലെ നീ ചോദിക്കുവാന് മുതിര്‍ന്നത്? ഇല്ല. ത്യാഗത്തിന്റെയും സ്‌നേഹത്തിന്റെയും സേവനത്തിന്റെയും ഈ മാര്‍ഗ്ഗം ഉപേക്ഷിക്കുവാന് ഞാന് തയ്യാറല്ല. കണ്ടുമുട്ടുമ്പോള് ഞാനവളോട് തുറന്നു പറയും. അവളോടും ഈ പാത സ്വീകരിക്കുവാന് ഞാനപേക്ഷിക്കും. അവളെന്റെ അഭ്യര്‍ത്ഥന സ്വീകരിക്കുമെന്നെനിക്കുറപ്പുണ്ട്.\nഫ്രാന്‍സിസ് വീണ്ടും തന്റെ സീറ്റില് ചെന്നിരുന്നു. അവന്റെ മുഖത്ത് എന്തെന്നില്ലാത്ത സന്തോഷം തളം കെട്ടി നിന്നിരുന്നു.


മഞ്ഞ് വീഴ്ച: ബ്രിട്ടണില് ഐസ് വാണിങ് പുറപ്പെടുവിച്ചു – Tip of India News\nമഞ്ഞ് വീഴ്ച: ബ്രിട്ടണില് ഐസ് വാണിങ് പുറപ്പെടുവിച്ചു\nBy Correspondent\t On Dec 11, 2017\nലണ്ടന്: നിലക്കാത്ത മഞ്ഞ് വീഴ്ചയില് വിറങ്ങലിച്ച് ബ്രിട്ടന്.പ്രതികൂലമായ കാലാസവസ്ഥയെ തുടര്‍ന്ന് ഹീത്രോവില് നിന്നും ബെര്‍മിങ്ഹാമില് നിന്നുമുള്ള വിമാനങ്ങള് റദ്ദ് ചെയ്തിട്ടുണ്ട്. ഇതിന് പുറമെ ട്രെയിനുകള് മുടങ്ങുകയും അനേകം സ്കൂളുകള് അടച്ചിടുകയും ചെയ്തുവെന്നും റിപ്പോര്‍ട്ടുകളുണ്ട്.\nമിക്ക റോഡുകളിലും കൂട്ടിയിടി പതിവായ അപകടകരമായ സാഹചര്യമാണ് നിലവിലുള്ളത്. താപനില മൈനസ് 15 ആയതോടെ ഇന്ന് സര്‍വത്ര അപകടസാധ്യതയുണ്ടെന്നും മുന്നറിയിപ്പുണ്ട്.\nയുകെയുടെ മിക്ക ഭാഗങ്ങളിലും ഇന്നലെ 13 ഇഞ്ചോളം മഞ്ഞ് പെയ്തിറങ്ങിയിരിക്കുന്നത് കടുത്ത ബുദ്ധിമുട്ടുകളാണ് ഉണ്ടാക്കിയിരിക്കുന്നത്. അതിനെ തുടര്‍ന്ന് ഇന്ന് രാവിലെ യാത്ര കടുത്ത ദുഷ്കരമാകുമെന്നാണ് ഫോര്‍കാസ്റ്റര്‍മാര് മുന്നറിയിപ്പേകുന്നത്.\nഇന്നലെ രാത്രിയിലുടനീളം മഞ്ഞ് തുടര്‍ച്ചയായി പെയ്തിറങ്ങിക്കൊണ്ടിരിക്കുന്നത് കടുത്ത ആശങ്കയാണ് സൃഷ്ടിച്ച് കൊണ്ടിരിക്കുന്നത്. ഇതിനെ തുടര്‍ന്ന് ഇന്ന് രാവിലെ റോഡ്-റെയില് ഗതാഗതങ്ങളില് കടുത്ത തടസങ്ങളുണ്ടാകുമെന്നാണ് മുന്നറിയിപ്പ്.\nഇന്നലെ വിവിധ പ്രദേശങ്ങളില് താപനില മൈനസ് 15 ഡിഗ്രിയോളം താഴ്ന്നത് തികച്ചും പ്രതികൂലമായ കാലാവസ്ഥയാണ് സൃഷ്ടിച്ചിരിക്കുന്നത്. ഇന്ന് രാവിലെ നാല് മണി മുതല് രാവിലെ 11 വരെ സൗത്ത് ഈസ്റ്റിലും ലണ്ടനിലും ഐസ് വാണിങ് പുറപ്പെടുവിച്ചിട്ടുമുണ്ട്.\nഹീത്രോവില് നിന്നും ഇന്നലെ പുറപ്പെടേണ്ടിയിരുന്ന 140 ഹ്രസ്വദൂര വിമാനങ്ങളും 26 ദീര്‍ഘദൂര വിമാനങ്ങളുമാണ് റദ്ദാക്കിയിരിക്കുന്നത്. ബ്രിട്ടീഷ് എയര്‍വേസ് ഇന്ന് പുറപ്പെടേണ്ടിയിരുന്ന 70 ഹ്രസ്വദൂര വിമാനങ്ങളും9ദീര്‍ഘദൂര സര്‍വീസുകളും റദ്ദാക്കിയിട്ടുണ്ട്.\nജമ്മു കാശ്മീരില് വീണ്ടും ഭൂകമ്പം : ആളപായമില്ലെന്ന് റിപ്പോര്‍ട്ട്\nകേരളത്തിലെ നൂറോളം ശാഖകള് പൂട്ടാന് നടപടിയുമായി എസ്.ബി.ഐ


കൊടുംചൂട്: കുവൈത്തില്‍വൈദ്യുതി ഉപഭോഗത്തില് റെക്കോര്‍ഡ് വര്‍ധന\nSun Oct 24 2021 08:38:37 GMT+0530 (India Standard Time)\nJSR17 Jun 2019 2:34 PM GMT\nകുവൈത്ത് സിറ്റി: കൊടുംചൂട് അനുഭവപ്പെടുന്ന കുവൈത്തില് വൈദ്യുതിഉപഭോഗത്തിലും റെക്കോര്‍ഡ് വര്‍ധന. കടുത്ത ചൂട്കാരണം എയര്‍കണ്ടീഷനുകള്‍ധാരാളമായിപ്രവര്‍ത്തിക്കുന്നതാണ് വര്‍ധനവിന് കാരണമെന്നാണ് വിലയിരുത്തല്. വൈദ്യുതി ഉപഭോഗത്തില് മുന്‍വര്‍ഷത്തെ അപേക്ഷിച്ചു മൂന്നര ശതമാനത്തിന്റെ വര്‍ധനയാണ് കഴിഞ്ഞ ദിവസങ്ങളില് റിപോര്‍ട്ട് ചെയ്തത്.\nബുധനാഴ്ച 14360 കിലോവാട്ടാണ് വൈദ്യുതി ഉപഭോഗം. 18000 കിലോവാട്ട് വൈദ്യുതിയാണ് നിലവില് രാജ്യത്തിന്റെ ശരാശരി പ്രതിദിന ഉല്‍പാദനം. എന്നാല് ഉപഭോഗം വര്‍ധിച്ച വൈദ്യുതി വിതരണത്തെ ബാധിക്കില്ലെന്നു ജലം-വൈദ്യുതി മന്ത്രാലയം അണ്ടര് സെക്രട്ടറി മുഹമ്മദ്അല് ബുഷഹിരി പറഞ്ഞു. വെള്ളം, വൈദ്യുതിഎന്നിവയുടെഉപഭോഗത്തില് മിതത്വം പാലിക്കണമെന്നും ജലം-വൈദ്യുതി മന്ത്രാലയം അഭ്യര്‍ത്ഥിച്ചു.\nഇതിനിടെ കനത്ത ചൂട് കാരണം ഒരാള്‍കൂടി മരിച്ചു. കഴിഞ്ഞ ദിവസം മെസ്സിലയിലാണ്തുറന്നസ്ഥലത്ത്\nഈജിപ്ഷ്യന് തൊഴിലാളി മരിച്ചുകിടക്കുന്നതായി കണ്ടെത്തിയത്. കൊടുംചൂട് കാരണമാണ്\nമരണമെന്നു ഫോറന്‍സിക് പരിശോധനയില് വ്യക്തമായതായി ആഭ്യന്തരമന്ത്രാലയം അറിയിച്ചു.


The Bliss of Being...: രമണന്\nപ്രസാ: ഡി സി ബുക്സ്\n"ലോര്‍ഡ് ബയറന്റെ 'ചൈല്‍ഡി ഹാരോള്‍ഡ്' എന്ന കവിതയ്ക്ക് ആയിരക്കണക്കിനാവശ്യക്കാരുണ്ടായതിനെപ്പറ്റി പറയുന്ന കൂട്ടത്തില് ഒരു നിരൂപകന്\nഅഭിപ്രായപ്പെടുകയാണ്:"ഏറ്റവും ചെലവുള്ള കൃതികള് കലാസൗഭഗം കൊണ്ട്,\nഅനുത്തമങ്ങളാകട്ടെ, അല്ലാത്തതാകട്ടെ, പുറപ്പെടുന്ന കാലത്തിന്റെ ആശകളുമാവശ്യങ്ങളും അവയ്ക്കു പിന്‍പില്‍ക്കാണും. തക്ക സന്ദര്‍ഭങ്ങളിലായിരിക്കും അവയെത്തുന്നത്. അതേവരെ കെട്ടിനിന്നിട്ടുള്ള ചില വികാരങ്ങളെ അണമുറിച്ചുവിടുവാന് അവ ഉതകുകയും ചെയ്യും." രമണനെക്കുറിച്ചായാലും ഈ അഭിപ്രായം അര്‍ഥവത്തല്ലയോ?"\nPosted by deepdowne at 12:01 AM\nThank you Shine :)\nഇതു വായിച്ചപ്പോള് പുസ്തകം വായിയ്ക്കണമെന്ന് തോന്നുന്നു\nഈ ബ്ലോഗില് വളരെ നല്ല കുറച്ച് പുസ്തകപരിചയങ്ങള് കണ്ടു. വിരോധമില്ലെങ്കില് അതില് നിന്നും ഉചിതമായവ ഉചിതമായ ടൈംസ്ലോറ്റില് പുസ്തകവിചാരം എന്ന ഗ്രൂപ്പ് ബ്ലോഗിലേക്ക് പോസ്റ്റ് ചെയ്യുവാന് ഉപയോഗിക്കാമോ. പുസ്തകവിചാരം ഗ്രൂപ്പ് ബ്ലോഗിന്റെ ലിങ്ക് ഇവിടെ കൊടുക്കുന്നു. ഒരു മറുപടികമന്റായോ മെയിലായോ അറിയിക്കുമെന്ന് കരുതട്ടെ..\nnjan oru copyright pranthan onnum alla mashe. endu venamenkilum edukku. proper credits kittiyal valiya upakaram, athreyullu.. :P\nനന്ദി. മാഷേ.. താങ്കളുടെ പേരില് തന്നെയാവും പോസ്റ്റ് വരിക. ഒര്‍ജിനല് ഫോട്ടോ ഉള്‍പ്പെടെ എന്തെങ്കിലും മാറ്റങ്ങള് വേണമെങ്കില് അതും ആവാം.


ടെസ്‌കോ തൊഴിലാളികള് സമരത്തിലേയ്ക്ക് ?Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nടെസ്‌കോ തൊഴിലാളികള് സമരത്തിലേയ്ക്ക് ?\nഡബ്ലിന്: തൊഴിലാളികളുടെ ശമ്പള വര്‍ദ്ധനവ് മാനേജ്‌മെന്റ് അംഗീകരിക്കാത്ത സാഹചര്യത്തില് പ്രമുഖ വ്യാപാര സ്ഥാപനമായ ടെസ്‌കോയില് സമരത്തിന് സാധ്യത. തൊഴിലാളികളെ പ്രതിനിധീകരിച്ചുകൊണ്ട് മാന്‍ഡേറ്റ്, സിപ്റ്റു ട്രേഡ് യൂണിയനുകളുടെ ശമ്പള വര്‍ദ്ധനവ് എന്ന നിര്‍ദ്ദേശം അധികൃതര് തള്ളിയതോടെയാണ് സമരത്തിന് കളമൊരുങ്ങുന്നത്. സമരം വേണോ എന്ന കാര്യത്തില് തൊഴിലാളികളുടെ ഇടയില് വോട്ടെടുപ്പ് നടത്തിയ ശേഷമാകും അന്തിമ തീരുമാനം.\nഫെബ്രുവരി 2ന് പുറപ്പെടുവിച്ച ഒരു കോടതി ഉത്തരവില് എല്ലാ കമ്പനി തൊഴിലാളികള്‍ക്കും 2% ശമ്പള വര്‍ദ്ധനവും ബോണസും നല്‍കണം എന്ന് നിര്‍ദ്ദേശമുണ്ടായിരുന്നു. എന്നാല് 1,000ലേറെ ടെസ്‌കോ തൊഴിലാളികള്, തങ്ങള്‍ക്ക് ശമ്പള വര്‍ദ്ധന ഉണ്ടായില്ലെന്ന് പരാതിപ്പെട്ടതായാണ് ട്രേഡ് യൂണിയനുകള് പറയുന്നത്. അയര്‍ലണ്ടില് ടെസ്‌കോയുടെ 149 കടകളിലായി 14,500ഓളം പേരാണ് ജോലി ചെയ്യുന്നത്.\nമാനേജ്‌മെന്റിന്റെ തീരുമാനം തൊഴിലാളികള്‍ക്കെതിരായ അക്രമമാണെന്നാണ് മാന്‍ഡേറ്റ് യൂണിയന്റെ ജനറല് സെക്രട്ടറി ജോണ് ഡഗ്ലസ് അഭിപ്രായപ്പെട്ടത്. നിര്‍ദ്ദേശം കമ്പനി അംഗീകരിച്ചിരുന്നെങ്കില് സമരം ഒഴിവാക്കാവുന്നതായിരുന്നുവെന്ന് സിപ്റ്റു നേതാവ് ഡെറക് കാസര്‍ലിയും പ്രതികരിച്ചു. സിപ്റ്റു വെള്ളിയാഴ്ച മുതലും, മാന്‍ഡേറ്റ് മാര്‍ച്ച്5മുതലും സമരത്തെക്കുറിച്ച് തൊഴിലാളികള്‍ക്കുള്ള അഭിപ്രായം സ്വീകരിക്കാന് തുടങ്ങിയിട്ടുണ്ട്.


അജിത്ത്-അനുപമ സമരത്തിലെ നിര്‍ണ്ണായക യോഗങ്ങള് ഇന്ന്; നിയമവിരുദ്ധ നടപടികള് പുറത്തെത്തിക്കുമെന്ന് പി.ഇ. ഉഷ - Login Kerala\n24x7 LatestBreaking NewsLK SpecialNews\nഅജിത്ത്-അനുപമ സമരത്തിലെ നിര്‍ണ്ണായക യോഗങ്ങള് ഇന്ന്; നിയമവിരുദ്ധ നടപടികള് പുറത്തെത്തിക്കുമെന്ന് പി.ഇ. ഉഷ\nഎം. മനോജ് കുമാര്\nകുറ്റക്കാർക്കെതിരെ ഉചിതമായ നടപടി എടുത്തുവെന്നു തോന്നുന്ന വരെ സമരം തുടരുമെന്നാണ് അനുപമ പറഞ്ഞത്; അനുപമയ്ക്ക് നീതി ലഭിക്കണമെങ്കില് കുറ്റക്കാര്‍ക്ക് എതിരെ നടപടി വേണം എന്ന അഭിപ്രായം ഐക്യദാര്‍ഡ്യസമിതിയ്ക്കുമുണ്ട്; അജിത്ത്-അനുപമ സമരം വിജയത്തിലെത്തിച്ചതിനെ തുടര്‍ന്ന് തുടര് സമരപരിപാടികളെക്കുറിച്ചുള്ള തീരുമാനമാണ് ഇന്നുള്ള യോഗങ്ങള് എടുക്കുക; പന്തല് കെട്ടിയുള്ള സമരം ഇനിയില്ല. നിയമപരമായ നടപടിയും സമര വഴികളും ആലോചിക്കും; ഐക്യദാര്‍ഡ്യസമിതി കണ്‍വീനര് പി.ഇ.ഉഷ പറയുന്നു; ശിശുക്ഷേമ സമിതിയ്ക്കും സിഡബ്ലുസിയ്ക്കും വീഴ്ക വന്നതായി തെളിഞ്ഞു കഴിഞ്ഞിട്ടുണ്ട്; സ്വാഭാവികമായും ഞങ്ങള് അവര്‍ക്ക് എതിരെ തന്നെ നീങ്ങും. നിര്‍ബന്ധ അബോര്‍ഷനു ശ്രമിച്ച ഡോക്ടര്‍മാരുണ്ട്. ദത്ത് വിഷയത്തിലെ നിയമവിരുദ്ധ നടപടികള് വെളിയില് കൊണ്ട് വരികയാണ് ലക്ഷ്യം- ഉഷ പറയുന്നു.\nതിരുവനന്തപുരം: വിവാദ ദത്ത് വിഷയത്തില് അനുപമയ്ക്കായി സമരവുമായി രംഗത്തുള്ള അജിത്ത്-അനുപമ ഐക്യദാര്‍ഡ്യസമിതിയുടെ നിര്‍ണ്ണായകമായ യോഗം ഇന്നു വൈകീട്ട് ചേരും. അനുപമയ്ക്ക് കുട്ടിയെ തിരികെ ലഭിക്കുകയും ഈ കേസ് കുടുംബകോടതി ക്ലോസ് ചെയ്യുകയും ചെയ്തതോടെ സമരത്തില് ഇനിയെന്ത് എന്ന ചോദ്യത്തിനു ഉത്തരം നല്‍കാനാണ് വൈകീട്ട് നാലുമണിയ്ക്കുള്ള യോഗം.\nവൈകീട്ടത്തെ മീറ്റിംഗിനു ശേഷം ഗൂഗിള് മീറ്റ് രാത്രി ഒന്‍പതരയ്ക്ക് ചേരുന്നുമുണ്ട്. ഈ രണ്ടു മീറ്റിംഗില് എന്ത് വേണമെന്ന തീരുമാനം സമിതി കൈക്കൊള്ളും.\nകുറ്റക്കാർക്കെതിരെ ഉചിതമായ നടപടി വേണമെന്ന് അനുപമ\nകുറ്റക്കാർക്കെതിരെ ഉചിതമായ നടപടി എടുത്തുവെന്നു തോന്നുന്ന വരെ സമരം തുടരും എന്നാണ് അനുപമ പറഞ്ഞത്. അനുപമ ഉന്നം വയ്ക്കുന്നത് ശിശുക്ഷേമ സമിതി ജനറല് സെക്രട്ടറി ഷിജു ഖാനെയും സിഡബ്ലുസി ചെയര്‍പേഴ്‌സണ് സുനന്ദയെയുമാണ്. കുട്ടിയ്ക്കായി ഇവര് രംഗത്ത് വന്നപ്പോള് തുടക്കം മുതല് ഒടുക്കം വരെ ഇവരുടെ നിലപാട് ഇതായിരുന്നുവെന്ന് അനുപമ ആരോപിച്ചിട്ടുണ്ട്.\nഅതുകൊണ്ട് തന്നെ അനുപമയ്ക്ക് നീതി ലഭിക്കണമെങ്കില് കുറ്റക്കാര്‍ക്ക് എതിരെ നടപടി വേണം എന്ന അഭിപ്രായം ഐക്യദാര്‍ഡ്യസമിതിയ്ക്കുമുണ്ട്. അജിത്ത്-അനുപമ സമരം വിജയത്തിലെത്തിച്ചതിനെ തുടര്‍ന്ന് തുടര് സമരപരിപാടികളെക്കുറിച്ചുള്ള തീരുമാനമാണ് ഇന്നുള്ള യോഗങ്ങള് എടുക്കുക. ‘പന്തല് കെട്ടിയുള്ള സമരം ഇനിയില്ല.\nനിയമവിരുദ്ധ നടപടികള് തുറന്നു കാണിക്കും\nനിയമപരമായ നടപടിയും സമര വഴികളും ആലോചിക്കും- ഐക്യദാര്‍ഡ്യസമിതി കണ്‍വീനര് പി.ഇ.ഉഷ ലോഗിന് കേരളയോട് പറഞ്ഞു. ശിശുക്ഷേമ സമിതിയ്ക്കും സിഡബ്ലുസിയ്ക്കും വീഴ്ക വന്നതായി തെളിഞ്ഞു കഴിഞ്ഞിട്ടുണ്ട്. സ്വാഭാവികമായും ഞങ്ങള് അവര്‍ക്ക് എതിരെ തന്നെ നീങ്ങും.\nനിര്‍ബന്ധ അബോര്‍ഷനു ശ്രമിച്ച ഡോക്ടര്‍മാരുണ്ട്. ദത്ത് വിഷയത്തിലെ നിയമവിരുദ്ധ നടപടികള് വെളിയില് കൊണ്ട് വരികയാണ് ലക്ഷ്യം- ഉഷ പറയുന്നു.\nഇന്നത്തെ മീറ്റിംഗില് തീരുമാനം വരും\nകുടുംബകോടതി കുഞ്ഞിനെ വിട്ടു നല്‍കിയ ശേഷം കുഞ്ഞുമായി ശിശുക്ഷേമ സമിതിക്ക് മുന്നിലെ സമരപ്പന്തലില് എത്തി നന്ദി പറഞ്ഞ ശേഷം അനുപമ മടങ്ങിയപ്പോള് ശിശുക്ഷേമ സമിതിയ്ക്ക് മുന്നിലെ സമരപ്പന്തല് പൊളിച്ച് കളഞ്ഞിരുന്നു. അതുകൊണ്ട് തന്നെ തുടര് സമരം ഏതു രീതിയില് വേണം എന്ന് തീരുമാനിക്കേണ്ടതുണ്ട്.\nമഴ നനഞ്ഞു സമരം നടത്തുമ്പോള് പന്തല് പോലും കെട്ടാന് സമ്മതിക്കാതെ പോലീസ് നിലപാട് കടുപ്പിച്ചപ്പോള് രംഗത്ത് വന്ന അജിത്-അനുപമ ഐക്യദാര്‍ഡ്യസമിതിയാണ് സമരം വിജയിപ്പിച്ചതിന്റെ പിന്നില്. കണ്‍വീനര് ആയ പ്രമുഖ സാമൂഹ്യപ്രവര്‍ത്തക പി.ഇ. ഉഷ വിജയത്തിനായി ഏറെ വിയര്‍പ്പൊഴുക്കി. രാവും പകലും എന്നില്ലാതെ ഇവര്‍ക്കൊപ്പം ഉഷ പന്തലില് ഇരുന്നു.\nഉഷയുടെ വരവ് സമരത്തില് നിര്‍ണ്ണായകമായി\nഉഷയ്ക്ക് കൂട്ടായി ഒട്ടനവധി സാമൂഹിക-സാംസ്കാരിക നേതാക്കളുമെത്തി. ഉഷയ്ക്ക് അടുപ്പമുള്ള സാമൂഹിക സാംസ്കാരിക നേതാക്കളെല്ലാം പന്തലിലെത്തി. ഇതോടെ പോലീസ് കടുത്ത നിലപാടില് നിന്നും പിന്മാറി. എങ്കിലും അനുപമയുടെ കുഞ്ഞിനെ ശിശുക്ഷേമ സമിതിയിലും നിര്‍മ്മല ശിശുഭവനിലും എത്തിച്ചപ്പോള് പോലീസ് ആശങ്കയിലായി.\nസമരസമിതി പ്രവര്‍ത്തകര് ഇടിച്ചു കയറുമോ എന്നായിരുന്നു പോലീസിന്റെ ആശങ്ക. സുരക്ഷ പോലീസ് ശക്തമാക്കുകയും ചെയ്തു. പക്ഷെ ഒരു അക്രമപ്രവര്‍ത്തനത്തിനും തങ്ങളില്ലെന്ന നിലപാട് പോലീസിനു മുന്നിലെത്തിച്ചപ്പോള് ആശങ്ക നീങ്ങുകയും ചെയ്തു.\nബി.രാജീവനും സാവിത്രി രാജീവനും എത്തിയത് ശ്രദ്ധേയമായി\nപ്രമുഖ സാഹിത്യകാരന് ബി.രാജീവനും സാവിത്രി രാജീവനും സമരപ്പന്തലിലെത്തി അനുപമയെ സന്ദര്‍ശിക്കുകയും സാവിത്രി രാജീവന് മനോരമ എഡിറ്റ് പേജില് സമരത്തിനു അനുകൂലമായി എഴുതുകയും ഒക്കെ ചെയ്തത് അജിത്ത്-അനുപമ സമരത്തിനു വലിയ പിന്തുണയ്ക്ക് വഴിയൊരുക്കി. ഡോക്ടര് ആസാദും മറ്റു നേതാക്കളും സമരത്തിനു ഒപ്പം നിലയുറപ്പിച്ചു. ഇതൊക്കെ തന്നെ നിര്‍ണ്ണായകമായ നീക്കങ്ങളായി മാറി.\nദത്ത് വിവാദ കേസില് കോടതി ഉത്തരവ് പ്രകാരം ബുധനാഴ്ച വൈകീട്ടോടെയാണ് കുഞ്ഞിനെ അനുപമയ്ക്ക് കൈമാറിയത്. കോടതി അപ്പോള് തന്നെ കേസ് തീര്‍പ്പാക്കുകയും ചെയ്തു. വിധി വന്നതിന് പിന്നാലെ ജഡ്ജിയുടെ ചേംമ്പറില്‍വെച്ച് ശിശുക്ഷേമ സമിതി ഉദ്യോഗസ്ഥരാണ് കുഞ്ഞിനെ അനുപമയ്ക്ക് കൈമാറിയത്. മാസങ്ങളോളം നീണ്ട പോരാട്ടത്തിനൊടുവിലാണ് കുഞ്ഞിനെ അനുപമയ്ക്ക് തിരികെ ലഭിച്ചത്.\nPrevious articleമോഫിയ പര്‍വീന് ആത്മഹത്യ ചെയ്ത കേസ്; ഭര്‍ത്താവും മാതാപിതാക്കളും റിമാന്‍ഡില്\nNext articleമൊഫിയയുടെ സഹപാഠികള് കസ്റ്റഡിയില്


വീട്ടുകാരറിയാതെ ഭാര്യഭര്‍ത്താക്കന്‍മാരെ പോലെ താമസിച്ചു : കാമുകന് മറ്റൊരു യുവതിയെ വിവാഹം കഴിക്കാന് പോകുന്നു എന്നറിഞ്ഞ് കാമുകി പെട്രോള് ഒഴിച്ച് ആത്മഹത്യക്ക് ശ്രമിച്ചു : ലോക്ഡൗണ് കാലത്തെ തേപ്പ് പ്രണയകഥയുടെ ക്ലൈമാക്‌സ് നടന്നത് കൊച്ചിയില് | lady|suicide attempt|love failure\nകൊച്ചി: വീട്ടുകാരറിയാതെ ഭാര്യഭര്‍ത്താക്കന്‍മാരെ പോലെ താമസിച്ചു , ഒടുവില് കാമുകന് മറ്റൊരു യുവതിയെ വിവാഹം കഴിക്കാന് പോകുന്നു എന്നറിഞ്ഞ് കാമുകി പെട്രോള് ഒഴിച്ച് ആത്മഹത്യക്ക് ശ്രമിച്ചു . സിനിമാ കഥകളെ വെല്ലുന്ന തരത്തിലുള്ള പ്രണയകഥ നടന്നത് കൊച്ചിയില്. ശരീരത്തില് ഒഴിച്ച പെട്രോളിന്റെ രൂക്ഷഗന്ധം മൂലം തലകറങ്ങി വീണ കാമുകിയെ കാമുകന് തന്നെ ആശുപത്രിയിലാക്കി. പെട്രോള് ശരീരത്ത് നിന്നും തുടച്ചു മാറ്റി പ്രാഥമിക ശുശ്രൂഷ നല്‍കിയ യുവതിയെ വീട്ടുകാര് എത്തി കൂട്ടിക്കൊണ്ടു പോയി. പാലാരിവട്ടം വെണ്ണലയ്ക്ക് സമീപമാണ് സംഭവം.\nRead Also : ഷംന കാസിമിനെ ബ്ലാക്ക് മെയിൽ ചെയ്‌ത കേസിൽ സിനിമ മേഖലയിൽ ഉള്ളവരുടെ പങ്ക് അന്വേഷിക്കണം; ആവശ്യം ഉന്നയിച്ച് കൊച്ചി ഡിസിപി\nമാസങ്ങള്‍ക്ക് മുന്‍പ് പത്തനം തിട്ട സ്വദേശിനിയായ യുവതിയും കൊല്ലം സ്വദേശിയായ യുവാവും പ്രണയത്തിലാവുകയും വിവാഹം കഴിക്കാമെന്ന ഉറപ്പിന്മേല് വിവിധ സ്ഥലങ്ങളില് ഒന്നിച്ച് താമസിക്കുകയും ചെയ്തിരുന്നു. എന്നാല് ഇവരുടെയിടയിലേയ്ക്ക് വില്ലനായി ലോക്ഡൗണ് എത്തുകയായിരുന്നു. ലോക്ക് ഡൗണ് തുടങ്ങിയതോടെ യുവതി പത്തനംതിട്ടയിലെ സ്വന്തം വീട്ടിലേക്ക് പോകുകയും ചെയ്തു. ഇരുവരും തമ്മില് ഫോണില് സംസാരിക്കുന്നത് പതിവായിരുന്നു. എന്നാല് ദിവസങ്ങള് പിന്നിട്ടപ്പോള് കാമുകന്റെ ഫോണ് വിളി കുറഞ്ഞതോടെ യുവതിക്ക് സംശയമായി.\nകാമുകന്റെ സുഹൃത്തുക്കള് വഴി നടത്തിയ അന്വേഷണത്തില് മറ്റൊരു പെണ്‍കുട്ടിയുമായി അടുപ്പത്തിലാണെന്നും വിവാഹം ഉറപ്പിച്ചതായും യുവതി അറിഞ്ഞു. തുടര്‍ന്ന് യുവതി ലോക്ക് ഡൗണ് നിയന്ത്രണങ്ങള്‍ക്ക് ഇളവ് കിട്ടിയതോടെ തിരികെ പുതിയറോഡിലുള്ള ഹോസ്റ്റലില് എത്തി. വീട്ടില് നിന്നും വന്ന യുവതി പെട്രോള് പമ്പില് നിന്നും ഒരു കുപ്പി നിറയെ പെട്രോളുമായാണ് എത്തിയത്.\nപിന്നീട് കാമുകനെ വിളിച്ചു വരുത്തുകയും വെണ്ണലയ്ക്ക് സമീപം വച്ച് ഇരുവരും കണ്ടു മുട്ടുകയും ചെയ്തു. തുടര്‍ന്ന് കാമുകനോട് മറ്റൊരു പെണ്‍കുട്ടിയുമായി വിവാഹം ഉറപ്പിച്ച കാര്യത്തെ പറ്റി ചോദിച്ചു. ആദ്യം കാമുകന് നിഷേധിച്ചെങ്കിലും യുവതി തെളിവു സഹിതം വീണ്ടും ചോദ്യം ചെയ്തതോടെ കാമുകന് സമ്മതിക്കുകയായിരുന്നു. ഇതോടെ യുവതി കയ്യില് കരുതിയ പെട്രോള് തലവഴി ഒഴിക്കുകയും ബാഗില് നിന്നും തീപ്പെട്ടി എടുക്കാനായി ശ്രമിക്കുകയും ചെയ്യുന്നതിനിടയില് റോഡിലേക്ക് കുഴഞ്ഞു വീഴുകയായിരുന്നു. പേടിച്ചു പോയ കാമുകന് വേഗംതന്നെ അടുത്തുള്ള കടയില് നിന്നും വെള്ളം എടുത്തു കൊണ്ട് വന്ന് യുവതിയുടെ ശരീരത്തിലേക്ക് ഒഴിക്കുകയും വാഹനത്തില് കയറ്റി ആശുപത്രിയിലെത്തിക്കുകയും ചെയ്തു.\nശരീരത്തിലെ പെട്രോള് പൂര്‍ണ്ണമായും വൃത്തിയാക്കിയ ശേഷം യുവതിയെ ഹോസ്റ്റല് ജീവനക്കാരെ വിളിച്ചു വരുത്തി വിട്ടു. ഹോസ്റ്റല് ജീവനക്കാര് പെണ്‍കുട്ടിയുടെ വീട്ടുകാരെ വിളിച്ചു വരുത്തുകയും വിവരങ്ങള് ധരിപ്പിക്കുകയും ചെയ്തു. വീട്ടുകാര് യുവതിയോട് വിവരങ്ങള് ചോദിച്ചപ്പോഴാണ് കൊല്ലം സ്വദേശിയായ യുവാവിനെ പറ്റിയുള്ള വിവരങ്ങള് പറയുന്നത്.\nlady suicide attempt love failure\n'ഫെയര് ആന്‍ഡ് ലവ്‌ലി'യില് നിന്ന് 'ഫെയര്' ഒഴിവാക്കാന് ഹിന്ദുസ്ഥാന് യൂണിലിവര്\nആത്മഹത്യ ചെയ്യാന് റെയില്‍വേ ട്രാക്കില് കിടന്ന യുവാവിന് രക്ഷകനായ സുരക്ഷാ ഉദ്യോഗസ്ഥൻ ; വീഡിയോ\nFeb 26, 2021, 05:18 pm IST\nഅമ്മായി അമ്മയെ കൊലപ്പെടുത്തിയ, ശേഷം ജീവനൊടുക്കാൻ ശ്രമിച്ച യുവതി ഗുരുതരാവസ്ഥയിൽ\nFeb 21, 2021, 07:49 pm IST


international award for Rajappan | രാജപ്പൻ ചേട്ടനെ തേടി അന്താരാഷ്ട്ര പുരസ്‌ക്കാരം എത്തുമ്പോൾ അത്യാഹ്ലാദം ആർപ്പൂക്കരയിലെ ഫോട്ടോഗ്രാഫർ നന്ദുവിന്; തായ്വാൻ പുരസ്‌ക്കാരം വേമ്പനാട് കായലിന്റെ സംരക്ഷകനെ തേടിയെത്തിയത് നന്ദു സോഷ്യൽ മീഡിയയിൽ വിവരങ്ങൾ ശ്രദ്ധയിൽ പെട്ടതോടെ; പുരസ്‌ക്കാര ലബ്ദിയിലും മനം മറക്കാതെ ജോലി തുടർന്ന് രാജപ്പൻ - MarunadanMalayalee.com\nരാജപ്പൻ ചേട്ടനെ തേടി അന്താരാഷ്ട്ര പുരസ്‌ക്കാരം എത്തുമ്പോൾ അത്യാഹ്ലാദം ആർപ്പൂക്കരയിലെ ഫോട്ടോഗ്രാഫർ നന്ദുവിന്; തായ്വാൻ പുരസ്‌ക്കാരം വേമ്പനാട് കായലിന്റെ സംരക്ഷകനെ തേടിയെത്തിയത് നന്ദു സോഷ്യൽ മീഡിയയിൽ വിവരങ്ങൾ ശ്രദ്ധയിൽ പെട്ടതോടെ; പുരസ്‌ക്കാര ലബ്ദിയിലും മനം മറക്കാതെ ജോലി തുടർന്ന് രാജപ്പൻ\nJune 04, 202108:19 PM IST Permalink\nകോട്ടയം: വേമ്പനാട് കായലിന്റെ സംരക്ഷകനായ രാജപ്പൻ ചേട്ടന് തായ്വാൻ സുപ്രീം മാസ്റ്റർ ചിങ് ഹായ് ഇന്റർനാഷണലിന്റെ വേൾഡ് പ്രൊട്ടക്ഷൻ അവാർഡ് ലഭിച്ച സംഭവം ഇപ്പോഴും നന്ദുവിന് വിശ്വസിക്കാൻ കഴിഞ്ഞിട്ടില്ല. രാജപ്പൻ ചേട്ടനെ ലോകം അറിയിച്ച ഫോട്ടോ ഗ്രാഫറാണ് ആർപ്പൂക്കര സ്വദേശി കെ.എസ് നന്ദു. മേനകാഗാന്ധി ഉൾപ്പെടെയുള്ളവർക്ക് മുൻപ് ഈ അവാർഡ് ലഭിച്ചിട്ടുണ്ട്. രാജപ്പനെക്കുറിച്ച് ആർപ്പൂക്കര വില്ലൂന്നി സ്വദേശിയായ കെ.എസ്. നന്ദു സമൂഹമാധ്യമങ്ങളിൽ പോസ്റ്റു ചെയ്ത വിവരങ്ങൾ തായ്വാനിലെ സംഘടനയുടെ ശ്രദ്ധയിൽ പെട്ടതോടെയാണ് പുരസ്‌കാരത്തിനായി പരിഗണിക്കപ്പെട്ടത്. അവാർഡ് വന്ന വഴിയെപറ്റി നന്ദു പറയുന്നതിങ്ങനെ:\nകഴിഞ്ഞ മെയ്5ന് നന്ദുവിന്റെ ഫോണിലേക്കൊരു വാട്ട്സാപ്പ് മെസ്സേജ് വന്നു. പ്രിയപ്പെട്ട നന്ദു, ഞാൻ ബിപിൻ തോസനി, തായ്വാൻ സുപ്രീം മാസ്റ്റർ ചിങ് ഹായ് ഇന്റർനാഷണലിന്റെ പ്രതിനിധിയാണ്. ഇത്തവണത്തെ വേൾഡ് പ്രൊട്ടക്ഷൻ ഷൈനിങ് അവാർഡ് രാജപ്പനാണ് ലഭിച്ചിരിക്കുന്നത്. അവാർഡ് തുകയായ 10,000(7,30,081 രൂപ) ഡോളർ അയക്കാനായി രാജപ്പന്റെ അക്കൗണ്ട് നമ്പർ അയച്ചു കൊടുക്കണമെന്നുമായിരുന്നു ആവശ്യം. ആദ്യം ഫേക്കാണെന്ന് കരുതിയെങ്കിലും ഇന്റർനെറ്റിൽ പരതിയപ്പോൾ സംഗതി സത്യമാണെന്ന് മനസ്സിലായി. ഉടൻ തന്നെ മറുപടി മെയിൽ അക്കൗണ്ട് നമ്പർ സഹിതം അയച്ചു കൊടുത്തു. ഏതാനം ദിവസങ്ങൾക്ക് മുൻപ് രാജപ്പന്റെ അക്കൗണ്ടിലേക്ക് പണം വരികയും ചെയ്തു. പിന്നീട് നന്ദുവിന്റെ വിലാസത്തിൽ അവാർഡ് ഫലകവും പ്രശംസാ പത്രവും മറ്റും അവർ കൊറിയറായി അയച്ചു കൊടുക്കുകയും ചെയ്തിരുന്നു.\nപണം ലഭിച്ച ശേഷം നന്ദുവിന്റെ വിലാസത്തിൽ എത്തിയ അവാർഡ് ഫലകവും മറ്റും വാങ്ങാൻ രാജപ്പൻ ചേട്ടൻ നന്ദുവിന്റെ വീട്ടിലെത്തി. ഏറെ സന്തോഷവാനായിരുന്നു അദ്ദേഹം. അവാർഡ് ഫലകവും പ്രശംസാ പത്രവും ഏറ്റുവാങ്ങി എല്ലാവർക്കും നന്ദി പറഞ്ഞു. ഇത്രയും രൂപ ലഭിച്ചിട്ടും ഇപ്പോഴും പഴയ കർമ്മം തുടർന്നു കൊണ്ടേയിരിക്കുകയാണ്. പ്രധാനമന്ത്രി പ്രതിമാസ റേഡിയോ പരിപാടിയായ മൻ കി ബാത്തിൽ കഴിഞ്ഞ ജനുവരി 31നാണ് രാജപ്പന്റെ പ്രകൃതി സ്നേഹത്തെ പ്രശംസിച്ചത്.\n73ാമത് മൻ കി ബാത്തിലാണ് വേമ്പനാട് കായലിന്റെ സംരക്ഷകൻ രാജപ്പനെ അഭിനന്ദിച്ച് പ്രധാനമന്ത്രി നരേന്ദ്ര മോദി എത്തിയത്. കായലിൽ വലിച്ചെറിയുന്ന കുപ്പി പെറുക്കി ജീവിക്കുന്ന ആളാണ് കോട്ടയം കുമരകം സ്വദേശിയായ രാജപ്പൻ. പക്ഷാഘാതം ബാധിച്ച് ജന്മനാ രണ്ട് കാലുകൾക്കും സ്വാധീനമില്ല. അവശനാണെങ്കിലും മീനച്ചിലാറിലും വേമ്പനാട്ട് കായലിലും വലിച്ചെറിയുന്ന കുപ്പിയും മറ്റും പെറുക്കി വിറ്റാണ് രാജപ്പൻ ജീവിതമാർഗം കണ്ടെത്തുന്നത്. മഹാത്തായ ജോലിയാണ് അദ്ദേഹം ചെയ്യുന്നതെന്ന് പ്രധാനമന്ത്രി പറഞ്ഞു. ഇതോടെയാണ് രാജപ്പൻ ചേട്ടൻ ലോക പ്രശസ്തനാകുന്നത്.\nവീട്ടിൽ നിന്നു രാവിലെ ഒൻപതോടെ പുറപ്പെടും. വഞ്ചി നിറയെ പ്ലാസ്റ്റിക് കുപ്പികളുമായി തിരികെയെത്തുമ്പോൾ നേരം ഇരുട്ടും. ചിലപ്പോൾ പിറ്റേന്നാകും മടങ്ങിയെത്തുക. കൈകൾ നിലത്തു കുത്തി ഇഴഞ്ഞേ മുന്നോട്ടു നീങ്ങാൻ കഴിയൂ. പല ജോലികളും ചെയ്തു നോക്കിയെങ്കിലും ആരോഗ്യപ്രശ്‌നം മൂലം തുടരാനായില്ല. ഇതോടെയാണു ശ്രമകരമല്ലാത്ത ജോലികളിലേക്കു തിരിഞ്ഞത്. ദിവസക്കൂലിക്ക് എടുത്ത വള്ളത്തിലാണ് ആദ്യം കായലിൽ പോയിരുന്നത്. പിന്നീടു സന്നദ്ധ സംഘടനകളുടെ കാരുണ്യത്തിൽ സ്വന്തമായി വള്ളം കിട്ടി. അങ്ങനെ പുതിയ രക്ഷാ ദൗത്യത്തിന്റെ നായകനായി. ഇതിനിടയിലാണ് തായ് വാനിൽ നിന്നും അവാർഡ് എത്തുന്നത്.\nലോകം മുഴുവൻ ആദരിക്കുമ്പോഴും സംസ്ഥാന സർക്കാരിന്റെ ഭാഗത്ത് നിന്നും യാതൊരു സഹായമോ അബിനന്ദനമോ ലഭിച്ചിട്ടില്ല. എങ്കിലും ഈ സാധു മനുഷ്യൻ തന്റെ കർമപഥത്തിൽ ശ്രദ്ധയൂന്നി മുന്നോട്ട് തുഴയുകയാണ്.\nഗോ സംരക്ഷകർക്ക് പ്രത്യേക പരിരക്ഷ ഏർപ്പെടുത്തുന്ന നിയമത്തെ ന്യായീകരിച്ച് കർണാടക ഉപമുഖ്യമന്ത്രി


ദൈവത്തിന്റെ അത്ഭുതം ജീവിതത്തിലെ മനോഹരമായ നിമിഷം; ഫോട്ടോസ് പങ്കുവെച്ച് ശ്രേയ - OMF Media Live\nCelebrities Celebrity Photos ദൈവത്തിന്റെ അത്ഭുതം ജീവിതത്തിലെ മനോഹരമായ നിമിഷം; ഫോട്ടോസ് പങ്കുവെച്ച് ശ്രേയ\nപ്രേക്ഷകർക്ക് ഏറെ ഇഷ്ടമുള്ള ഒരു ഗായിക ആണ് ശ്രേയ ഘോഷൽ. ബോളീവുഡ് ചലച്ചിത്ര പിന്നണിഗാന രംഗത്താണു കൂടുതൽ ഗാനങ്ങളാലപിച്ചിട്ടുള്ളതെങ്കിലും മറ്റു ഭാഷകളിലെ ചലച്ചിത്രങ്ങളിലും അവർ ഗാനങ്ങൾ ആലപിക്കുന്നു. നിരവധി ഇന്ത്യൻ ഭാഷകളിലെ ചലച്ചിത്ര സംഗീതം, ആൽബം എന്നിവയിൽ ഗാനങ്ങളാലപിച്ച അവർ ഇന്ത്യൻ സിനിമാ രംഗത്തെ ഒരു പ്രമുഖ പിന്നണി ഗായികയായി ഉദിച്ചുയരുകയായിരുന്നു.\nസ രി ഗ മ എന്ന ടെലിവിഷൻ പരിപാടിയിൽ വിജയിയാകുന്നതോടെയാണ് ശ്രേയ സംഗീതരംഗത്ത് ശ്രദ്ധേയയാകുന്നത്. പിന്നീട് 2002-ൽ പുറത്തിറങ്ങിയ ദേവദാസ് എന്ന ചലച്ചിത്രത്തിലെ ഗാനങ്ങൾ ആലപിച്ച് ഹിന്ദി ചലച്ചിത്രപിന്നണി സംഗീത രംഗം കീഴടക്കി. 2015 ഫെബ്രുവരി5ന് ഒരു പരമ്പരാഗത ബംഗാളി ചടങ്ങിൽ ശ്രേയ തന്റെ ബാല്യകാല സുഹൃത്തായ ശിലാദിത്യ മുഖോപാധ്യായയെ വിവാഹം കഴിച്ചു. വിവാഹത്തിന് മുമ്പ് ശ്രേയ അദ്ദേഹവുമായി 10 വർഷത്തോളം ഡേറ്റിംഗ് നടത്തി.\n2021 മാർച്ച്4ന് ശ്രേയ ഇൻസ്റ്റാഗ്രാമിലേക്കും ട്വിറ്ററിലേക്കും, താനും ഭർത്താവ് ശിലാദിത്യ മുഖോപാധ്യായയും ഉടൻ തന്നെ ഒരു കുഞ്ഞിനെ പ്രതീക്ഷിക്കുന്നുവെന്ന് അറിയിച്ചിരുന്നു. ഇപ്പോഴിതാ സോഷ്യൽ മീഡിയയിൽ വൈറലാകുന്നത് താരത്തിന്റെ പുതിയ ഫോട്ടോയാണ്. തന്റെ ഇൻസ്റ്റാഗ്രാമിലൂടെയാണ് ചിത്രം പങ്കുവെച്ചത്.\nവയറുമായി നിൽക്കുന്ന ചിത്രമാണ് പോസ്റ്റ് ചെയ്തത്. ജീവിതത്തിലെ ഏറ്റവും മനോഹരമായ നിമിഷം. ദൈവത്തിന്റെ ദിവ്യ അത്ഭുതം എന്നുമാണ് ക്യാപ്ഷൻ നൽകിയിരിക്കുന്നത്. നിരവധി പേരാണ് ചിത്രത്തിന് ലൈക്കും കമ്മെന്റുമായി എത്തിയത്. ഫോട്ടോസ് ഇതിനോടകം തന്നെ വൈറൽ ആണ്.\nPrevious articleപുത്തൻ സംസ്കാരം എന്ന് കമന്റുകൾ.! കല്യാണ വേഷത്തിലുള്ള രശ്മി നായരുടെ ഫോട്ടോസ് വൈറൽ..\nNext articleഇങ്ങനെയാണ് കിടപ്പറ രംഗങ്ങൾ ചിത്രീകരിച്ചതിന് പിന്നിൽ; വീഡിയോ പങ്കുവെച്ച് ടൊവിനോ


ആദ്യമായി ബന്ധപ്പെടുന്ന വേളയില് കന്യാചര്‍മം പൊടിഞ്ഞ് രക്തം വരുമോ?മണിയറയിലെ വെള്ളത്തുണിയും ആദ്യസംഭോഗവും,ഡോ.വീണയുടെ തുറന്നെഴുത്ത് | Daily Indian Herald\nകൊച്ചി: ആദ്യമായി ബന്ധപ്പെടുന്ന വേളയില് കന്യാചര്‍മം പൊടിഞ്ഞ് രക്തം വരണമെന്നും അല്ലെങ്കില് സ്ത്രീ കന്യകയല്ലെന്നുമുള്ള പൊതുധാരണകളെ തിരുത്തിക്കുറിക്കുകയാണ് ഡോ. വീണ തന്റെ ഫേസ്ബുക്ക് കുറിപ്പിലൂടെ.ആധുനിക വിദ്യാഭ്യാസം നേടിയെന്ന് അവകാശപ്പെടുന്നവരില് പോലും ലെെംഗികതയെ കുറിച്ച് പൂര്‍ണ അറിവ് ഉണ്ടായെന്ന് വരില്ല.\nഡോ. വീണയുടെ കുറിപ്പ് പൂർണ്ണമായി :\nസെക്‌സ് ചെയ്യാന് ആദ്യമായി തീരുമാനിച്ചപ്പോള് ആദ്യം ഓര്‍മയിലേക്ക് വന്നത് നിറമുള്ള കുറെ കഥകള് ആണ്. മണിയറയില് വെള്ളത്തുണി വിരിച്ചു, രക്തക്കറ കാണാന് കാത്തിരിക്കുന്ന അമ്മായിമാരുടെ സ്ത്രീവിരുദ്ധചാരിത്ര്യചരിത്രകഥകള് ആണ് അവയില് മുന്തി നിന്നത്. അതുകൊണ്ട് തന്നെ ആദ്യസംഭോഗത്തിന് മുന്‍പ് ഒരു മുഴം വൃത്തിയുള്ള തുണി കയ്യില് കരുതിയിരുന്നു 😉 എന്നിട്ടെന്താ? എന്ത് രക്തം? പൊടി പോലും വന്നില്ല ! പിന്നെ ഓര്‍മ വന്നത് ആദ്യരാത്രി കഴിഞ്ഞു ഞൊണ്ടി നടക്കേണ്ടി വന്ന പെണ്ണിനെ നോക്കി ചിരിക്കുന്ന ഭര്‍ത്താവിന്റെ കഥ. അതും ഉണ്ടായില്ല.\nഎനിക്കു തന്നെ സംശയം വന്നു. ഇനി ഉറങ്ങിക്കിടക്കുമ്ബോള് ആരേലും??? ശേ ! Never ever. അങ്ങനെയെങ്കില് പോലും ആദ്യത്തെ സമയത്തു എന്തേലും അസ്വാഭാവികത തോന്നണ്ടേ?? Penetrative masturbation ചെയ്യാന് വിരല് പോയിട്ട് മനസ് പോലും പൊങ്ങാത്ത അവസ്ഥയിലായിരുന്നുതാനും. എന്തായാലും അതിന് ശേഷം പുസ്തകങ്ങള് വായിക്കാന് തുടങ്ങി. അല്ലേലും ഹൃദയരോഗം വായിച്ചില്ലേലും സെക്സ്നെ പറ്റി നമ്മള് അറിഞ്ഞല്ലേ തീരൂ 😉 അതാണ് !\nവായിച്ചു കഴിഞ്ഞപ്പോള് ഒരു കാര്യം മനസിലായി. ഈ പറഞ്ഞ ഹൈമെന് ഒരു അപാരസാധനം ആണ്. പിന്നെ ഉള്ള പരിപാടി കണ്ണാടിക്കു മുന്നില് ! എവടന്നു കാണാന്? അതങ്ങനെ പെട്ടെന്നൊന്നും കാണില്ല. എക്സ്പീരിയന്‍സ് ഉള്ള ഡോക്ടര്‍ക്ക് മാത്രമെ അതിന്റെ അവസ്ഥ നിര്‍വചിക്കാന് കഴിയു.\nപിന്നെ സ്പോര്‍ട്സ് ചെയ്യുന്നവര്‍ക്ക് ഈ ചോരവരല് ഇല്ല എന്ന കാര്യം ! ഞാന് അധികം ഓടിയിട്ടൊന്നും ഇല്ലാ. Then how???? അങ്ങനെ വീണ്ടും വായന , self examination തുടര്‍ന്നുകൊണ്ടേയിരുന്നു. അങ്ങനെ ആ സത്യം അറിഞ്ഞു. ഈ സെക്സ് ചെയ്യുമ്ബോള് actually നടക്കുന്നത് എന്താണ് . ഉദ്ധരിക്കപ്പെട്ട ലിംഗം യോനിയില് വെക്കും. എന്നിട്ട് ഉള്ളിലേക്കും പുറത്തേക്കും മൂവ് ചെയ്യും. (ഇങ്ങനെയേ പറയാന് പറ്റൂ. തരളിതര്/irritated ആവുന്നു എങ്കില് Sorry)\nഇങ്ങനെ മൂവ് ചെയ്യുമ്ബോള് സ്ത്രീയുടെ യോനിക്ക് വേദന ഉണ്ടാവും. എന്നാല് സ്ത്രീയുടെ യോനിയില് ലൈംഗികഉണര്‍വിന്റെ ഫലമായി ലൂബ്രിക്കേഷന് ദ്രാവകം ആവശ്യത്തിന് ഉണ്ടെങ്കില് ഇത്തരത്തില് ഉള്ള വേദന വളരെ കുറവായിരിക്കും. രക്തം ചിന്താതെ തന്നെ ഹൈമെന് വഴിമാറി പോകും. മാംസളമായ കട്ടിയുള്ള ഹൈമെന് ആണെങ്കില് പ്രത്യേകിച്ചും. സ്ത്രീശരീരം പൂര്‍ണമായും ലിംഗപ്രവേശത്തിനു തയ്യാറാവാത്തപോള് ആണ് മിക്കവാറും രക്തം ചിന്തുന്നത്. So, wait until your female body is ready. അതിന് സ്ത്രീയോട് ബഹുമാനവും സ്നേഹവും ഉണ്ടായേ തീരൂ. അല്ലാത്തപക്ഷം ഹൈമെന് കീറി അത് യോനിയിലേക്കും കൂടെ വ്യാപിച്ചാവും രക്തം വരിക. അനേകതവണ ലൈംഗികബന്ധത്തില് ഏര്‍പ്പെട്ടവരിലും ഈ റിസ്ക് നിലനില്‍ക്കുന്നു എന്നറിയുക.\nസ്ത്രീയുടെ യോനിക്കു സ്രവത്തിനനുസരിച്ചു ഗന്ധം ഉണ്ടാവാം. പഠിക്കുന്ന സമയത്തു ഒരു സഹപാഠിയുടെ കാമുകന് അവളെ ആളുകളുടെ മുന്നില് മുഴുവന് അപമാനിച്ചത് നിന്റെ പൂ@$$നു ചക്കയുടെ മണമാടിഎന്നും പറഞ്ഞുകൊണ്ടാണ് .എല്ലാം നഷ്ടപ്പെട്ടെന്നുള്ള നിലയില് നിന്ന അവളെ ഇനിയും ഞാന് മറന്നിട്ടില്ല. വൃത്തികെട്ട ഒരു ആണ് ഈ രീതിയിലും violate ചെയ്യും എന്നതിന്റെ മറ്റൊരു പാഠമായി മാത്രം അത് മാറി. ഗന്ധത്തിനു മാറ്റം, ചൊറിച്ചില് അനുഭവം എന്നിവ ഉണ്ടെങ്കില് ഡോക്ടറെ കാണുക. ആര്‍ത്തവശുചിത്വം പാലിക്കുക.\nവിഷയത്തിലേക്ക് വരാം. ഇനി, എല്ലാം സ്മൂത്ത് ആയ ശേഷവും ലൈംഗികബന്ധത്തിനിടയില് വേദന വരുന്നത് നോര്‍മല് ആണോ? അല്ല.. ഒന്നാമത്തെ കാരണം ലൂബ്രിക്കേഷന് തന്നെ. ആര്‍ത്തവവിരാമം അടുപ്പിചും അതിന് ശേഷവും ഇങ്ങനെ കാണാം. ആര്‍ട്ടിഫിഷ്യല് ലൂബ്രിക്കന്റ്സ് ഉപയോഗിക്കുക ആണ് പോംവഴി. ലിംഗം കയറുമ്ബോഴാണോ വേദന അതോ ആഴ്ന്നിറങ്ങുമ്ബോഴാണോ വേദന എന്നൊക്കെ നോക്കണം. ബന്ധത്തിന് ശേഷം വേദനയുണ്ടോ എന്നും നോക്കണം. ബന്ധപ്പെട്ട ശേഷം ബ്ലീഡിങ് അല്ലെങ്കില് മാംസം കട്ടയായി പോകുക എന്നിങ്ങനെയൊക്കെ കണ്ടാല് ഡോക്ടറെ കാണുക തന്നെ വേണം. ചെറിയ അണുബാധ മുതല് കാന്‍സര് വരെ ആകാവുന്ന ലക്ഷണങ്ങളാണിവ.\nNB: രണ്ടുപേരുടേം വ്യക്തിശുചിത്വവും എന്റെ നല്ല തിളപ്പിച്ചാറ്റിയ വെള്ളംകുടി ശീലവും കാരണം Honeymoon cystitis അടുത്തുകൂടെ പോലും പോയില്ല.പ്രസവശേഷം എപ്പോള് സെക്സ് പുനരാരംഭിക്കും? കമന്റ് ബോക്സ് നോക്കുക. ഗര്‍ഭകാലത്തും സെക്സ് ചെയ്യാമോ? കൃത്യമായ ഇടവേളകളില് ഡോക്ടറെ കാണുന്നുണ്ട്, സ്കാനില് കുഴപ്പമില്ല എന്നാണെങ്കില് no issues. സാദാ പ്രസവം ആണെങ്കില് യോനി അയഞ്ഞിരിക്കും. എന്നാല് ദിവസങ്ങള്‍ക്കുള്ളില് pelvic floor മസില് വ്യായാമം ചെയ്താല്, അത് തുടര്‍ന്ന് കൊണ്ടുപോയാല് യോനിയുടെ ദൃഢത പൂര്‍ണമായും പൂര്‍വസ്ഥിതിയിലാക്കാം. ലിംഗത്തിന്റെ നീളവും ലൈംഗിക സുഖവും തമ്മില് ബന്ധമില്ല എന്നതിന്റെ ശാസ്ത്രീയവശത്തില് എനിക്ക് സംശയം ഉണ്ട്. അറിവുള്ളവര് പറയട്ടെ.\nമറ്റൊരു കാര്യം, രണ്ടുപേര്‍ക്കും ഒരേനേരം രതിമൂര്‍ച്ഛ ഉണ്ടാവുക എന്നത് പലര്‍ക്കും സാധ്യമായില്ലെന്നു വരാം. അത്തരം സാഹചര്യങ്ങളില് ആദ്യം രതിമൂര്‍ച്ഛ അനുഭവിച്ചവര് തിരിഞ്ഞുകിടന്നുറങ്ങിയാല് ആയി പങ്കാളിയുടെ മനസ്സില് അയാള് അടയാളപ്പെടുത്തപ്പെടും 😉 so, respect your partner. പങ്കാളിക്ക് സംതൃപ്തി ഉണ്ടാവും വരെ മറ്റു രീതികള് അവലംബിക്കുക. പല സ്ത്രീകളും ലൈംഗികസുഖം കിട്ടാതെ ജീവിതം തുടര്‍ന്നുപോകുന്നത് സ്വാഭാവികമായികാണുന്നതില് അസ്വാഭാവികത തോന്നുന്നു. ഇഷ്ടമുള്ള പങ്കാളിയെ തെരഞ്ഞെടുക്കുക, സേഫ് സെക്സ് അനുഭവിക്കുക, ലൈംഗികസുഖം നേടുക, ആഗ്രഹമില്ലാത്ത പ്രത്യുല്പാദനം തടയുക, ആഗ്രഹമുള്ള ഗര്‍ഭം തുടരുക, ആരോഗ്യമുള്ള ആര്‍ത്തവം അങ്ങനെ എല്ലാം സ്ത്രീശരീരത്തിന്റെ പ്രതുല്പാദനപരമായ മനുഷ്യാവകാശങ്ങള് ആണെന്നറിയുക


രാമലീല: ഇക്കളി തീക്കളിയാകുമോ? | Webdunia Malayalam\nഞായര്, 17 സെപ്‌റ്റംബര് 2017 (14:16 IST)\nസിനിമ ചരിത്രത്തില് തന്നെ ഒരു സിനിമയും അഭിമുഖീകരിക്കാത്ത അനുശ്ചിതത്വത്തിലാണ് രാമലീല എന്ന ചിത്രമുള്ളത്. നടന് ദിലീപിന്റെ അറസ്റ്റ് വലിയ വെല്ലുവിളിയായിരിക്കുകയാണ് ഈ സിനിമയ്ക്ക്. തൊട്ടുപിന്നാലെ ചിത്രത്തിന്റെ റിലീസിനെ സംബന്ധിച്ച ചര്‍ച്ചകള് സോഷ്യല് മീഡിയയില് ശക്തമായി.\nചിത്രത്തെ പിന്തുണച്ചത് ഒരു വിഭാഗം രംഗത്ത് എത്തിയതോടെ ചിത്രം ബഹിഷ്‌കരിക്കണമെന്ന ആവശ്യവുമായി മറ്റൊരു വിഭാഗവും പ്രബലമായി. നടിയോടുള്ള പിന്തുണ അറിയിക്കാനാണ് ചിത്രം ബഹിഷ്‌കരിക്കുന്നതെന്നായിരുന്നു അവര് ഉന്നയിച്ച വാദം.\nദിലീപ് എന്ന വ്യക്തിയോടുള്ള വൈരാഗ്യത്തിന്റെ പേരില് സിനിമ ബഹിഷ്‌കരിക്കുന്നതിനോട് താല്പര്യമില്ലെന്ന് ബഹുഭൂരിപക്ഷം സിനിമ പ്രേമികളും അഭിപ്രായപ്പെടുന്നത്. രാമലീലയ്ക്ക് വേണ്ടി ഒരു സംഘം നടത്തിയ അധ്വാനത്തെ മതിക്കണമെന്നാണ് അവര് വാദിക്കുന്നത്.


റഫാല് ഇടപാട് നേരും നുണയും\nസ്വന്തം ലേഖകൻ July 31, 2018 09:12 PM IST\nവര്‍ഷങ്ങളുടെ ഇടവേളയ്ക്ക് ശേഷം ആയുധ ഇടപാടിനെച്ചൊല്ലിയുള്ള അഴിമതി ആരോപണങ്ങള് ഇന്ത്യന് രാഷ്ട്രീയത്തില് തിളച്ചുമറിയുകയാണ്. ലോക്സഭാ തിരഞ്ഞെടുപ്പിന് അരങ്ങൊരുങ്ങിയതോടെ ആരോപണത്തിന്‍റെ മൂര്‍ച്ച കൂടി. റഫാല് ഇടപാട് മോദിയുടെ അധികാരത്തുടര്‍ച്ചയ്ക്ക് തടയിടുമോ? നഷ്ടമെന്ന് പ്രതിപക്ഷവും ലാഭമെന്ന് ഭരണപക്ഷവും ആവര്‍ത്തിച്ചു പറയുമ്പോഴും ഒന്നുറപ്പാണ്, നേരായ വഴിക്കുള്ള ഇടപടായിരുന്നില്ല റഫാല് കരാര്.\nറഫാല് മറ്റൊരു ബൊഫോഴ്സാകുമോ? ദേശീയ രാഷ്ട്രീയത്തെ ചൂഴ്ന്നു നില്‍ക്കുന്ന ചോദ്യമാണിത്. ബൊഫോഴ്സില് തന്‍റെ അച്ഛന് കുടുങ്ങിയതുപോലെ റഫാലില് മോദിയെ പ്രതിരോധത്തിലാക്കുകയാണ് കോണ്‍ഗ്രസ് അധ്യക്ഷന് രാഹുല് ഗാന്ധി. ലോക്സഭാ തിരഞ്ഞെടുപ്പിന് അരങ്ങൊരുങ്ങിയതോടെ രാഹുലിന്‍റെ ആക്രമണത്തിന് തീവ്രതയേറി. ബോഫോഴ്സ് അഴിമതി ആരോപണത്തില്‍പ്പെട്ടാണ് 1989ലെ ലോക്സഭാ തിരഞ്ഞെടുപ്പില് കോണ്‍ഗ്രസും രാജീവും പരാജയം രുചിച്ചത്. മൂന്ന് പതിറ്റാണ്ടിനിപ്പുറം ചരിത്രം ആവര്‍ത്തിക്കുമോ? സോണിയ ഗാന്ധിയുടെ ഇറ്റാലിയന് ബന്ധമാണ് ബൊഫോഴ്സ് കേസില് വിവാദമായതെങ്കില് നരേന്ദ്ര മോദിയും അനില് അംബാനിയും തമ്മിലുള്ള ബന്ധമാണ് റഫാലിലെ വിവാദ കേന്ദ്രം. എന്തായിരുന്നു റഫാല് ഇടപാട്.\nസൈന്യത്തിന് 126 യുദ്ധ വിമാനങ്ങള് വേണം. ഫ്രാന്‍സുമായി കരാറിന് കോണ്‍ഗ്രസ് നേതൃത്വം നല്‍കിയ യുപിഎ സര്‍ക്കാര് ഒരുങ്ങി. 18 എണ്ണം നേരിട്ട് വാങ്ങാം. ബാക്കി 108 എണ്ണം സാങ്കേതിക വിദ്യ സ്വന്തമാക്കി ഇന്ത്യയില് നിര്‍മ്മിക്കും. ഇന്ത്യയിലെ നിര്‍മ്മാണച്ചുമതല പൊതുമേഖല സ്ഥാപനമായ ഹിന്ദുസ്ഥാന് ഏറനോട്ടിക്സ് ലിമിറ്റഡിന്. ഇതായിരുന്നു യുപിഎ ഭരണകാലത്തെ ധാരണ. 1,72,185 കോടി രൂപയുടെ ഇടപാടാണ് ലക്ഷ്യമിട്ടത് . മെല്ലെപ്പോക്കില് കുടുങ്ങി കരാര് യഥാര്‍ഥ്യമായില്ല. നരേന്ദ്ര മോദി അധികാരത്തിലെത്തിയതോടെ കാര്യങ്ങള് മാറി. 2016 സെപ്റ്റംബര് 23ന് റഫാല് വിമാനങ്ങള് വാങ്ങാന് കരാര് ഒപ്പിട്ടു. 36 വിമാനങ്ങള് വാങ്ങാനായിരുന്നു മോദി സര്‍ക്കാരിന്‍റെ തീരുമാനം. 59,000 കോടി രൂപയുടെ ഇടപാട്. ഒറ്റനോട്ടത്തില് ലാഭം മോദിയുണ്ടാക്കിയ കരാറിലാണ്. ആയുധങ്ങളുടെ വില, അറ്റകുറ്റപ്പണി, സാങ്കേതിക സഹായം എന്നിവയെല്ലാം കൂടി ഒരു വിമാനത്തിന് 1,646 കോടി രൂപയായി. യുപിഎ സര്‍ക്കാരിന്‍റെ കരാര് പ്രകാരം 1,705 കോടി രൂപയാകുമായിരുന്നു. പ്രതിരോധമന്ത്രാലയവും വ്യോമസേനയും തയ്യാറാക്കിയ രേഖയിലെ കണക്കാണിത്.\nകണക്കുകള് ഇങ്ങിനെയാണെങ്കിലും പ്രശ്നം ചില ഉള്ളുകളികളിലാണ്. ഇന്ത്യയ്ക്ക് പലതരം യുദ്ധവിമാനങ്ങള് ഉള്ളതിനാല് കൈകാര്യം ചെയ്യുന്നതില് ബുദ്ധിമുട്ടുണ്ട്. ഇത് ഇല്ലാതാക്കി യുദ്ധവിമാനങ്ങളെ ക്രമേണ ഏകോപിപ്പിക്കാന് ലക്ഷ്യമിട്ടാണ് നൂറിലധികം റഫാല് വിമാനങ്ങള് വേണമെന്ന ആവശ്യം സൈന്യം മുന്നോട്ടുവച്ചത്. 36 വിമാനങ്ങള് വാങ്ങുന്നതിലേക്ക് കരാര് ചുരുങ്ങിയപ്പോള് ഇത് നടപ്പായില്ല.\nനിര്‍മ്മാണ സാങ്കേതിക വിദ്യ ഇന്ത്യക്ക് ലഭിക്കില്ല എന്നത് അതിലും ഗുരുതരം. അറ്റകുറ്റപ്പണികള്‍ക്കുള്‍പ്പെടെ എന്തിനും ഏതിനും ഫ്രാന്‍സിനെ ആശ്രയിക്കണം. ഒപ്പം ധനനഷ്ടവും. ചില സാങ്കേതിക വിവരങ്ങള് മാത്രമേ ഒരു ഇന്ത്യന് കമ്പനിക്ക് കൈമാറൂ. ഹിന്ദുസ്ഥാന് ഏറനോട്ടിക്സ് ലിമിറ്റഡിനെ ഒഴിവാക്കി അവസാന നിമിഷ അട്ടിമറിയിലൂടെ 30,000 കോടി രൂപയുടെ ഈ അനുബന്ധകരാര് ലഭിച്ചത് അനില് അംബാനിയുടെ കമ്പനിക്ക്. കളിപ്പാട്ട വിമാനം പോലും നിര്‍മ്മിച്ച് പരിചയമില്ലാത്ത കമ്പനി. കരാര് ഒപ്പിടുമ്പോള് കമ്പനിയുടെ കടലാസിലെ പ്രായം വെറും പന്ത്രണ്ട് ദിവസം. സാമ്പത്തിക തിരിച്ചടികളില് നിന്ന് കരകയറാന് അനില് അംബാനിക്ക് പിടിവള്ളിയായി. റഫാല് ഇടപാടുവഴി കമ്പനിയുടെ അധികവരുമാനം ഒരുലക്ഷം കോടിയിലധികം രൂപ.\nപൊതുമേഖല സ്ഥാപനത്തിന് കിട്ടേണ്ട വരുമാനം മോദി സര്‍ക്കാര് ഇഷ്ടക്കാര്‍ക്ക് നല്‍കി. ഫ്രഞ്ച് കമ്പനിയായ ഡസോള്‍ട്ട് ഏറോസ്പേസുമായുള്ള ചര്‍ച്ചകളില് അവസാന നിമിഷം വരെ എച്ച്.എ.എല് സജീവമായിരുന്നു. എച്ച്.എ.എലിനെ ഒഴിവാക്കി അനില് അംബാനിയുടെ കമ്പനിക്ക് എന്തിന് കരാര് നല്‍കിയെന്നത് പരസ്യമായ രഹസ്യം. ചങ്ങാത്ത മുതലാളിത്തം എന്ന് അതിന് ഒാമനപ്പേര്. അഴിമതിപ്പണം ആര്‍ക്കെല്ലാം ലഭിച്ചുവെന്ന കൃത്യമായ വിവരങ്ങള് ബൊഫോഴ്സ് ഇടപാടിന്‍റെ കാര്യത്തിലുണ്ട്. സ്വജനപക്ഷപാതം നടത്തി എന്നതിനപ്പുറം റഫാലില് കാര്യങ്ങള് ഇനിയും കലങ്ങിത്തെളിഞ്ഞുവരേണ്ടതുണ്ട്.\nഅനില് അംബാനിക്കൊപ്പമാണ് പ്രധാനമന്ത്രി നരേന്ദ്ര മോദി ഫ്രാന്‍സിലേക്ക് റഫാല് കരാര് ഒപ്പിടാന് പോയത്. ഇടപാടിന്‍റെ എല്ലാ വിവരങ്ങളും വെളിപ്പെടുത്താന് കഴിയില്ലെന്ന വാദവുമായി ഉരുണ്ടുകളിക്കുകയാണ് കേന്ദ്രസര്‍ക്കാര്. മോദിയുടെ അഴിമതി വിരുദ്ധ പ്രതിച്ഛായ പൊള്ളയാണെന്ന് സ്ഥാപിച്ചെടുക്കാനാണ് രാഹുല് ഗാന്ധിയും കൂട്ടരും ആവര്‍ത്തിച്ച് ശ്രമിക്കുന്നത്. ഇതിനോടൊപ്പം പറയേണ്ടതാണ് അഴിമതി തടയല് നിയമത്തില് സര്‍ക്കാര് കൊണ്ടുവന്നിട്ടുള്ള മാറ്റങ്ങള്.


ബ്രൂക്ക്ഫീൽഡ് നഗരത്തിൽ പോലീസ് ചീഫ് ആയി മലയാളിയായ മൈക്ക് കുരുവിള - Express Herald Mike Kuruvila,aMalayalee, became the police chief in Brookfield\nബ്രൂക്ക്ഫീൽഡ് നഗരത്തിൽ പോലീസ് ചീഫ് ആയി മലയാളിയായ മൈക്ക് കുരുവിള\nചിക്കാഗോ: സോഷ്യൽ വർക്കിൽ നിന്ന് പൊലീസിലേക്ക്. ഒന്നര ദശാബ്ദത്തെ സ്തുത്യർഹ സേവനത്തിനു ശേഷം ഇല്ലിനോയിയിലെ ബ്രൂക്ക്ഫീൽഡ് നഗരത്തിൽ പോലീസ് ചീഫ് ആയി മൈക്ക് കുരുവിള (മൈക്കിൾ കുരുവിള) അടുത്ത മാസം ചാർജെടുക്കുന്നു. രണ്ട് വർഷമായി ഡെപ്യുട്ടി പോലീസ് ചീഫ് ആയിരുന്ന കുരുവിളയുടെ സ്ഥാനലബ്ദിയിൽ മലയാളി സമൂഹത്തിനും ഏറെ അഭിമാനം. അമേരിക്കയിൽ ആദ്യമായാണ് ഒരു മലയാളി പോലീസ് ചീഫ് ആകുന്നതെന്നു കരുതുന്നു.\n“ധാരാളം പേര് അഭിനന്ദിക്കാൻ വിളിച്ചു. ഇത്രയധികം പിന്തുണ ലഭിക്കുന്നതിൽ അഭിമാനം തോന്നി,’ കോട്ടയം മാന്നാനം പറപ്പള്ളിൽ ചിറ കുടുംബാംഗം ജോൺ കുരുവിളയുടെ പുത്രനായ മൈക്ക് കുരുവിള പറഞ്ഞു നോർത്ത് വെസ്റ്റ് ചിക്കാഗോയിൽ ജനിച്ചു വളർന്ന കുരുവിള യൂണിവേഴ്‌സിറ്റി ഓഫ് ഇല്ലിനോയിയിൽ ഡിഗ്രിക്കും മാസ്റ്റേഴ്‌സിനും പഠിച്ചത് സോഷ്യൽ വർക്ക്. ജോലി തുടങ്ങിയതും ബ്രൂക്ഫീൽഡ് പോലീസിൽ സോഷ്യൽ വർക്കറായി. തസ്തിക പോലീസ് ക്രൈസിസ് വർക്കർ. ആറാഴ്ച കഴിഞ്ഞപ്പോൾ പോലീസിൽ ചേരുന്നോ എന്ന ചോദ്യം വന്നു. രണ്ടാമതൊന്നാലോചിക്കാതെ അത് സ്വീകരിച്ചു\nസോഷ്യൽ വർക്കും പോലീസ് വർക്കും ചേരുമ്പോൾ ശക്തമായ നടപടികൾ എടുക്കാനാവുമെന്നു കരുതി. പോലീസ് ആകുന്നത്തിനോട് മുൻപേ താലപര്യവുമുണ്ടായിരുന്നു. എഞ്ചിനിയർ, ഡോക്ടർ എന്ന പതിവ് സങ്കല്പം ഉണ്ടായിരുന്നില്ല.\nഇപ്പോൾ പോലീസിൽ ഒരുപാട് മാറ്റങ്ങൾ വന്നതായി അദ്ദേഹം ചൂണ്ടിക്കാട്ടുന്നു. കുറ്റാന്വേഷണം, നിയമപാലനം എന്നിവ ആയിരുന്നു പണ്ട് പോലീസിന്റെ ജോലി എങ്കിൽ ഇപ്പോൾ കാര്യങ്ങളെ കൂടുതൽ സമഗ്രമായി കാണുന്ന സ്ഥിതിയുണ്ട്. കുറ്റം ആര് ചെയ്യുന്നു, എന്ത് കൊണ്ട് ചെയ്യുന്നു, അയാളുടെ മാനസിക നില എന്ത് എന്നതൊക്കെ പോലീസിന്റെ ജോലിയിൽ പ്രധാന വിഷയങ്ങളായി. അവിടെ ഒരു സോഷ്യൽ വർക്കരുടെ ജോലി കൂടി ഒത്തു ചേരുന്നു. എങ്കിലും പോലീസ് ജോലി ബ്ളാക്ക് ആൻഡ് വൈറ്റ് എന്ന രീതിയിൽ കാണാനാവില്ല. പല ഭാഗങ്ങളും ഗ്രെ എന്ന് പറയാം.\nപോലീസ് ജോലിയിൽ എപ്പോഴും അപകട സാധ്യതയുണ്ട്. അത് എല്ലാ കാലത്തും ഉണ്ട്. അവയെ നേരിടുകയും കൂടെയുള്ളവരെയും പൊതുജനത്തെയും സംരക്ഷിക്കുകയും ചെയ്യുക എന്നതാണ് ഒരു ഓഫിസറുടെ ദൗത്യം. പോലീസ് ചീഫ് ആകുമ്പോൾ ആ ഉത്തരവാദിത്തം കൂടുന്നു. ഡെപ്യുട്ടി ചീഫ് എന്ന നിലയിൽ അഡ്മിനിസ്‌ട്രേറ്റിവ് കാര്യങ്ങളാണ് കൂടുതലായി ചെയ്തത്. ഓഫീസർമാർക്ക് ബോഡി കാമറ നൽകുന്നത് ഇപ്പോൾ നടന്നു വരുന്നു.\nപോലീസ് ജോലി നല്ലതെങ്കിലും അത് വളരെ എളുപ്പം എന്ന് കരുതുന്നത് അബദ്ധമാണെന്നു അദ്ദേഹം മുന്നറിയിപ്പ് നൽകുന്നു. ശാരീരികമായും മാനസികമായും അത് ഏറെ ത്യാഗം ആവശ്യപ്പെടുന്നു. പോലീസ് ജോലി ഒരു ഉന്നത പദവി (പ്രിവിലേജ്) എന്ന ധാരണയും വേണ്ട. കഠിനാധ്വാനം തന്നെ വേണം. അത് പോലെ തന്നെ കുടുംബവുമായി ചെലവിടുന്ന സമയവും കുറഞ്ഞെന്നു വരും. ഇന്ത്യാക്കാരനായത് കൊണ്ട് പ്രത്യേക വിവേചനമൊന്നും ഉണ്ടായില്ലെന്നദ്ദേഹം ചൂണ്ടിക്കാട്ടുന്നു. പ്രമോഷന് മാസ്റ്റേഴ്സ് ബിരുദവും സഹായിച്ചു.\nകഴിഞ്ഞ വര്ഷം 40 വയസിൽ താഴെയുള്ളവർക്കുള്ള പോലീസ് അണ്ടർ 40 അവാർഡ് ജേതാക്കളിൽ ഒരാളായി ഇന്റർനാഷണൽ അസോസിയേഷൻ ഓഫ് ചീഫ്സ് ഓഫ് പോലീസ് (ഐ‌എ‌സി‌പി) തിരഞ്ഞെടുത്തിരുന്നു. വിവിധ രാജ്യങ്ങളിൽ നിന്നുള്ള 40 വയസ്സിന് താഴെയുള്ള 40 പോലീസ് ഉദ്യോഗസ്ഥർക്കിടയിൽ ആണ് അന്ന് 37 കാരനായ കുരുവിള ഇടം നേടിയത്. 2006 ൽ ബ്രൂക്ക്ഫീൽഡ് പോലീസ് നിയമിച്ച ആദ്യത്തെ ഇന്ത്യൻ-അമേരിക്കൻ എന്ന വിശേഷണവും കുരുവിള സ്വന്തമാക്കിയിരുന്നു.\nഡിപ്പാർട്മെന്റിൽ ആദ്യമായി ‘ക്രൈസിസ് ഇന്റർവെൻഷൻ ട്രെയിനിങ്’ അഥവാ പ്രതിസന്ധി ഘട്ടങ്ങളെ തന്മയത്വത്തോടെ നേരിടാനുള്ള വിദഗ്ധ പരിശീലനം പൂർത്തിയാക്കിയതും കുരുവിളയാണ്. ഈ മേഖലയിൽ മാതൃകാപരമായ ഒട്ടേറെ കാര്യങ്ങൾ ചെയ്ത കുരുവിള, ഇടപെടുന്ന എല്ലാ വിഷയങ്ങളിലും ആർദ്രതയുടെയും കരുതലിന്റെയും സ്വതസിദ്ധമായ വ്യക്തിമുദ്ര പതിപ്പിച്ചിട്ടുണ്ട് .\nഉദ്യോഗസ്ഥർക്ക് ബുള്ളറ്റ് പ്രൂഫ് ഷർട്ടുകൾ സുരക്ഷിതമാക്കുന്നതിനുള്ള ഗ്രാന്റ് ലഭിച്ചത് അദ്ദേഹത്തിന്റെ പരിശ്രമഫലമായാണ് . മാരിവാന സംബന്ധിച്ച് സംസ്ഥാനം കൈക്കൊണ്ട പുതിയ നിയമങ്ങൾ സംബന്ധിച്ച് മുൻകൈയെടുത്തതും എടുത്തുപറയേണ്ട മികവ് തന്നെ.\nകമാൻഡ് റോളിലും പട്രോളിംഗിലും അന്വേഷണത്തിന് മേൽനോട്ടം വഹിക്കുന്നതിലുമെല്ലാം ഒരേ രീതിയിൽ തിളങ്ങുന്ന ഡിപ്പാർട്മെന്റിലെ അപൂർവം ഉദ്യോഗസ്ഥരിൽ ഒരാളാണ് കുരുവിളയെന്ന് മേലുദ്യോഗസ്ഥരും സഹപ്രവർത്തകരും ഒരുപോലെ സാക്ഷ്യപ്പെടുത്തുന്നു. സ്ഥാനമൊഴിയുന്ന പോലീസ് ചീഫ് എഡ്‌വേഡ് പെട്രാക്കാണ് അദ്ദേഹത്തെ അവാർഡിനായി നാമനിർദ്ദേശം ചെയ്തത്.\nലെഫ്റ്റനന്റായി സ്ഥാനക്കയറ്റം ലഭിക്കുന്നതിന് മുമ്പ് ആറ് വർഷം പോലീസ് യൂണിയൻ പ്രസിഡന്റായി സേവനമനുഷ്ഠിച്ച കുരുവിളയുടെ സ്ഥിരോത്സാഹവും സേവനതല്പരതയുമാണ് 16 വർഷത്തെ സർവീസിനിടയിൽ വലിയ നേട്ടങ്ങൾക്ക് വഴിവച്ചത്.\nഡെപ്യൂട്ടി പോലീസ് മേധാവിയെന്ന നിലയിൽ, കുരുവിളയും അദ്ദേഹത്തിന്റെ ഭാര്യയും ലാഭേച്ഛയില്ലാതെ സന്നദ്ധസേവനം നടത്തുന്നതിലും മുൻപന്തിയിലുണ്ട്. വിനോദ വ്യവസായത്തിന്റെ മറവിൽ മനുഷ്യക്കടത്തിനും ലൈംഗീക ചൂഷണങ്ങൾക്കും ഇരകളാക്കപ്പെടുന്ന സ്ത്രീകൾക്ക് വേണ്ടിയും മികവുഠ സേവനം ഇവർ നടത്തിവരുന്നു. ആറ് വർഷത്തിലേറെയായി ഇതിനായുള്ള സംഘടനയുടെ ബോർഡിൽ അംഗമായി കുരുവിള പ്രവർത്തിക്കുന്നു. ക്ലേശങ്ങൾ അനുഭവിക്കുന്നവരുടെ നൊമ്പരം ശമിപ്പിക്കാനും സമാധാനം നൽകാനുമുള്ള അവസരം നിറവേറ്റുവാനാണ് താനെന്നും ശ്രമിച്ചിട്ടുള്ളതെന്ന് കുരുവിള അഭിമാനത്തോടെ പറയുന്നു.\nസോഷ്യൽ വർക്കറാണ് ഭാര്യ സിബിൾ. പത്തു വയസുള്ള സാമുവൽ, മൂന്ന് വയസുള്ള മിക്ക എന്നിവരാണ് മക്കൾ.\nപിതാവ് ജോൺ കുരുവിള കോളജ് പഠനത്തിന് അമേരിക്കയിലെത്തിയതാണ്. മോട്ടൊറോളയിൽ അക്കൗണ്ടന്റായി വിരമിച്ചു. അമ്മ സെലീന മാവേലിക്കര കൊന്നയിൽ കുടുംബാംഗം. കോട്ടയം മറ്റക്കര സ്വദേശി ജോർജ് ഐക്കരയുടെയും കുറിച്ചിത്താനം കളപ്പുരക്കൽ കുടുംബാംഗം റോസമ്മയുടെയും പുത്രിയാണ് സിബിൾ.\nTags:aMalayalee, became the police chief in Brookfield, Mike Kuruvila\nഇന്റര്‍നാഷണല് യോഗാ ദിനാചരണം യോങ്കേഴ്‌സില് : തോമസ് കൂവള്ളൂര്


ഇനി അമ്മക്ക് മാത്രമല്ല അച്ഛനും മുലയൂട്ടാം - മലയാളം ന്യൂസ് പോർട്ടൽ\nഎല്ലാ അമ്മമാർക്കും മാത്രം അവകാശപ്പെടാൻ പറ്റുന്ന ഒന്നാണ് കുഞ്ഞുങ്ങളെ മുലയൂട്ടാനുള്ള കഴിവ്. എന്നാൽ ഇനി അങ്ങനല്ല. കഥ മാറി. ഇനി അച്ഛനും മുലയൂട്ടാം തന്റെ മക്കളെ. അതും അമ്മയുടെ സഹായം ഇല്ലാതെ തന്നെ. വിശ്വസിക്കാൻ പറ്റുന്നില്ല അല്ലേ? എങ്കിൽ കേട്ടോളു. സംഭവം സത്യമാണ്. ആധുനിക ശാസ്ത്രം വികസിപ്പിച്ചെടുത്ത ഒരു ടെക്നോളജിയുടെ ഫലമായാണ് ഇത് സാധ്യമാകുന്നത്. അല്ലാതെ ശാരീരികമായ ഒരു ബന്ധവും ഇതിനില്ല.\nജപ്പാൻ വികസിപ്പിച്ചെടുത്ത പുതിയ സാങ്കേതിക വിദ്യയാണ് ഇത് സാധ്യമാക്കുന്നത്. ഫാദേഴ്‌സ് നഴ്‌സിംഗ് അസിസ്റ്റന്റ് എന്ന് പേരിട്ടിരിക്കുന്ന പ്രത്യേക യന്ത്രത്തിന്റെ സഹായത്തോടെയാണ് പുരുഷന്മാര്‍ക്ക് മുലയൂട്ടല് സാധ്യമാകുന്നത്. യന്ത്രത്തില് പാല് നിറച്ച് കുട്ടിക്ക് മുലയൂട്ടുകയാണ് ചെയ്യുന്നത്. പുരുഷന്റെ ദേഹത്ത് ഘടിപ്പിച്ച് കുഞ്ഞിനെ മുലയൂട്ടാന് യന്ത്രം സഹായിക്കുന്നു. അമ്മയും കുഞ്ഞും തമ്മിലുള്ള സ്‌കിന് ടു സ്‌കിന് സ്പര്‍ശനം ഇതിലൂടെ അച്ഛനും കുഞ്ഞുമായി ഉറപ്പ് വരുത്തുവാനാകുമെന്ന് നിര്‍മ്മാതാക്കള് അവകാശപ്പെടുന്നുണ്ട്.\nമാറിടത്തിന്റെ ഒരു ഭാഗത്ത് പാൽ സംഭരിച്ചു വെക്കുകയും മറുഭാഗത്തുകൂടി മുലയൂട്ടാനും ഈ യന്ത്രം സഹായിക്കുന്നു. എപ്പോഴെക്കെ കുഞ്ഞിന് പാൽ കൊടുത്തുവെന്നും യന്ത്രം റെക്കോർഡ് ചെയ്തു വെക്കുന്നു. സ്മാർട്ട് ഫോൺ ഉപയോഗിച്ച് യന്ത്രത്തെ നിയന്ത്രിക്കാവുന്നതുമാണ്. ഇത് വിപണിയിൽ എത്രമാത്രം വിജയം കൈവരിക്കുമെന്നു പറയാൻ കഴിയില്ല.\nസ്ത്രീധന പീഡനം. യുവതിയുടെ മുടിയും നഖവും പിഴുതെടുത്തതിന് ശേഷം റെയിൽവേ ട്രാക്കിൽ തള്ളി


nurse-was-nabbed-by-the-natives-of-kozhikode | കുട്ടികളെ തട്ടിക്കൊണ്ടു പോകാനെത്തിയെന്ന് സംശയം; വിവരശേഖരണത്തിന് എത്തിയ നഴ്സിന് ക്രൂരമർദ്ദനം - Malayalam Oneindia\n22 min ago ഗെഹ്ലോട്ടിന് മുന്നിൽ മുട്ടുകുത്തി സച്ചിൻ പൈലറ്റ്! വിമതർ തിരികെ കോൺഗ്രസിലേക്ക്!പൈലറ്റ് രാഹുലിനെ കാണും\n23 min ago 'രണ്ടേ രണ്ട് പേർ ചോദിച്ചപ്പോ പിണറായിയുടെ കാറ്റു പോയില്ലേ'; പിഎം മനോജിന് മറുപടിയുമായി പിടി ചാക്കോ\n32 min ago പാകിസ്താന് മുട്ടന് പണി കൊടുത്ത് സൗദി; രാജ്യം നിശ്ചലമാകും!! തലപുകഞ്ഞ് ഇമ്രാന് ഖാന്\nകുട്ടികളെ തട്ടിക്കൊണ്ടു പോകാനെത്തിയെന്ന് സംശയം; വിവരശേഖരണത്തിന് എത്തിയ നഴ്സിന് ക്രൂരമർദ്ദനം\nPublished: June 21 2018, 14:02 [IST]\nകുട്ടികളെ തട്ടികൊണ്ടുപോകുന്നവര്‍ക്കെതിരെ അതീവ ജാഗ്രതയോടെയുള്ള നടപടികളാണ് പോലീസ് എടുക്കുന്നത്. പോലീസുകാളേക്കാള് ജാഗ്രത ഈ വിഷയത്തില് നാട്ടുകാര് എടുക്കുന്നു. എന്നാല് നാട്ടുകാരുടെ ജാഗ്രത പലപ്പോഴും നിരപരാധികള്‍ക്ക് മര്‍ദ്ദനം ഏല്‍ക്കുന്നതിനും അപമാനിക്കുന്നതിനും ആണ് ഇടവരുത്തുന്നത്. സംശയം തോന്നുന്ന ആരുടേയെങ്കിലും ഫോട്ടോ എടുത്ത് ഫെയ്‌സ്ബുക്കിലും വാട്‌സാപ്പിലുമിട്ട് പ്രചരിപ്പിക്കുന്നു.\nസംഭവത്തിന്റെ യാതാര്‍ത്ഥ്യം പോലും മനസ്സിലാക്കാതെ ആണ് പലപ്പോഴും ഇത്തരത്തിലുള്ള പ്രചരണങ്ങള് നടക്കാറുള്ളത്. നിരപരാധികളായിരിക്കും പല അവസരങ്ങളിലും ഈ പ്രചരണങ്ങളുടെ ഇര. വീടുകളില് കയറി ഭിക്ഷാടനം നടത്തുന്നവരും പഴയസാധനങ്ങള് ശേഖരിച്ച് ജീവിക്കുന്നവര് നാട്ടുകാരുടെ ആക്രമങ്ങള് മുമ്പ് പലപ്പോഴും വിധേയരായിട്ടുണ്ട്. എന്നാല് കുട്ടികളെ തട്ടിക്കൊണ്ട്‌പോകുന്നവര്‍ക്കെതിരേയുള്ള അമിത ജാഗ്രതമൂലം കോഴിക്കോട് ഒരു നഴ്‌സിന് അനുഭവിക്കേണ്ടി വന്ന അവസ്ഥ ആരേയും ഞെട്ടിക്കുന്നതാണ്.\nകുട്ടികളെ തട്ടിക്കൊണ്ട്‌പോകാനായി വന്നതാണെന്ന് തെറ്റിദ്ധരിച്ച് കോഴിക്കോട് നഴ്‌സിന് മര്‍ദ്ദനമേറ്റത്. വീടുതോറും കയറി പകര്‍ച്ചപ്പനിയെക്കുറിച്ച് വിവരശേഖരണം നടത്തുന്നതിനിടേയാണ് നഴ്‌സിന് മര്‍ദ്ദനം ഏല്‍ക്കേണ്ടി വന്നത്. കോഴിക്കോട് പേരാമ്പ്രയിലാണ് സംഭവം. അടുത്തിടെ നിപ്പ വൈറസ് പടര്‍ന്ന പ്രദേശമായിരുന്നു പേരാമ്പ്ര.\nവയനാട് സ്വദേശിയായ പബ്ലിക്ക് ഹെല്‍ത്ത് നഴ്‌സ് സി.ജി പത്മാവതിക്കാണ് നാട്ടുകാരുടെ മര്‍ദ്ദനം ഏല്‍ക്കേണ്ടി വന്നത്. വീടുകള് തോറും കയറി ഇറങ്ങുന്ന ഇവരെകണ്ട് സംശയം തോന്നിയ നാട്ടുകാര് സിജിയെ തടഞ്ഞ് നിര്‍ത്തി ചോദ്യം ചെയ്യുകയായിരുന്നു. അരമണിക്കൂറോളം ചോദ്യം ചെയ്തു.മഴയത്ത് തടഞ്ഞ് നിര്‍ത്തിയായിരുന്നു ചോദ്യം ചെയ്യല് അതിന് ശേഷമായിരുന്നു മര്‍ദ്ദനം.\nപകര്‍ച്ചപ്പനിയേക്കുറിച്ച് വിവരശേഖരണം നടത്താന് വന്നതാണെന്നും നഴ്‌സാണെന്നും പത്മാവതി വ്യക്തമാക്കിയെങ്കിലും നാട്ടുകാര് അതൊന്നും മുഖവിലക്കെടുത്തിരുന്നില്ല. കുട്ടികളെ തട്ടിക്കൊണ്ട് പോവുന്ന സംഘത്തിലെ അംഗമല്ലേ എന്ന് ചോദിച്ചായിരുന്നു മര്‍ദ്ദനം.\nമര്‍ദ്ദനത്തില് പത്മാവതിയുടെ കഴുത്തിന് സാരമായി പരിക്കേറ്റു. നഴ്‌സിനെ കോഴിക്കോട് മെഡിക്കല് കോളേജില് പ്രവേശിപ്പിച്ചു. ഇന്നലെ വൈകിട്ടോടെ പേരാമ്പ്ര പുറ്റംപൊയിലില് വെച്ചായിരുന്നു സംഭവം. പരാതിയുടെ അടിസ്ഥാനത്തില് പേരാമ്പ്ര പോലീസ് കേസ് രജിസ്റ്റര് ചെയ്തു. പ്രതികള് ഒളിവിലാണെന്നാണ് റിപ്പോര്‍ട്ട്.\nകേരളത്തെ, പ്രത്യേകിച്ച് മലബാറിനെ പിടിച്ചുകുലിക്കിയ നിപ്പ വൈറസ് ആദ്യമായി സ്ഥിതീകരിച്ച പ്രദേശമായിരുന്നു പേരാമ്പ്ര. സര്‍ക്കാറിന്റേയും ആരോഗ്യപ്രവര്‍ത്തകരുടെയും ഒറ്റക്കെട്ടായ ഇടപെലിലൂടെ നിപ്പയെ വിജയകരമായി പ്രതിരോധിച്ച പ്രദേശം കൂടിയാണ് പേരാമ്പ്ര. പത്മാവതി ജോലി ചെയ്യുന്ന അതേ ആശുപത്രിയിലെ ലിനി സിസ്റ്ററും നിപ്പ രോഗികളെ ചികിത്സിക്കുന്നതിനിടെ രോഗം പടര്‍ന്ന് മരണപ്പെട്ടിരുന്നു.\nനിപ്പയ്ക്ക ശേഷവും തുടരുന്ന പ്രതിരോധ പ്രവര്‍ത്തനങ്ങളുടെ ഭാഗമായി പകര്‍ച്ചപ്പനിയെക്കുറിച്ച് വിവരശേഖരണം നടത്താന് എത്തിയപ്പോഴാണ് പത്മാവതിക്ക് മര്‍ദ്ദനം ഏല്‍ക്കേണ്ടി വന്നത്. ശരീരപ്രകൃതം കണ്ടാണ് സംശയത്തിന് ഇടയാക്കിയതെന്നും പിന്നീട് മര്‍ദ്ദനം ഏല്‍ക്കേണ്ടി വന്നതെന്നുമാണ് നാട്ടുകാര് നല്‍കുന്ന വിവരം. നിപ്പയെ വിജയകരമായി പ്രതിരോധിച്ചതിന്റെ ഖ്യാതിയില് നില്‍ക്കുന്ന പേരാമ്പ്രക്ക് സംഭവം എന്തായാലും കളങ്കമായിരിക്കുകയാണ്.\nകുട്ടിയെ ഇതര സംസ്ഥാന തൊഴിലാളിയായ സ്ത്രീ തന്റെ ആക്രി പെറുക്കുന്ന ചാക്കിലെടുത്തിട്ട് ഓടിപ്പോയെന്നും അവരെ നാട്ടുകാര് പിടികൂടി കുട്ടിയെ രക്ഷിച്ച്, പോലീസി.ല് എല്‍പ്പിച്ചെന്നുമുള്ള വാര്‍ത്ത ഈയിടെ പേരാമ്പ്രയുടെ സമീപ പ്രദേശമായ വടകരയില് കാട്ടു തീ പോലെ പടര്‍ന്നിരുന്നു. സ്ഥലത്ത് കണ്ടെത്തിയ ഒരു അന്യസംസ്ഥാന സത്രീയുടെ ചിത്രവും വാര്‍ത്തക്കൊപ്പം പ്രചരിക്കപ്പെട്ടിരുന്നു.\nnurse kozhikode perambra മർദ്ദനം കോഴിക്കോട് നിപ്പ\nnurse was nabbed by the natives of kozhikode\nStory first published: Thursday, June 21, 2018, 14:02 [IST]


Dum Laga Ke Haisha / ദം ലഗാ കെ ഹൈഷാ (2015) - എംസോൺ\nDum Laga Ke Haisha / ദം ലഗാ കെ ഹൈഷാ (2015)\nApril 17, 2019 by Shyju S\nഎം-സോണ് റിലീസ് – 1071\nഹരിദ്വാറിൽ വീഡിയോ കാസറ്റ് കട നടത്തുന്ന പ്രേംപ്രകാശ് തിവാരി വീട്ടുകാരുടെ നിർബന്ധം കാരണം, അമിതവണ്ണമുള്ള സന്ധ്യയെ വിവാഹം ചെയ്യുകയാണ്. സന്ധ്യ സ്‌കൂൾ ടീച്ചറാവാൻ പ്രയത്നിച്ചുകൊണ്ടിരിക്കുകയാണ്. അവൾക്കൊരു ജോലി ലഭിച്ചാൽ വീട്ടിലേക്കൊരു വരുമാനവും അതുവഴി സാമ്പത്തിക ബുദ്ധിമുട്ടുകൾക്ക് അറുതിവരികയും ചെയ്യുമെന്ന് പ്രേമിന്റെ അച്ഛൻ വിശ്വസിച്ചു. ഇഷ്ടമല്ലാത്ത വിവാഹത്തിലുള്ള തന്റെ എതിർപ്പൊ, താല്പര്യങ്ങളോ, എന്തിന് ഒരഭിപ്രായം പോലും അച്ഛനോട് തുറന്നുപറയാനുള്ള തന്റേടവും ധൈര്യവും പ്രേമിനില്ലായിരുന്നു. വിവാഹശേഷം പ്രേം സന്ധ്യയെ പൂർണമായും അവഗണിക്കുകയും പരസ്യമായി അപമാനിക്കുകയും ചെയ്യുകയാണ്. അപമാനം സഹിക്കാൻ വയ്യാതെ സന്ധ്യ ഡിവോഴ്സിനൊരുങ്ങുകയാണ്. സൗന്ദര്യം ശരീരത്തിലല്ല, മനസ്സിലാണ് വേണ്ടതെന്ന് ഈ സിനിമ പറയുന്നു.\nയഷ് രാജ് ഫിലിംസിന്റെ ബാനറിൽ ശരത് കടാരിയ രചനയും സംവിധാനവും നിരവഹിച്ച് ആയുഷ്മാൻ ഖുറാന, ഭൂമി പട്നേക്കർ , സഞ്ജയ് മിശ്ര, അൽക അമിൻ തുടങ്ങിയവർ പ്രധാനകഥാപാത്രങ്ങളെ അവതരിപ്പിച്ചിരിക്കുന്നു. “മോഹ് മോഹ് കേ ധാഗേ” എന്ന ഗാനത്തിന് മികച്ച ഗായികയ്ക്കുള്ള ദേശീയ അവാർഡ് മൊണാലി ടാക്കുറിനും, അതേ ഗാനത്തിന് മികച്ച രചയിതാവിനുള്ള അവാർഡ് വരുൺ ഗ്രോവറിനും ലഭിച്ചു. “പർസ്യൂട്ട് ഓഫ് ഹാപ്പിനെസ്” എന്ന സിനിമയുടെ സംഗീതസംവിധായകൻ ആന്ദ്രേ ഗ്വേരയാണ് ഈ സിനിമയുടെ പശ്ചാത്തലസംഗീതം നിർവഹിച്ചത്.\nFiled Under: Comedy, Drama, Hindi, Romance Tagged: Sreejith KP


കേരളത്തിൽ കളിക്കുക എന്നത് വിസ്മയകരമാണ് - സെർജിയോ ലൊബേറ\nഎഫ്‌സി ഗോവക്ക് എതിരെ മരിയോ ആർക്വെസ് കളിക്കുമോ? മറുപടിയുമായി ഷറ്റോറി\nഇന്ത്യക്ക് ഫിഫ റാങ്കിങ്ങിൽ തിരിച്ചടി\nകേരളത്തിൽ കളിക്കുക എന്നത് വിസ്മയകരമാണ് – സെർജിയോ ലൊബേറ\nby Aavesham Media Team7months ago7months ago\nImage Credits - ISL Media\nLast updated7months ago by Aavesham Media Team\nകേരളത്തിൽ കളിക്കുക എന്നത് വിസ്മയകരമാണെന്ന് എഫ്‌സി ഗോവ കോച്ച് സെർജിയോ ലൊബേറ. കേരളാ ബ്ലാസ്റ്റേഴ്സിനെതിരെ കൊച്ചിയിൽ വെച്ച് നടക്കുന്ന ഇന്ത്യൻ സൂപ്പർ ലീഗ് മത്സരത്തിന് മുന്നോടിയായി സംസാരിക്കുകയായിരുന്നു കോച്ച്.\n“കേരളത്തിൽ കളിക്കുക എന്നത് വിസ്മയകരമാണ്. ഈ ഗ്രൗണ്ടിൽ [കേരളാ ബ്ലാസ്റ്റേഴ്സിന്റെ ഹോം ഗ്രൗണ്ടിൽ] കളിക്കുക എന്നത് വിസ്മയകരമാണ്.” കോച്ച് പറഞ്ഞു. ഇങ്ങനത്തെ അന്തരീക്ഷത്തിലും സ്റ്റേഡിയത്തിലും കളിക്കാനാണ് പ്രഫഷണലുകൾ പ്രവർത്തിക്കുന്നത് എന്നും കോച്ച് വ്യക്തമാക്കി.\n“ഇത് ഞങ്ങൾക്ക് കൂടുതൽ സമ്മർദ്ദവും, കൂടുതൽ ബുദ്ധിമുട്ടുമാണെന്ന് ഞാൻ കരുതുന്നില്ല. ഒരു കോച്ച് എന്ന നിലയിൽ, എല്ലാ മത്സരവും നിറഞ്ഞ സ്റ്റേഡിയത്തിലും, ഈ അന്തരീക്ഷത്തിലുമാണ് കളിയ്ക്കാൻ ആഗ്രഹിക്കുന്നത്.” കോച്ച് പറഞ്ഞു.\nഡിസംബർ ഒന്നിനാണ് എഫ്‌സി ഗോവ കേരളാ ബ്ലാസ്‌റ്റേഴ്‌സിനെ നേരിടുന്നത്.\nby Bhoopesh4months ago3months ago


todays headlines news round up ഇന്നത്തെ പ്രധാന വാര്‍ത്തകള് (09-04-2021)\nകൂത്തുപറമ്പിൽ മുസ്ലിം ലീഗ് പ്രവർത്തകൻ മൻസൂറിന്റെ കൊലപാതകം ആസൂത്രിതമെന്ന് പി. കെ കുഞ്ഞാലിക്കുട്ടി. അന്വേഷണം പ്രഹസനമാണ്. അന്വേഷണ സംഘത്തെ മാറ്റണം. സർക്കാരിൽ നിന്ന് നീതി ലഭിച്ചില്ലെങ്കിൽ മറ്റ് മാർഗങ്ങൾ നോക്കുമെന്നും കുഞ്ഞാലിക്കുട്ടി മാധ്യമങ്ങളോട് പറഞ്ഞു.\nരാജ്യസഭാ തെരഞ്ഞെടുപ്പ് മാറ്റി വച്ചത് നിയമോപദേശം ലഭിച്ചതിനു ശേഷമെന്ന് തെരഞ്ഞെടുപ്പ് കമ്മീഷൻ ഹൈക്കോടതിയിൽ. നിയമസഭാ തെരഞ്ഞെടുപ്പ് നടക്കുന്ന സാഹചര്യം കൂടി കണക്കിലെടുത്തായിരുന്നു രാജ്യസഭയിലേക്കുള്ള തെരഞ്ഞെടുപ്പ് മാറ്റി വച്ചത്. പുതിയ നിയമസഭ നിലവിൽ വരുമ്പോൾ ജനഹിതം കൂടി കണക്കിലെടുക്കേണ്ടി വരും.\nമൻസൂർ വധക്കേസ് അന്വേഷിക്കുന്ന ക്രൈംബ്രാഞ്ച് ഉദ്യോഗസ്ഥൻ സിപിഐഎം നേതാക്കളുടെ വിശ്വസ്തൻ; അട്ടിമറി ശ്രമമെന്ന് കെ. സുധാകരൻ\nകൂത്തുപറമ്പ് മൻസൂർ വധക്കേസിൽ അന്വേഷണ ഉദ്യോഗസ്ഥനെതിരെ കെ. സുധാകരൻ എം. പി. കേസ് അന്വേഷിക്കുന്ന ക്രൈംബ്രാഞ്ച് ഡിവൈഎസ്പി ഇസ്മയിൽ സിപിഐഎം നേതാക്കളുടെ വിശ്വസ്തനാണ്. കേസ് അട്ടിമറിക്കാൻ ശ്രമം നടക്കുന്നതായും സുധാകരൻ പറഞ്ഞു.\nരാജ്യത്ത് വീണ്ടും ഒരു ലക്ഷം കടന്ന് കൊവിഡ് കേസുകൾ; 780 മരണം\nരാജ്യത്ത് പ്രതിദിന രോഗികളുടെ എണ്ണം വീണ്ടും ഒരു ലക്ഷം കടന്നു. 24 മണിക്കൂറിനിടെ 1,31,968 പേർക്കാണ് രോഗം സ്ഥിരീകരിച്ചത്. ഇത് വരെയുള്ള എറ്റവും ഉയർന്ന കണക്കാണ് ഇത്.\nതനിക്കെതിരായ അഭിഭാഷകൻ ഹരീഷ് വാസുദേവന്റെ ഫേസ്ബുക്ക് പോസ്റ്റ് ഗൂഢാലോചനയുടെ ഭാഗമെന്ന് വാളയാർ പെൺകുട്ടികളുടെ അമ്മ. ഈ ഗൂഢാലോചനയ്ക്ക് പിന്നിൽ മുഖ്യമന്ത്രിയാണെന്നും വാളയാർ പെൺകുട്ടികളുടെ അമ്മ പ്രതികരിച്ചു.


130 രാജ്യങ്ങളില് നിന്നായി 180 ബിഷപ്പുമാരും 10 കന്യാസ്ത്രീകളും നാല് ദിവസം നീളുന്ന യോഗത്തില് പങ്കെടുക്കുന്നുണ്ട്.\n21 Feb, 2019 at 02:53 PM\nലോകത്താകമാനം ക്രിസ്തീയ സഭകളെ പ്രതിക്കൂട്ടിലാക്കുന്ന ലൈംഗികാതിക്രമ കേസുകള് വര്‍ധിച്ച സാഹചര്യത്തിലാണ് ചരിത്രത്തില് ആദ്യമായി മാര്‍പാപ്പ യോഗം വിളിച്ചു ചേര്‍ക്കുന്നത്. 130 രാജ്യങ്ങളില് നിന്നായി 180 ബിഷപ്പുമാരും 10 കന്യാസ്ത്രീകളും നാല് ദിവസം നീളുന്ന യോഗത്തില് പങ്കെടുക്കുന്നുണ്ട്.\nവികാര നിര്‍ഭരമായാണ് യോഗത്തെ മാര്‍പാപ്പ അഭിസംബോധന ചെയ്തത്. നീതിക്കായുള്ള കുരുന്നുകളുടെ കരച്ചില് കേൾക്കാതെ പോകരുതെന്ന് മാര്‍പാപ്പ പറഞ്ഞു. അതിക്രമങ്ങളെ കേവലം അപലപിച്ചാല് മാത്രം പോരാ. ശക്തമായ നടപടി വേണമെന്നും പോപ്പ് കൂട്ടിച്ചേര്‍ത്തു.\nകാലങ്ങളായി ക്രൈസ്തവ സഭയ്ക്ക് മേല് നിഴല് വീഴ്ത്തുന്ന ബാലപീഡനത്തിന് അവസാനമുണ്ടാക്കാനുള്ള നടപടിയുടെ ആദ്യ പടിയായാണ് മാര്‍പാപ്പയുടെ അധ്യക്ഷതയിലുള്ള ഈ യോഗത്തെ നോക്കിക്കാണുന്നത്.\nPope Francefrancis marpapaCatholic


വൈക്കം വിജയലക്ഷ്മിക്ക് കൂട്ടായി ഇനി അനൂപ് | vaikom vijayalakshmi getting married to anoop singer vaikom vijayalakshmi\nSep 6, 2018, 03:47 PM IST\nഒക്ടോബര് 22-ന് വൈക്കം മഹാദേവക്ഷേത്രത്തില് രാവിലെ 10.30-നും 11.30-നും ഇടയ്ക്കുള്ള സമയത്ത് അനൂപ് വിജയലക്ഷ്മിയെ മിന്നുചാര്‍ത്തും.\nവൈക്കം: മലയാളത്തിന്റെ പ്രിയഗായിക ഡോ. വൈക്കം വിജയലക്ഷ്മി വിവാഹിതയാകുന്നു. പാലാ പുലിയന്നൂര് കൊച്ചൊഴുകയില് നാരായണന്‍നായരുടെയും ലൈലാ കുമാരിയുടെയും മകന് മിമിക്രി ആര്‍ട്ടിസ്റ്റ് എന്.അനൂപാണ് വരന്. 10-ന് രാവിലെ 10-നും 11-നും ഇടയ്ക്കുള്ള സമയത്ത് വിജയലക്ഷ്മിയുടെ വസതിയില് വിവാഹനിശ്ചയവും മോതിരംമാറ്റ ചടങ്ങും നടക്കും.\nഒക്ടോബര് 22-ന് വൈക്കം മഹാദേവക്ഷേത്രത്തില് രാവിലെ 10.30-നും 11.30-നും ഇടയ്ക്കുള്ള സമയത്ത് അനൂപ് വിജയലക്ഷ്മിയെ മിന്നുചാര്‍ത്തും. ഇന്റീരിയര് ഡെക്കറേഷന് കോണ്‍ട്രാക്ടര് കൂടിയാണ് അനൂപ്. വിജയലക്ഷ്മിയുടെ സംഗീത വൈഭവത്തില് ആരാധകനായിരുന്ന അനൂപ് വിജയലക്ഷ്മിയെ ജീവിതപങ്കാളിയായി തിരഞ്ഞെടുക്കുകയായിരുന്നു. കലാരംഗത്തും സംഗീത രംഗത്തും അറിവും പരിചയവുമുള്ള അനൂപിന്റെ വ്യക്തിപ്രഭാവം വിജയലക്ഷ്മിയെ ആകര്‍ഷിച്ചു.\nVaikom Vijayalakshmi Honourary doctorate\nvaikom vijayalakshmi onam special


World's largest vivid pink diamond up for auction, could fetchawhopping $38 mn: All you need to know | ലോകത്തിലെ ഏറ്റവും വലുതും തിളക്കമാര്‍ന്നതുമായ വജ്രം പര്‍പ്പിള്-പിങ്ക് ലേലത്തിന്; വില 279 കോടി രൂപ - Financialviews.in\nലോകത്തിലെ ഏറ്റവും വലുതും തിളക്കമാര്‍ന്നതുമായ വജ്രം പര്‍പ്പിള്-പിങ്ക് ലേലത്തിന്; വില 279 കോടി രൂപ\nമോസ്‌കോ: ലോകത്തിലെ ഏറ്റവും വലുതും തിളക്കമാര്‍ന്നതുമായ വജ്രങ്ങളിലെന്നായ പര്‍പ്പിള്-പിങ്ക് ലേലത്തിന്. സോതെബിയിലെ ജനീവ മാഗ്‌നിഫിഷ്യന്റ് ജൂവലേഴ്സിന്റെ പക്കലുള്ള വജ്രമാണ് നവംബര് 11-ന് ലേലത്തിലൂടെ വില്‍ക്കുന്നത്. 'ദി സ്പിരിറ്റ് ഓഫ് റോസ്' എന്നു വിളിപ്പേരുള്ള വജ്രം 14.83 കാരറ്റാണ്.\n3.8 കോടി യു.എസ്. ഡോളറാണ് (279 കോടിയോളം രൂപ) വില പ്രതീക്ഷിക്കുന്നതെന്ന് അന്താരാഷ്ട്രമാധ്യമങ്ങള് റിപ്പോര്‍ട്ടുചെയ്തു. റഷ്യയുടെ വടക്കുകിഴക്കുള്ള സഖായില് അല്‍റോസയുടെ ഉടമസ്ഥതയിലുള്ള ഖനിയില്‍നിന്നാണ് 2017-ല് 27.85 കാരറ്റ് പരുക്കന് പിങ്ക് വജ്രം ലഭിച്ചത്. സെര്‍ജി ഡയാഗിലേവാണ് ദീര്‍ഘവൃത്താകൃതിയില് ഇപ്പോഴുള്ളരീതിയില് വജ്രം രൂപപ്പെടുത്തിയത്.\nRead more topics: # പര്‍പ്പിള്-പിങ്ക്, # pink diamond,


Tome Jose Thadiyampaadu Writing About Israyel Journey in Marunadan Malayali | പൂക്കളുടെ നഗരം അഥവാ സീസേറിയ- ഇസ്രയേൽ യാത്ര2- MarunadanMalayalee.com\nSeptember 28, 2012 | 10:40 AM IST | Permalink\nമഹാത്മഗാന്ധി ഒരിക്കൽ പറഞ്ഞു ഇന്ത്യയിൽ നിന്നും മതത്തെ ഒഴിവാക്കാൻ ശ്രമിക്കുന്നത് മണ്ണിൽ നിന്നും മരണത്തെ ഒഴിവാക്കാൻ ശ്രമിക്കുന്നതിന് തുല്ല്യമാണ് എന്ന്. എന്നാൽ ഇന്ത്യയിൽ സോഷ്യലിസ്റ്റ് രാഷ്ട്രീയ പ്രസ്ഥാനങ്ങൾ ശക്തി പ്രാപിക്കുകയും മതശക്തികളുടെ സ്വാധീനം കുറിച്ച് കൊണ്ട് വരുന്നതിനുള്ള ശ്രമം ശക്തി പ്രാപിക്കുകയും ചെയ്യുന്നുണ്ട്. ഇതിന് സമാനമായ ഒരു രാഷട്രീയ സാഹചര്യമാണ് ഇസ്രയേലിലും കാണുന്നത്. ഇവിടെയും മതവും രാഷ്ട്രീയവും ഇഴപിരിഞ്ഞ് കിടക്കുന്ന ഇന്ത്യയുമായി മറ്റൊരു സമാനതയുള്ളത്. ഇന്ത്യയിലെ ജനസംഖ്യയുടെ 80% ഹിന്ദുക്കൾ ആണെങ്കിൽ ഇസ്രയേൽ ജനസംഖ്യക്ക് 75.3% യഹൂദരും ബാക്കിയാവുന്ന 25% ൽ ബഹുഭൂരിപക്ഷവും അറബ് മുസ്ലീമും. ക്രിസ്റ്റ്യൻസിന് മൂന്നാമത്തെ സ്ഥാനമാണ് ഉള്ളത്.\nഇന്ത്യ 1947ൽ ബ്രിട്ടനിൽ നിന്നും സ്വാതന്ത്രം നേടി. ഇസ്രയേൽ 1948 ൽ ബ്രിട്ടനിൽ നിന്നും യുഎന്നിൽ നിന്നും സ്വാതന്ത്രം പ്രഖ്യാപിച്ചു. ഇവിടുത്തെ താമസരീതി തികച്ചും മതാടിസ്ഥാനത്തിൽ തന്നെയാണ്. യഹൂദർ അവരുടെ പ്രത്യേക സെറ്റിൽമെന്റുകളിലാണ് താമസിക്കുന്നത്. മുസ്ലീമും ക്രിസ്റ്റ്യൻസും ഒരു പട്ടണത്തിൽ ഒരുമിച്ച് താമസിക്കുന്നു അതിന്റെ കാരണം അവർ രണ്ടും അറബിവംശം ആണ് എന്നുള്ളതാണ്. എങ്കിലും അവരുടെ ഇടയിലും മതപരമായ വിഭജനം വളരെ ശക്തമാണ് എന്നാണ് ഗൈഡിൽ നിന്നും മനസ്സിലാക്കാൻ കഴിഞ്ഞത്.\nരണ്ടാമത്തെ ദിവസത്തെ ഞങ്ങളുടെ യാത്രയുടെ ഭാഗമായി രാവിലെ6മണിക്ക് എഴുന്നേറ്റ്7മണിക്ക് ബ്രേക്ക് ഫാസ്റ്റ് കഴിച്ച് 8 മണിക്ക് കോച്ചിൽ കയറണം എന്ന് ഗൈഡ് അറിയിച്ചിരുന്നു. അതനുസരിച്ച് രാവിലെ എല്ലാവരും റെഡിയായിരുന്നു. ബ്രേക്ക് ഫാസ്റ്റ് കൂടുതലും സാലഡുകളും ബ്രെഡും ഒക്കെയായിരുന്നു. ഇതിനിടയിൽ കൂടെ വന്ന കുടുംബിനികൾ പറയുന്നത് കേട്ടു ഒരാഴ്ച്ച പാത്രംകഴുകലിൽ നിന്നും രക്ഷപ്പെട്ടല്ലോ എന്ന്. വളരെ നല്ല രുചികരമായ ഭക്ഷണം എല്ലാവരും നന്നായി ആസ്വദിച്ചു. അതിന് ശേഷം യാത്ര ആരംഭിച്ചു. ഇസ്രയേലിലെ ഏറ്റവും ഫല ഭൂയിഷ്ടമായ ടിബേറിയസ് ഏരിയായിൽ കൂടി ഞങ്ങൾ യാത്ര ചെയ്തപ്പോൾ അവിടെ വാഴ കൃഷിയും ഒലിവ് കൃഷിയും ചോളവും മാങ്ങയും മാതള നാരങ്ങായും ഒക്കെ കാണാൻ കഴിഞ്ഞു. പോയ വഴിയിൽ മഗ്ദലന മറിയത്തിന്റെ വീട് ഇരുന്ന പ്രദേശം ഗൈഡ് കാണിച്ചു തന്നു. മലകളുടെ നാടായ ഇസ്രയേലിലൂടെയുള്ള യാത്ര ഏതാണ്ട് ഇടുക്കിയിലെ യാത്രയ്ക്ക് സമാനമായിരുന്നു. എങ്കിലും ഈ മലയിലൂടെ ഉള്ള റോഡുകൾ വളരെ നന്നായിട്ടാണ് നിർമ്മിച്ചിരിക്കുന്നത്. വഴി നടപ്പുകാരെ വളരെ അപൂർവ്വമായി മാത്രമേ കാണാൻ കഴിയൂ.എല്ലാവരും തന്നെ വാഹനങ്ങൾ ഉപയോഗിക്കുന്നു.\nഞങ്ങളുടെ യാത്ര മെഡിറ്റനേറിയൻ കടലിന്റെ തീരത്തുള്ള ഒരു പഴയകാല പട്ടണം ആയ സീസേറിയ കാണുന്നതിന് വേണ്ടിയായിരുന്നു. പോയ വഴിയിൽ ഈ പട്ടണത്തിന്റെ ചരിത്രം ഗൈഡ് വിദശീകരിച്ച് നൽകി. പൂക്കളുടെ സിറ്റി എന്നറിയപ്പെടുന്ന സീസേറിയ ഇസ്രയേലിലെ സമ്പന്ന്മാരുടെ വാസകേന്ദ്രമാണ്.\nക്രിസ്തുവിന് 20 വർഷം മുൻപ് (ബിസി 20) ഹെറോദോസ് എന്ന മഹാനായ രാജാവാണ് ഈ പട്ടണം പുനർനിർമ്മിച്ചത്. മെഡിറ്റനേറിയൻ കടലിന്റെ തീരത്തുള്ള ഈ പട്ടണം അത് നിർമ്മിക്കുന്ന കാലത്ത് പാലസ്റ്റയിനിലെ ഏറ്റവും മനോഹരമായ പട്ടണമായിരുന്നു. ഹെറോദോസ് രാജാവിന്റെ കൊട്ടാരവും പൊതു ഭരണ കേന്ദ്രങ്ങളും മാർക്കറ്റും, ടെമ്പിയും, റോമിലെ കൊളേസിയത്തിന്റെ മാതൃകയിൽ നിർമ്മിച്ച അമ്പി തീയേറ്ററും എല്ലാം സീസേറിയയെ കൂടുതൽ മനോഹരമാക്കിയിരുന്നു ഹെറോദ് ഇതിന് സീസേറിയ എന്ന് പേരിടാൻ കാരണം അന്ന് റോം ഭരിച്ചിരുന്ന അഗസ്റ്റസ് സീസറെ പ്രീതിപ്പെടുത്തുന്നതിന് വേണ്ടിയായിരുന്നു. അക്കാലത്ത് പണി കഴിപ്പിച്ച അക്വാഡെറ്റ്(വാട്ടർ സപ്ലൈ സിസ്റ്റംസ്) ഇന്നും നിലനിൽക്കുന്നുണ്ട്. 12 മൈൽ അകലെയുള്ള മലയിൽ നിന്നും ആയിരുന്നു വെള്ളം സിസേറിയയിൽ എത്തിച്ചിരുന്നത്. ഞങ്ങൾ ഹെറോദോസിന്റെ കൊട്ടാരവും മാർക്കറ്റും ഒക്കെ ഇരുന്ന സ്ഥലം കാണുന്നതിന് മുൻപ് ആ പട്ടണത്തിന്റെ അനിമേഷൻ ഫിലിം ഒരു ചെറിയ തീയേറ്ററിൽ കൊണ്ടുപോയി കാണിച്ചു. ഏകദേശം 5000തോളം പേർക്കിരിക്കാവുന്ന ആമ്പി തീയേറ്ററും കുതിര ഓട്ടത്തിന് ഉപയോഗിച്ചിരുന്ന ഗ്രൗണ്ടും ഹെറോദോസിന്റെ കൊട്ടാരത്തിന്റെ അവശിഷ്ടങ്ങളും എല്ലാം 1959 മുതൽ 1964 വരെ ഇറ്റാലിയൻ ആർക്കിയോളജിസ്റ്റുകൾ നടത്തിയ പര്യവേഷണത്തിന്റെ ഭാഗമായിട്ടാണ് കണ്ടെത്തിയത്.\nഅക്കാലത്ത് പണിത അമ്പി തീയേറ്റർ ഇപ്പോഴും കേടു കൂടാതെ നിലനിൽക്കുന്നുണ്ട്. അതിന്റെ അണ്ടർ ഗ്രൗണ് പാസ്സേജും കാണാം അതിലൂടെയായിരുന്നു ഗ്ലാഡിയേറ്റർമാരെയും വന്യ മൃഗങ്ങളെയും തടവ് പുള്ളികളെയും ഒക്കെ മത്സരത്തിനായി കൊണ്ട് വന്നിരുന്നത്. അവിടെ റോമാക്കാരുടെ കാലഘട്ടത്തിൽ പണിത കിണറും അക്കാലത്ത് സമൂഹത്തിലെ ഉയർന്നവരെയും സാധാരണക്കാരെയും സംസ്‌കരിക്കുന്ന കല്ലുകൊണ്ടു നിർമ്മിച്ച ശവ കുടീരങ്ങളും ഒക്കെ കാണാൻ കഴിഞ്ഞു. ഹെറോദിന്റെ കാലഘട്ടത്തിന് ശേഷം ഇസ്രയേലിന്റെ നേരിട്ട ഉള്ള ഭരണം റോം ഏറ്റെടുത്തു. അന്ന് റോമിന്റെ ഹെഡ് ക്വാർട്ടേർസ് ആയിരുന്ന സിസേറിയ റോമൻ ഗവർണർ ആയിരുന്ന പന്തിയോസ് പീലാത്തോസ് അന്ന് താമസിച്ചിരുന്നത് സിസേറിയയിൽ ആയിരുന്നു യഹൂദരുടെ പ്രധാന ഉത്സവമായ പാസ് ഓവറിൽ പങ്കെടുക്കാൻ അദ്ദേഹം ജറുശലേമിൽ എത്തിയപ്പോൾ ആണ് ക്രിസ്തുവിനെ അദ്ദേഹത്തിന്റെ മുൻപിൽ ഹാജരാക്കുകയും അദ്ദേഹം ക്രിസ്തുവിൽ കുറ്റം ഒന്നും കാണാതെ കൈകഴുകി ഒഴിയുകയും ചെയ്തത്. ആർക്കിയോളജിക്കാർ സിസേറിയയിൽ നിന്നും പീലാത്തോസിന്റെ പേര് എഴുതിയ ഫലകം കണ്ടെത്തുകയും അത് ഇസ്രയേൽ മ്യൂസിയത്തിൽ സൂക്ഷിക്കുകയും ചെയ്തിട്ടുണ്ട്.\nഈ ഫലകം ഇന്നു വരെ കണ്ടെത്തിയിരിക്കുന്ന ക്രിസ്തുവിന്റെ കാലഘട്ടത്തെപ്പറ്റിയുള്ള ചരിത്രപരമായ തെളിവാണ്. അത് പോലെ തന്നെ സെന്റ് പോളിനെ ഇവിടെ രണ്ട് വർഷക്കാലം തടവിൽ ഇട്ടിട്ടുണ്ട്. യദൂദൻ അല്ലായിരുന്ന സെന്റ് പോൾ ജറുശലേം ദേവാലയത്തിന്റെ യഹൂദർക്ക് മാത്രം കയറാവുന്ന സ്ഥലത്ത് കയറി എന്നതായിരുന്നു അദ്ദേഹത്തിനെതിരെയുള്ള കുറ്റം. അതിന് ശേഷമാണ് അദ്ദേഹത്തെ റോമിൽ കൊണ്ട് പോയി തല വെട്ടിയത്.\nഞങ്ങളുടെ കൂടെ ഉണ്ടായിരുന്ന ഫാ. എബ്രഹാം ഗൈഡിനോടു ചോദിച്ചു - ഈ സിസേറിയ തന്നെയാണോ ക്രിസ്തു.? എന്ന്. ''ഞാൻ ആരാണ് എന്നാണ് നിങ്ങൾ വിശ്വസിക്കുന്നത്‌ന'ന' എന്നു ശിഷ്യന്മാരോട് ചോദിച്ചപ്പോൾ ''നീ ക്രിസ്തുവാണ് എന്ന് പത്രോസ് ഏറ്റ് പറഞ്ഞ സ്ഥലം എന്ന ചോദ്യത്തിന് അത് സിസേറിയ ഫിലിപ്പിയാണ് എന്നും ഇത് സിസേറിയ ആണെന്നും ഗൈഡ് മറുപടി നൽകി.\nറോമൻ കാലഘട്ടത്തിന് ശേഷം 638 മുസ്ലിംസ് ഇസ്രയേൽ കീഴ്‌പ്പെടുത്തിയപ്പോൾ അവർ സിസേറിയ പിടിച്ചെടുത്തു. അവിടെ റോമൻസ് സ്ഥാപിച്ചിരുന്ന പള്ളികൾ മുസ്ലിം മോസ്‌ക്കുകൾ ആക്കി മാറ്റി ഇസ്രയേൽ മുഴുവൻ തന്നെ പള്ളികൾ മോസ്‌ക്കുകൾ ആക്കി മാറ്റി പിന്നീട് കുരിശു യുദ്ധക്കാർ മുസ്ലിംങ്ങളെ പരാജയപ്പെടുത്തിയപ്പോൾ മോസ്‌ക്കുകൾ എല്ലാം വീണ്ടും പള്ളികൾ ആക്കി മാറ്റി. 1291ൽ പൂർണ്ണമായി നശിക്കപ്പെട്ട ഈ പട്ടണം മണൽ വീണുമൂടിപോയിരുന്നു. 1956 തുടങ്ങിയ ആർക്കിയോളജിക്കൽ പഠനത്തിലൂടെയാണ് പിന്നീട് കണ്ടെത്തിയത്.\nസിസേറിയയിൽ നിന്നും ഞങ്ങൾ നേരെ പോയത് ഇസ്രയേലിന്റെ ഫ്യൂച്ചർ എന്നറിയപ്പെടുന്ന ഹൈഫ എന്ന പട്ടണം നിലനിൽക്കുന്ന മൗണ്ട് കാർമൽ എന്ന മലയിലേക്കായിരുന്നു അവിടെ സ്റ്റെല്ല മരിയ പള്ളിയിൽ നടന്ന കുർബാനയിൽ പങ്കെടുത്ത് അവിടെ തന്നെയുള്ള പ്രവാചകൻ ഏലിയ പാർത്തിരുന്ന ഗുഹയും സന്ദർശിച്ചതിന് ശേഷം മലയിൽ നിന്നും അതിമനോഹരമായ ബഹായ് മതക്കാരുടെ അമ്പലവും ഹൈഫ പട്ടണവും കണ്ടു. അവിടെ വച്ച് മഹാരാഷ്ടയിൽ നിന്നും 1967ൽ കുടിയേറി ഇസ്രയേലിൽ താമസിക്കുന്ന ഒരു യഹൂദനെ കാണാൻ ഇടയായി 2000 വർഷം മുമ്പ് അദ്ദേഹത്തിന്റെ കുടുംബം ഇന്ത്യയിൽ കുടിയേറിപാർത്തിരുന്നു. അദ്ദേഹവുമായി കൊച്ചിയിൽ നിന്നും കുടിയേറി ഇസ്രയേലിൽ താമസിക്കുന്ന യഹൂദന്മാരെപ്പറ്റിയൊക്കെ സംസാരിച്ചു. ഇസ്രയേലിലും ഇംഗ്ലണ്ടിലുമുള്ള യഹൂദന്മാർക്ക് കൊച്ചി നല്ലതുപോലെ അറിയാം. ഞാൻ സംസാരിച്ച യഹൂദരോടെല്ലാം കൊച്ചിയിൽ നിന്നും വരുന്നു എന്നാണ് പറഞ്ഞത്. കഴിഞ്ഞ 2000 വർഷത്തെ ചരിത്രത്തിൽ യഹൃദർ സുരക്ഷിതരായിരുന്ന ആകെ സ്ഥലം കൊച്ചിയും ഇന്ത്യയും ഒക്കെയായിരുന്നു എന്ന് അവർക്കെല്ലാം അറിയാം. മൗണ്ട് കാർമൽ മലയിൽ നിന്നും ഹൈഫ പട്ടണത്തിന്റെ കാഴ്ച്ച അവർണനീയം ആയിരുന്നു.\nഹൈഫയിൽ നിന്നും വളരെ പഴയ ഒരു പട്ടണം ആയ അക്കോ കാണാൻ പോയി ഈ പട്ടണം കുരിശ് യുദ്ധക്കാരുടെ ആസ്ഥാനമായിരുന്നു. അക്കാലത്ത് കുരിശ് യുദ്ധക്കാർ പണിത അണ്ടർ ഗ്രൗണ്ട് വാട്ടർ സിസ്റ്റവും വെയർ ഹൗസുകളും അക്കാലത്ത് ഉപയോഗിച്ചിരുന്ന ടോയ്‌ലറ്റുകളും ഒക്കെ കണ്ടു. ഏകദേശം7മണിയോടെ ഗലീലിയ കടൽക്കരയിൽ ഉള്ള ഞങ്ങളുടെ ഹോട്ടലിൽ തിരിച്ചെത്തി. ഏകദേശം 38 ഡിഗ്രി ചൂടു ആയിരുന്നതു കൊണ്ട് എല്ലാവരും യാത്ര മടുത്തിരുന്നു. കുളിച്ചു ഭക്ഷണവും കഴിച്ചു ഹോട്ടലിനോടു ചേർന്നിരിക്കുന്ന ചരിത്രപ്രസിദ്ധമായ ബീറ്റിട്ട്യുഡ് പള്ളിയുടെ തിണ്ണയിൽ ഇരുന്നു ശാന്തി പ്രാർത്ഥനയും കഴിഞ്ഞ ഞങ്ങൾ ഉറങ്ങാൻ പോയി.


ഓട്ടോയില് മാത്രം കയറുന്ന ലാളിത്യത്തിന്റെ പിതാവിനെ ഞങ്ങള് പൂക്കളുമായി കാത്തിരിക്കുന്നു; നാടകമത്സരത്തില് ഒന്നാം സ്ഥാനം പിതാവ് നേടും. ചിലരുടെ കയ്യിൽ തുണ്ട് 'കടലാസുണ്ട് ! തിരുബാലജന സംഖ്യം’ നടത്തിയ അന്വേഷണ റിപ്പോര്‍ട്ട് | Daily Indian Herald\nJanuary 11, 2018 4:20 am By : Indian Herald Staff\nകൊച്ചി . സീറോ മലബാർ സഭയിലെ ഭുമി കുംഭകോണത്തിൽ ഒന്നിനു പുറകെ ഒന്നായ അന്വേഷണ കമ്മീഷനെ നിയമിക്കുകയും വൈദിക സമതി റിപ്പോർട്ട് പൂഴ്ത്തിവെക്കുകയും ചെയ്ത കര്‍ദ്ദിനാള് മാര് ജോര്‍ജ്ജ് ആലഞ്ചേരിയെ പരിഹസിച്ച് ‘തിരുബാലജന സംഖ്യം’ വസ്തു ഇടപാടില് നടത്തിയ അന്വേഷണ റിപ്പോര്‍ട്ട് എന്ന പേരില് ഒരു നോട്ടീസ് പുറത്തിറങ്ങി.\nഅതിരൂപതയുടെ വസ്തുകച്ചവടത്തില് തെറ്റില്ലെന്നും മാത്രമല്ല വന് ലാഭമാണുണ്ടായതെന്നുമാണ് നോട്ടീസിലെ പരിഹാസം. ഓട്ടോയില് മാത്രം കയറുന്ന ലാളിത്യത്തിന്റെ പ്രതീകമായ പിതാവിന് വന് ലാഭമുണ്ടാക്കിത്തന്നതില് സ്വീകരിക്കാനായി പൂക്കളുമായി കാത്തിരിക്കുന്നു എന്നാണ് നോട്ടീസിലെ പരിഹാസം.\nപിതാവിന്റെ സുകൃതത്തിന് 50 കോടി പുണ്യം കിട്ടുമെന്നും ഇടനിലക്കാരനാണെന്നു പറയുന്ന സാജു വര്‍ഗീസ് വിശുദ്ധനാണെന്നു മായാവിയുടെ കഥയിലുണ്ടെന്നും നോട്ടീസില് പറയുന്നു. പിതാവ് നെറ്റിയില് തൊട്ടപ്പോള് സാജു കോഹിനൂര് രത്‌നമായി മാറിയെന്നും നോട്ടീസില് പറയുന്നു.\nപിക്‌നിക്കിന് പോകാന് സ്ഥലം വാങ്ങിയതില് ഒന്നരക്കോടി ഉമ്മകള് സമര്‍പ്പിക്കുന്നതായും പിതാവിനെപ്പറ്റി അപവാദപ്രചാരണം നടത്തുന്നതെന്നു സാത്താന്റെ കുഞ്ഞുങ്ങളാണെന്നും പരിഹാസമുണ്ട്. യുവജനോത്സവത്തിന് പങ്കെടുത്താല് തങ്ങളുടെ പിതാവ് നാടകത്തില് ഒന്നാമതെത്തുമെന്നും നോട്ടീസിലൂടെ കളിയാക്കുന്നു.\nഈശോയുടെ ഏറ്റവും അഭിവന്ദ്യനായ കര്‍ദ്ദിനാള് തിരുമേനി മുമ്പാകെ തിരുബാല ജന സംഖ്യത്തിന്റെ CID വിഭാഗം ഒരു കുഞ്ഞ് റിപ്പോര്‍ട്ട് സമര്‍പ്പിക്കുന്നു.\n1. എറണാകുളം-അങ്കമാലി അതിരൂപതയിലെ വസ്തു കച്ചവടത്തില് സാങ്കേതികമായ തെറ്റുകളി\nല്ലെന്ന് മാത്രമല്ല വലിയ ലാഭവുമാണ്. ഇത്ര വലിയ ലാഭം ഉണ്ടാക്കിയതിന് ഞങ്ങള് ഒരു സ്വീകരണം നല്‍കാന് തീരുമാനിച്ചിട്ടുണ്ട്. ഓട്ടോയില് മാത്രം കയറുന്ന ലാളിത്യത്തിന്റെ പിതാവിനെ ഞങ്ങള് പൂക്കളുമായി കാത്തിരിക്കുന്നു.\n2. ഒരു കൈ ചെയ്യുന്നത് മറു കൈ അറിയാതെ രഹസ്യമായി ദാന ധര്‍മ്മങ്ങളില് ഏര്‍പ്പെടുന്ന പിതാവിന്റെ സത്പ്രവര്‍ത്തിക്ക് ദൈവം സ്വര്‍ഗ്ഗം തരും. പിതാവിന്റെ സുകൃതത്തിന് 50 കോടി പുണ്യം കിട്ടുമെന്ന് അജ്മല് സാക്ഷ്യപ്പെടുത്തിയിട്ടുണ്ട്.\n3. സാജു വര്‍ഗ്ഗീസ് കുന്നേല് പലരും പറയുന്നതുപോലെ മോശക്കാരനല്ല. പിതാവ് പരിചയെപ്പടുന്നവരെല്ലാം തന്നെ പ്രഥമ ദൃഷ്ട്യാ വിശുദ്ധന്‍മാരാണെന്ന് മായാവീടെ കഥയിലുണ്ട്. സാജുവിന്റെ കുട്ടികളെ കൂടുതല് പിടിക്കാതിരിക്കാന് പിതാവിന്റെ രുദ്രാക്ഷമാല സഹായിക്കും. കൈകുരിശുകൊണ്ട് പിതാവ് സാജുവിന്റെ നെറ്റിയില് തൊട്ടപ്പോള് സാജു കോഹിനൂര് രത്‌നമായി മാറി.\n4. ഞങ്ങള്‍ക്ക് പിക്‌നിക്ക് പോകാന് ദേവി കുളത്ത് സ്ഥലം വാങ്ങിയതിന് ഒന്നര കോടി ഉമ്മകള്.\n5. എല്ലാ കോപ്പിയടിയും പിടിക്കുന്ന ജോഷിയെന്ന സ്‌പൈഡര്‍മാന്റെ കൈയ്യില് ഒരുപാട് തുണ്ടു പേപ്പറുകളുണ്ട്. 4B യിലെ സ്‌നേഹയുടെ റോള്‍ഡ് ഗോള്‍ഡ് മാല പണയം വച്ചിട്ടാണ് സ്‌പൈഡര്‍മാര് കോട്ടപടി സ്ഥലം വാങ്ങിയത്. അവിടെ ചില്‍ഡ്രന്‍സ് സ്‌പെഷ്യാലിറ്റി ഹോസ്പിറ്റല് തുടങ്ങണം.\n6. കാര്‍ദ്ദിനല് പിതാവ് ഇന്നേവരെ ഒരു നുണയും പറഞ്ഞിട്ടില്ല. ആദ്യ കുര്‍ബാന സ്വീകരണത്തിന് മാത്രം കുമ്പസാരിച്ചപ്പോ ഒരു നുണ ഏറ്റുപറഞ്ഞ പുണ്യ ദേഹത്തെപ്പറ്റി സാത്താന്റെ മക്കള് വ്യാജം പറയുന്നതാണ്.\n7. സ്‌കുള് യുവജനോത്സവത്തിന് പിതാവ് ഞങ്ങളുടെ കൂടെ വന്നാല് നാടകത്തിന് ഞങ്ങള്‍ക്ക് മാത്രമേ ഒന്നാം സ്ഥാനം ലഭിക്കുകയുള്ളൂ.\n8. വടക്കുമ്പാടനച്ചന് ഞങ്ങള്‍ക്ക് ഐസ്‌ക്രീം തന്നു എന്ത് നല്ല അച്ചനാ, കോട്ടപടിയില് ഞങ്ങള്‍ക്ക് പാര്‍ക്ക് പണിയാന് അദ്ദേഹം വലിയ പദ്ധതി രൂപീകരിച്ചിട്ടുണ്ട്.\n9. സി. കൊച്ചു ത്രേസ്യാ പറഞ്ഞത് ത്രീത്വത്തെപ്പറ്റി പഠിക്കാന് നമ്മുടെ അരമനയിലേക്ക് നോക്കണെമന്നാണ്. ഒരേ മനസ്സ് മൂന്നാളുകള്. കര്‍ദ്ദിനാള് പിതാവേ അങ്ങ് ഒരു വ്യക്തിയല്ല, പ്രസ്ഥാനമല്ല പാഠപുസ്തകമാണ്. പാഠപുസ്തകം.\n10. അവസാനമായി ഒരപേക്ഷയുണ്ട് ഉണ്ണീശോയുടെ ഒരു രൂപ അടിച്ചോു പോവരുത്.\nജോസൂട്ടി IV c\nസാജുമോന് III B\nജോഷിക്കുട്ടന് II A\nകെന്നടി Jr I B


അമേരിക്കന് അതിര്‍ത്തിയില് തണുത്ത് മരിച്ച് ഗുജറാത്തി കുടുംബം: പിന്നില് മനുഷ്യക്കടത്ത് സംഘം? | forzen dath\nഅതിര്‍ത്തി കടക്കാനുള്ള ശ്രമത്തിനിടെ മണിക്കൂറുകളോളം കൊടും തണുപ്പില് കുടുങ്ങിയതാണ് മരണകാരണമെന്ന് കരുതുന്നു.\nവാഷിംഗ്ടൺ: അമേരിക്ക-കാനഡ അതിര്‍ത്തിയില് കഴിഞ്ഞ ദിവസം തണുത്ത് മരിച്ചത് ഗുജറാത്തി കുടുംബമെന്ന് പ്രാഥമിക വിവരങ്ങള്. മുതിര്‍ന്ന പുരുഷന്, സ്ത്രീ, കാമാരക്കാരന്, കൈക്കുഞ്ഞ് എന്നിവരാണ് തണുത്ത് മരവിച്ച് മരിച്ചത്. ഇവര് ഗുജറാത്ത് സ്വദേശികളാണെന്നാണ് നിഗമനം. എന്നാല് പേരുവിവരങ്ങള് ലഭ്യമായിട്ടില്ല. സംഭവത്തില് അന്വേഷണം തുടരുകയാണ്. കഴിഞ്ഞ ദിവസമാണ് മഞ്ഞില് തണുത്ത് മരിച്ച നാല് പേരെ കാനഡ അതിര്‍ത്തിക്കുള്ളില് മാനിട്ടോബ റോയല് കനേഡിയന് മൗണ്ടഡ് പൊലീസ് കണ്ടെടുത്തത്.\nRead Also: കാട്ടുപന്നിയെ ഇടിച്ച് കാർ ഭാഗികമായി തകർന്നു : ഇടിയുടെ ആഘാതത്തിൽ പന്നി ചത്തുവീണു


ഹോം ലോണിനുള്ള പലിശ നിരക്ക്, നിലവിലെ ഹോം ലോൺ നിരക്കുകൾ എന്താണ്\nഎന്താണ് പലിശ നിരക്കുകള്\nഹോം ലോണിനുള്ള പലിശ നിരക്ക് എത്രയാണ്?\nഇന്ത്യയിലെ ഹോം ലോൺ പലിശ നിരക്കുകൾ\nനിങ്ങളുടെ ഹോം ലോണിന്‍റെ പ്രിൻസിപ്പൽ തുകയിലെ പലിശ നിരക്ക് അതിന്‍റെ താങ്ങാനാവുന്ന വിധത്തിലുള്ള പ്രാഥമിക ഘടകമാണ്. നിങ്ങളുടെ ഹോം ലോൺ തിരിച്ചടയ്ക്കുമ്പോൾ, സാധാരണയായി, ഓരോ ഇഎംഐ യിലും മുതലും പലിശയും ഉൾക്കൊള്ളുന്നതാണ്. അതിനാൽ, മത്സരക്ഷമമായ ഹോം ലോൺ പലിശ നിരക്കുകൾ ഉപയോഗിച്ച് ലോൺ അനുമതി നേടുന്നത് നിങ്ങളുടെ ഹോം ലോൺ ചെലവ് കുറയ്ക്കാൻ നിങ്ങളെ അനുവദിക്കും.\nഹോം ലോൺ പലിശ നിരക്കുകളുടെ തരങ്ങൾ\nഹോം ലോൺ പലിശ നിരക്കുകൾ രണ്ട് തരമാണ്: ഫിക്സഡ്, ഫ്ലോട്ടിംഗ്. ആദ്യത്തെ കാര്യത്തിൽ, പലിശ നിരക്ക് കാലയളവിലുടനീളം സ്ഥിരമായിരിക്കും.\nഫ്ലോട്ടിംഗ് പലിശ നിരക്ക് ലോണിന്‍റെ കാര്യത്തിൽ, നിങ്ങൾ അടയ്ക്കുന്ന പലിശ കാലയളവിലുടനീളം വ്യത്യാസപ്പെടാൻ സാധ്യതയുണ്ട്. ഇത് നിരവധി വേരിയബിളുകളെ ആശ്രയിച്ചിരിക്കുന്നു.\nപലിശ നിരക്കുകളെ ബാധിക്കുന്ന ഘടകങ്ങൾ\nനിങ്ങളുടെ ക്രെഡിറ്റ് സ്കോർ, മറ്റ് പേഴ്സണൽ യോഗ്യതാ മാനദണ്ഡങ്ങൾ എന്നിവയ്ക്ക് പുറമേ, നിങ്ങളുടെ ഹോം ലോണിന്‍റെ പലിശയെ ബാധിക്കുന്ന ഘടകങ്ങൾ ഇതാ.\nറിപ്പോ നിരക്ക്: ബാങ്കുകൾക്കും ധനകാര്യ സ്ഥാപനങ്ങൾക്കും RBI പണം നൽകുന്ന നിരക്കാണ് റിപ്പോ നിരക്ക്. അതിനാൽ, റിപ്പോ നിരക്ക് ഉയർന്നതാണെങ്കിൽ, ഒരു ലെൻഡറിന് ഉയർന്ന ഹോം ലോൺ പലിശ നിരക്കും ഉണ്ടായിരിക്കും.\nക്യാഷ് റിസർവ് അനുപാതം: ഫൈനാൻഷ്യൽ സ്ഥാപനങ്ങൾ RBI ൽ ഒരു നിശ്ചിത തുക ഫണ്ട് നിക്ഷേപിക്കേണ്ടതുണ്ട്. നിശ്ചിത തുക ക്യാഷ് റിസർവ് അനുപാതം എന്ന് അറിയപ്പെടുന്നു. സിആർആർ ഉയരുകയാണെങ്കിൽ, ലോണുകളായി വാഗ്ദാനം ചെയ്യുന്നതിന് ലെൻഡർമാർക്ക് പരിമിത റിസർവ്വുകൾ ഉണ്ട്. ഇത് ഹോം ലോൺ പലിശ നിരക്കുകൾ വർദ്ധിപ്പിക്കുന്നു.\nഫണ്ടുകളുടെ ആവശ്യം: ഹോം ലോണുകളുടെ ആവശ്യം ഉയർന്നതാണെങ്കിൽ, വായ്പ നൽകുന്നതിന് ബാങ്കുകൾക്ക് കുറഞ്ഞ ഫണ്ടുകൾ ഉണ്ടായിരിക്കും. അതിന്‍റെ ഫലമായി, അവര് ഹോം ലോണുകളില് ഉയര്‍ന്ന പലിശ നിരക്ക് ഈടാക്കും.\nഹോം ലോണിന്‍റെ പലിശ നിരക്കിനെ ബാധിക്കുന്നത് എന്താണെന്ന് ഇപ്പോൾ നിങ്ങൾക്ക് മനസ്സിലായി, ബജാജ് ഫിൻസെർവ് ഹോം ലോൺ പോലുള്ള നാമമാത്രമായ പലിശ നിരക്ക് തിരഞ്ഞെടുക്കുക. കൂടാതെ, ഫ്ലെക്സി ഹോം ലോൺ സൗകര്യം, കൈയിൽ ടോപ്പ്-അപ്പ് ലോൺ തുടങ്ങിയ ഗുണകരമായ സവിശേഷതകൾ ആസ്വദിക്കൂ.


ബിഹാറിലെ ഫലത്തില് ആശങ്ക; കുതിരക്കച്ചവടത്തിന് തന്ത്രങ്ങളൊരുക്കി ബിജെപി |bjp mulling for horse trade in Bihar\nHome News National ബിഹാറിലെ ഫലത്തില് ആശങ്ക; കുതിരക്കച്ചവടത്തിന് തന്ത്രങ്ങളൊരുക്കി ബിജെപി\nബിഹാറിലെ ഫലത്തില് ആശങ്ക; കുതിരക്കച്ചവടത്തിന് തന്ത്രങ്ങളൊരുക്കി ബിജെപി\nപാറ്റ്‌ന: ബിഹാറിലെ ഫലം എതിരാവുമെന്ന ആശങ്കക്കിടയില് എംഎല്‍എമാരെ ചാക്കിട്ടു പിടിക്കാനുള്ള നീക്കങ്ങള് നേരത്തേ തുടങ്ങി ബിജെപി. തൂക്ക് നിയമസഭയെങ്കില് മറുപക്ഷത്ത് ആടിനില്‍ക്കുന്നവരെയും ചെറുപാര്‍ട്ടികളിലുള്ളവരെയും ഏത് വിധേനയും സ്വന്തമാക്കാനുള്ള നീക്കങ്ങളാണ് നടക്കുന്നത്. ഇതേ സമയം, തൂക്കുസഭയാണെങ്കില് സ്വീകരിക്കേണ്ട തന്ത്രങ്ങളെ കുറിച്ച് മറുചേരിയും ആലോചന തുടങ്ങിയിട്ടുണ്ട്.\nഎന്നാല്, കുതിരക്കച്ചവടത്തിന് ശ്രമം നടക്കുന്നു എന്ന കോണ്‍ഗ്രസ് ആരോപണം ബിജെപി തള്ളി. ബിഹാറിലെ പ്രചാരണത്തിന്റെ തുടക്കത്തില് പൊതുവേ കരുതിയിരുന്നത് നിതീഷ് കുമാറിന് തുടര്‍ച്ചയായ നാലാം ഭരണം എന്നാണ്. എന്നാല്, തേജസ്വി യാദവ് എന്ന യുവനേതാവ് പ്രചാരണം തുടങ്ങിയതുമുതല് മുന്നേറുന്നതിന്റെ കാഴ്ചകള് പുറത്തുവന്നതോടെ സ്ഥിതി മാറി.\nസംസ്ഥാനത്ത് ഭരണവിരുദ്ധ വികാരം ആഞ്ഞടിച്ചതോടെ നരന്ദ്ര മോദിയുടെ ചിത്രങ്ങള് മാത്രമുള്ള ബോര്‍ഡും പോസ്റ്ററുകളുമായി ഇത് മറികടക്കാനായിരുന്നു ബിജെപി നീക്കം. എന്നാല്, മോദിക്കെതിരായ ജനവിരുദ്ധ വികാരവും ശക്തമായതോടെ തന്ത്രങ്ങള് പാളിയതായാണ് സൂചന.\nചില എക്‌സിറ്റ്‌പോളുകള് നല്‍കുന്ന വലിയ വിജയം തേജസ്വി യാദവിന് ഉണ്ടായാല് പ്രതിപക്ഷ ചേരിക്ക് അത് വന് ഊര്‍ജ്ജം പകരും. ബിഹാറില് പിടിച്ചുനിന്നാല് ഇതുവരെ ഉയര്‍ന്ന വിമര്‍ശനങ്ങള് മറികടക്കാനുള്ള അവസരമാകും എന്‍ഡിഎക്ക്. തൂക്കു നിയമസഭയെങ്കില് എംഎല്‍എമാര് മറുകണ്ടം ചാടാതിരിക്കാനുള്ള മുന്‍കരുതല് പ്രതിപക്ഷത്ത് തുടങ്ങിയിട്ടുണ്ട്.\nകടുത്ത മത്സരമെങ്കില് ചിരാഗ് പസ്വാനെയും ചെറിയ പാര്‍ട്ടികളെയും ഒപ്പം നിര്‍ത്താനുള്ള നീക്കങ്ങള് ബിജെപിയും തുടങ്ങികഴിഞ്ഞു. മഹാരാഷ്ട്രയില് ഭരണം നഷ്ടമായി. ജാര്‍ഖണ്ടിലും ഡല്‍ഹിയിലും വിജയിക്കാനായില്ല. അതിനു പിന്നാലെ ബിഹാറും നഷ്ടമായാല് ബിജെപിക്കും നരേന്ദ്രമോദിക്കും അത് കനത്ത തിരിച്ചടിയാകും.\nBJP bihar horse trade\nPrevious articleമെഡിക്കല് റിപോര്‍ട്ടിന് അപേക്ഷിക്കാന് ഓണ്‍ലൈന് സംവിധാനമൊരുക്കി എച്ച്എംസി\nNext articleദുബയില് മാസ്‌ക്ക് ധരിക്കുന്നതിന് ഇളവ് ലഭിക്കാന് പ്രത്യേക അപേക്ഷ നല്‍കണം


കാരുണ്യ പദ്ധതിയില് ഉമ്മന് ചാണ്ടിക്കും കെ.എം മാണിക്കും വിജിലന്‍സിന്‍റെ ക്ലീന്‍ചിറ്റ് ; ക്രമക്കേടില്ലെന്ന റിപ്പോര്‍ട്ട് കോടതി അംഗീകരിച്ചു – Jaihind TV\nകാരുണ്യ പദ്ധതിയില് ഉമ്മന് ചാണ്ടിക്കും കെ.എം മാണിക്കും വിജിലന്‍സിന്‍റെ ക്ലീന്‍ചിറ്റ് ; ക്രമക്കേടില്ലെന്ന റിപ്പോര്‍ട്ട് കോടതി അംഗീകരിച്ചു\nതിരുവനന്തപുരം : കാരുണ്യ പദ്ധതിയില് മുന് മുഖ്യമന്ത്രി ഉമ്മന് ചാണ്ടിക്കും മുന് ധനകാര്യമന്ത്രി കെ.എം മാണിക്കും വിജിലന്‍സിന്‍റെ ക്ലീന്‍ചിറ്റ്. പദ്ധതിയില് ക്രമക്കേടില്ലെന്ന വിജിലന്‍സ് റിപ്പോര്‍ട്ട് കോടതി അംഗീകരിച്ചു. 2017ലാണ് ക്ലീന്‍ചിറ്റ് നല്‍കിയ റിപ്പോര്‍ട്ട് വിജിലന്‍സ് സമര്‍പ്പിച്ചത്.\nകാരുണ്യ പദ്ധതിയില് സർക്കാരിനു മാത്രമായിരുന്നു നേട്ടമെന്നും, രോഗികൾക്ക് പ്രയോജനം ലഭിച്ചില്ലെന്നും കാണിച്ച് മലപ്പുറം സ്വദേശിയാണ് വിജിലൻസ് കോടതിയെ സമീപിച്ചത്. തുടർന്ന് മുൻ മുഖ്യമന്ത്രി ഉമ്മൻചാണ്ടി, മുൻ ധനമന്ത്രി കെ.എം മാണി, ധനവകുപ്പ് അഡീഷണൽ ചീഫ് സെക്രട്ടറി കെ.എം എബ്രഹാം, മുൻ ലോട്ടറി ഡയറക്ടർ എന്നിവർക്കെതിരെ പ്രാഥമികാന്വേഷണം നടത്താൻ തിരുവനന്തപുരം വിജിലൻസ് കോടതി ഉത്തരവിടുകയായിരുന്നു. കേസ് അന്വേഷിച്ച വിജിലൻസ്, പദ്ധതിയിൽ അഴിമതി ഉണ്ടായില്ലെന്ന റിപ്പോർട്ട് കോടതിയിൽ നൽകി.\nഎന്നാൽ വിജിലൻസ് റിപ്പോർട്ട് പരിഗണിക്കവെ വിജിലൻസ് പ്രോസിക്യൂട്ടർ ഇതിനെ എതിർത്തു. വിഷയത്തിലെ എ.ജിയുടെ അന്വേഷണ റിപ്പോർട്ട് കൂടി പരിഗണിച്ച ശേഷം ഉത്തരവ് മതി എന്ന് അദ്ദേഹം വാദിച്ചു. തുടർന്ന് എ.ജി കൂടി പദ്ധതിയിൽ ക്രമക്കേടില്ലെന്ന് കണ്ടെത്തിയതിന്‍റെ അടിസ്ഥാനത്തിലാണ് ഉമ്മൻ ചാണ്ടിക്കും കെ.എം മാണിക്കും തിരുവനന്തപുരം വിജിലൻസ് കോടതി ക്ലീന്‍ചിറ്റ് നല്‍കിയത്.


എഗ്ഗ് അലര്‍ജി: കേക്ക് കഴിച്ച വിദ്യാര്‍ത്ഥിക്ക് മസ്തിഷ്‌ക മരണം | School student is declared brain-dead after reaction to egg in food - Malayalam Oneindia\n42 min ago സർക്കാർ രൂപീകരിക്കേണ്ടവർ ഓടി രക്ഷപ്പെടുന്നു: ആഞ്ഞടിച്ച് സഞ്ജയ് റാവത്ത്, നിങ്ങൾക്കുള്ള ഉത്തരം ഉടൻ!\n1 hr ago സിയാച്ചിനിൽ മഞ്ഞുവീഴ്ച: നാല് സൈനികർ കൊല്ലപ്പെട്ടു, രക്ഷാ പ്രവർത്തനം തുടരുന്നു!!!\n2 hrs ago യെഡിയൂരപ്പ കാലുപിടിച്ചിട്ടും വഴങ്ങാതെ വിമതര്... യുവമോര്‍ച്ച സെക്രട്ടറിയെ ബിജെപി പുറത്താക്കി\nഎഗ്ഗ് അലര്‍ജി: കേക്ക് കഴിച്ച വിദ്യാര്‍ത്ഥിക്ക് മസ്തിഷ്‌ക മരണം\nUpdated: Mon, Dec 8, 2014, 14:27 [IST]\nബാംഗ്ലൂര്: മിടുക്കനായ ഒരു കൗമാരക്കാരനാണ് ഇപ്പോള് മസ്തിഷ്‌ക മരണം സംഭവിച്ച് ആശുപത്രിയില് കഴിയുന്നത്. കാരണം എന്തെന്നോ... മുട്ട ചേര്‍ന്ന കേക്ക് കഴിച്ചത്.\nബാംഗ്ലൂരിലെ പ്രമുഖ ഇന്റര്‍നാഷണല് സ്‌കൂളിലെ വിദ്യാര്‍ത്ഥിയാണ് 16 കാരനായ നൂതന് അജയ്. സ്‌കൂളിലെ കായിക മത്സരങ്ങളില് മികച്ച വിജയം നേടിയതിന്റെ സന്തോഷത്തില് അമ്മ വാങ്ങിക്കൊടുത്ത കേക്ക് കഴിച്ചതാണ് നൂതന്റെ ജീവന് തന്നെ ഭീഷണിയായിരിക്കുന്നത്.\nനവംബര് 29 നായിരുന്നു സംഭവം. സ്‌കൂളില് നിന്ന് വീട്ടിലെത്തിയ നൂതനും അമ്മയും ചേര്‍ന്ന് ഫോറം മാളിനടുത്തുളള ഒരു കോഫ് ഷോപ്പില് നിന്ന് കേക്ക് വാങ്ങി. പിന്നീട് വീട്ടിലെത്തി കേക്ക് കഴിച്ചതും നൂതന് അസ്വസ്ഥതകള് തോന്നാന് തുടങ്ങി.ഉടന് തന്നെ അടുത്തുള്ള ആശുപത്രിയില് എത്തിച്ചു.\nരണ്ട് ഇന്‍ജക്ഷനുകളാണ് ഇവിടെ നിന്ന് നൂതന് നല്‍കിയത്. എന്നാല് അപ്പോഴേക്കും സ്ഥിതി കൈവിട്ടുപോകുന്ന നിലയിലായി. ബോധം നഷ്ടപ്പെട്ടു. ശ്വാസം കഴിക്കാന് വിഷമിക്കുന്നതായും കാണപ്പെട്ടു.\nനൂതന്റെ മുത്തച്ഛന് ഇടപെട്ട് പെട്ടെന്ന് തന്നെ കുറച്ചുകൂടി മെച്ചപ്പെട്ട സൗകര്യങ്ങളുള്ള ആശുപത്രിയിലേക്ക് മാറ്റി. എന്നാല് അവര്‍ക്കും കാര്യമായൊന്നും ചെയ്യാനില്ലാത്ത സ്ഥിതിയാണ്. മസ്തിഷ്‌കമരണം 90 ശതമാനവും സംഭവിച്ചുകഴിഞ്ഞു. എഗ്ഗ് അലര്‍ജി മാത്രമാണ് ഇപ്പോഴത്തെ സ്ഥിതിക്ക് കാരണമെന്ന് പറയാനാവില്ലെന്നാണ് ഡോക്ടര്‍മാര് പറയുന്നത്. ആദ്യത്തെ ആശുപത്രിയില് നിന്ന് നല്‍കിയ മരുന്ന് അധികമായിപ്പോയതും പ്രശ്‌നമായിട്ടുണ്ട്.\nതനിക്ക് എഗ്ഗ് അലര്‍ജിയാണെന്ന കാര്യം നൂതന് അറിയാവുന്നതാണ്. അതുകൊണ്ട് തന്നെ വളരെയേറെ ശ്രദ്ധയും ചെസുത്തിയിരുന്നു. കോഫി ഷോപ്പില് നിന്ന് വാങ്ങിയ കേക്കില് മുട്ട ചേര്‍ത്തിരുന്നില്ലെന്നാണ് കരുതിയത്.\nസ്‌കൂളിലെ മികച്ച അത്‌ലറ്റ് ആയിരുന്നു നൂതന്. കായിക മേളയില് 200 മീറ്റര് ഓട്ടത്തില് ഒന്നാം സ്ഥാനം നേടി വീട്ടിലെത്തിയപ്പോള് കാത്തിരുന്നത് ഇങ്ങനെ ഒരു ദുരന്തം ആയിരുന്നു.\negg student bangalore hospital വിദ്യാര്‍ത്ഥി ആശുപത്രി\nSchool student is declared brain-dead after reaction to egg in food.


മരിച്ചതല്ല, കൊന്നതാണ്! പാമ്പിനെയും കഴുത്തിൽ ചുറ്റി അധ്യാപകനെതിരേ മുദ്രാവാക്യം വിളിച്ച് വിദ്യാർഥികൾ - RashtraDeepika\nമരിച്ചതല്ല, കൊന്നതാണ്! പാമ്പിനെയും കഴുത്തിൽ ചുറ്റി അധ്യാപകനെതിരേ മുദ്രാവാക്യം വിളിച്ച് വിദ്യാർഥികൾ\nFriday November 22, 2019 Support\nവയനാട്: ക്ലാസ് റൂമിൽ പാമ്പുകടിയേറ്റ് ഷഹല ഷെറിൻ എന്ന അഞ്ചാം ക്ലാസുകാരി മരിച്ച സംഭവത്തിൽ പ്രതിഷേധം ശക്തമാക്കി വിദ്യാർഥികൾ. ജില്ലാ ജഡ്ജി പരിശോധനയ്ക്കായി സ്കൂളിൽ എത്തിയപ്പോഴായിരുന്നു വിദ്യാർഥികളുടെ പ്രതിഷേധം. കരിങ്കൊടിയേന്തി സ്കൂളിനു മുന്നിൽ മുദ്രാവാക്യം മുഴക്കിയ വിദ്യാർഥികൾ സംഭവത്തിൽ ശക്തമായ നടപടികൾ ഉണ്ടാകണമെന്ന് ആവശ്യപ്പെട്ടു.\nജില്ലാ ജഡ്ജി സ്കൂളിൽ നിന്ന് മടങ്ങിയതിനു പിന്നാലെ വിദ്യാർ‌ഥികൾ പ്രകടനമായി മുന്നോട്ട് നീങ്ങി. പ്ലക്കാർഡുകളേന്തി മുന്നോട്ട് നീങ്ങിയ വിദ്യാർഥികളിൽ ചിലർ പ്രതീകാത്മക പാമ്പിനെയും കഴുത്തിൽ ചുറ്റിയിരുന്നു. സ്കൂളിന്‍റെ ദുരവസ്ഥ സംബന്ധിച്ച് അധ്യാപകരോട് നേരത്തെ തന്നെ പരാതിപ്പെട്ടിരുന്നുവെന്നും നടപടികളൊന്നും ഉണ്ടായില്ലെന്നും വിദ്യാർഥികൾ പറഞ്ഞു.\nസ്കൂളിനു മുന്നിൽ നിന്ന് ആരംഭിച്ച പ്രതിഷേധ പ്രകടനം നഗരം ചുറ്റി സ്കൂൾ പരിസരത്തെത്തിയ ശേഷമാണ് പരിഞ്ഞത്.\nജില്ലാ ജഡ്ജി സ്കൂളിൽ പരിശോധന നടത്തി\nസുൽത്താൻ ബത്തേരി: വയനാട് ജില്ലാ ജഡ്ജി എ. ഹാരിസിന്‍റെ നേതൃത്വത്തിൽ ബത്തേരി സർവജന വൊക്കേഷണൽ ഹയർ സെക്കൻഡറി സ്കൂളിൽ പരിശോധന നടത്തി. ഹൈക്കോടതി ജസ്റ്റീസിന്‍റെ നിർദേശപ്രകാരമാണ് പരിശോധന നടത്തിയതെന്നും കുറ്റക്കാർക്കെതിരെ കർശന നടപടിയുണ്ടാകുമെന്നും ജഡ്ജി പറഞ്ഞു.\nലീഗൽ സർവീസ് അഥോറിറ്റി ചെയർപേഴ്സണ് കെ.പി. സുനിത, സബ് ജഡ്ജ് ബൈജുനാഥ് എന്നിവരും അദ്ദേഹത്തോടൊപ്പം ഉണ്ടായിരുന്നു. പരിശോധന നടത്തി റിപ്പോർട്ട് ഹൈക്കോടതിക്ക് ഉടൻ സമർപ്പിക്കും. സ്കൂളിന്‍റെ പരിസരവും പാന്പ് കടിയേറ്റ ക്ലാസും അദ്ദേഹം പരിശോധിച്ചു. ഉച്ചയ്ക്ക് 2.30ന് കളക്ടറുടെ നേതൃത്വത്തിൽ ഉന്നതല യോഗം ചേരും.\nLoud Speakershahala death\nആരുമറിയാതെ യുവതി വീട്ടില് പ്രസവിച്ചു;അമിത രക്തസ്രാവം കണ്ട്ഭയന്ന് ആശുപത്രിയില് എത്തിയപ്പോള് പുറത്തായത് ഒളിപ്പിച്ചുവച്ച ആ വലിയ രഹസ്യവും, നവജാത ശിശുവിന്റെ മരണവും\nസാധനം കൈയിലുണ്ടോ; എരുമേലി കേന്ദ്രീകരിച്ച് കഞ്ചാവ് വിൽപന നടത്തിവന്ന യുവാക്കളെ കുടുക്കി എക്സൈസ് സംഘം